
I. 


Posibilităţile de expansiune naţională! 


Am anunțat pentru anul acesta discutarea unei 
probieme foarte interesante care apasă asupra tu- 
turora. Într'o anume vreme sunt lucruri a căror 
apăsare o simte fiecare ; câteodată aceasta poate fi 
materială, iar alte ori morală. E apăsarea unei idei 
pe care am zice că o simți pe umeri. Tot viitorul 
îl prevezi amenințat de idei pe care le poate crede 
întreaga societate sau numai unii; idei.care sunt 
adeseori destul de puternice spre a nu te lăsa nici 
să răsufli de pe urma lor. Ele par logice, dar ni- 
mic nu e mai periculos în viață decât falsa logică 
ce te prinde. Formula fiind ușoară, de multe ori te 
poți înşela, crezând că şi ideia ce o cuprinde de- 
desupt e bună. 

Sânt deci idei care stau în calea liniștii omenirii 
Şi care pot provoca cele mai mari nenorociri, cele 
mai groaznice cataclisme. În momentul de față, iată 
care este ideia pe care am intenţia s'o deslușesc 
şi s'o combat pe basă istorică, Căci ideile se pot 
combate, opunându-li alte idei, nu totdeauna cu 
folos. Dar, când arăţi cum s'a format o ideie, 
când te ocupi de lucrurile de la care a plecat ea și 
o urmăreşti pas cu pas, atunci îi prinzi greşala, pe 
când dacă te uiţi numai la resultat, el nu ţi spune 
taina greşelii pe care o poţi prinde numai dacă 
urmărești ideia în mod istoric, 

E ca şi în casul doctorilor cari, dacă s'ar inte- 
resa de tot trecutul bolnavilor, dacă ar cunoaște 


1 Resumat de Maria Ciorea. 

toate bolile de care au suterit ei mai înainte, dacă 
ar exista un carnet sanitar cu înşirarea acestora, 
atunci nu s'ar mai recomanda atâtea medicamente 
Şi regimuri inutile. 

Aşa e şi cu greșelile ce se fac în lumea ideilor, 
care trebuiesc luate de la începutul lor. Cercetând 
lucrurile istoric, mai vezi că pot fi şi alte soluții 
decât cele date. Sânt probleme care au fost solu- 
ționate în anume fel la 1600, la 1800 şi, dacă aceste 
soluții au fost bune atunci, ele se pot potrivi şi acum. 

Care este ideia greşită ce trebuie combătută nu 
nu numai ca tulburătoare a păcii, ci şi ca o ideie 
ce amenință civilisația şi face antipatice națiuni ce 
pot fi qrivite şi preţuite altfel? E ideia necesităţii 
de spațiu pentru o naţiune, ideia de „ Raum “, cum 
spun Germanii. Un popor are nevoie de spaţiu şi 
toți ceialalți sunt datori să se dea în lături. Cu cât 
ar întinde el mai mult coatele, cu atâta vecinul 
trebuie să se strângă, ba i-ar face un serviciu și 
mai mare dacă ar dispărea cu totul, şi eşti gata să-l 
ajuţi. Poporul însuși care este alături nu interesează, 
Ţie îți trebuie pământ şi e necesar să-l ai. 

Afară de limitele patriei sunt revendicările teri- 
toriale ce le ridică o naţiune pe drept sau pe ne= 
drept, Odinioară, se mergea mai departe: un popor 
avea dreptul să ceară un teritoriu pe basa unor tra- 
diții istorice. Eu însă nu cred în acest drept: chiar 
dacă ai avut aceste teritorii şi chiar dacă aveai 
posibilitea să le întreții atunci, scăzându-ţi se pe 
urmă energia, cum poți veni să reclami acest drept 
numai pentru că odinioară te-ai putut întinde până 
acolo? 

La un congres am discutat cu un tânăr profesor 
german asupra sensului Imperiului zis german, care 
în esența lu: adevărată nu era decât Imperiul Roman. 
În Evul Mediu nu existau imperii pe națiuni. Nu 
se putea alcătui un Imperiu German în Apus, iar 
în Răsărit nu putea fi un Imperiu al Grecilor, al 

Sârbilor sau al Bulgarilor. El e tot Imperiul Roman 
servit de o națiune sau de alta. Profesorul german. 
spunea însă că şi el crede în universalitatea Impe- 
riului, dar adăugia că Imperiul universal e în le- 
gătură cu națiunea germană. 

Iată cum se poate presinta o revendicare pe ne- 
drept a unui popor asupra unor teritorii. Alt cas 
e următorul: cartea mea de „Istoria Românilor“ 
se chiamă „Istoria Românilor şi a romanităţii 
orientale“, ceia ce se potriveşte mai ales pentru 
volumele de la început. Într'adevăr noi represintăm 
aici singuri, ca latinitate, ceia ce represintă în Apus 
toate popoarele romanice. 

Noi ocupam odinioară o hartă mult mai largă. 
În Sudul Dunării numai țărmul mării era grecesc 
şi prin unele văi se mai găsiau elemente traco-ilire 
neromanisate ; încolo toată lumea vorbia o limbă 
romană. Noi am fost înainte mult mai numeroşi. 
Sârbii au de multe ori tip romanic, capete de o 
frumuseţă clasică romană. Pe o veche hartă a re- 
giunilor sârbeşti se întâlnesc adese ori nume romane, 
Nici pe departe noi nu putem reclama, afară de 
unele teritorii, atâta romanitate câtă găsim la Sârbi. 
Limba sârbească se deosebeşte de fondul slav prin 
anume îndulciri romane. Belgradului îi spun Biograd, 
relativul e „kao“, într'unul din cele trei dialecte şi, 
îndată ce vedeți într'o limbă neromanică acest o 
sau un q, trebuie să vă întrebaţi dacă nu avem a face 
cu o populaţie romanică. În Tirol se vorbeşte o 
limbă germană localisată şi armonisată care face 
să se simtă populația romanică din fund, peste 
care s'au aşternut elementele germane. 

În Peniusula Balcanică noi eram odinioară până 
jos de tot. Până la Adriatică, se vindea brânza ro- 
mânească, în piaţa din Ragusa. Cutare învăţat croat 
Kukulievici nu e altceva în nume decât Cucul, iar 
în documentele slave sânt atâția Radul, etc. Aşa- 
zişii Morlaci nu sânt altceva decât Vlahii de la 

mare şi ei se urcau până sus în Croaţia. Până azi 
spre Varna sunt ciobani cari până la zece, douăzeci 
nnimără românește. Aceştia sânt ciobani români cari 
s'au pierdut în populaţia bulgărească. Ciobanii ro- 
mâni mergeau odinioară până la Muntele Athos şi 
există din Evul Mediu un ordin prin care li se in- 
terzicea să vină cu brânză la mănăstiri, deoarece 
își aduceau nevestele și fetele, care erau oprite să 
pătrundă acolo. Toată Tesalia era românească. Tri- 
cala are şi nume românesc: Târca, Salonicul, tot aşa: 
Sărună, iar Larissa e şi Larsa românească, Şi 
Vlahernele, o suburbie din Constantinopole, este în 
legătură cu Vlahii. La început Vlah însemna Român 
şi pe urmă se ajunge să însemne cioban sau păstor. 
De la o vreme numele unor popoare ajung să în- 
semne numele unei ocupații ( „meşterul neamţ“, 
„nemţoaica“ la copii). Vlahernele e același lucru 
ca, la Iaşi, Păcurarii, care era locul unde veniau 
păcurarii ciobani, cari n'au nirfiic a face cu păcura, 
cum s'ar crede. 

Cât de larg ne-am întins se vede din faptul că 
în Moravia şi azi se păstrează cuvinte româneşti 
în graiul ciobanilor. Spre Răsărit noi am ajuns 
nu numai până la Nipru, ci până la Bug. Sânt şi 
acum ciobani români în Crimeia, iar Ruşii i-au co- 
lonisat până la apa Amur. 

Un ambițios Român de-al nostru ar putea spune 
că trebuie să ne întindem până acolo unde au exis- 
tat elemente romanice în Orient. 

Alt cas de revendicare a drepturilor unei naţiuni 
este cel de mai jos. Pentru Maghiarii cari au rămas 
în Ungaria este o întreagă tragedie. Vechiul Stat 
al Sf. Ştefan, Statul apostolic cu misiunea de la 
Papă de a creştina pe toţi păgânii, Statul acesta 
se putea întinde şi în Asia şi foarte mulți azi nu 
pot să se împace cu ideia Ungariei ‘naționale, pe 
care o socotesc „mutilată“. Jată dar o cerere de 
Spațiu care se sprijină pe faptul că un popor în 


www.dacoromanica.ro 


5 


calitate de stăpânitor a fost undeva, dar se uită că 
lucrurile s'au schimbat, că locurile acelea nu se mai 
pot cuceri. Ba se poate întâmpla ca o populaţie 
să fie silită să părăsească regiuni pe care nu le mai 
umple cu populația. Aceasta s'ar putea petrece, din 
nenorocire, în Banat, unde populaţia românească 
se împuținează, şi nu în folosul Maghiarilor sau al 
Germanilor, ci al 'Țiganilcr. Franţa de asemenea 
este plină de o populație străină, care poate dăuna 
drepturile teritoriale ale Statului Prin Sud se stre- 
coară, fără dușmănie, o populaţie italiană, iar la 
Paris și aiurea în orașe s'au aşezat rând pe rând, 
Poloni, Marocani, Spanioli, Români, ete. În oraș şi 
în jurul lui se găsesc astfel vre-o 25.010 Români, 
întrebuințați la munca cea mai grea, iar Statul 
român nu se interesează, de ei, pe când pentru Poloni 
Statul lor se îngrijește continuu. 

” Iată un fel de a.și manifesta un popor dorinţa 
de stăpânire a unui teritoriu pe basa unei tradiţii 
istorice. Dar este o amenințare ce vine dela unele 
popoare fără acea basă istorică. Se presintă ches- 
tiunea așa: „noi nu încăpem acasă ; prin urmare voi 
trebuie să ni faceți loc la voi“. Ar fi ca în Rusia 
Sovietică unde se dă atâta loc câți membri are fa- 
milia ; când o familie este mai numeroasă, ea pri 
mește de la Stat un spaţiu mai întins. 

Sânt trei popoare care reclamă întinderea spaţială: 
două fățiș, al treilea pe ascuns, şi ar fi al patrulea 
care mâne ar cere același lucru. Germanii vor 
„Raum“ în Răsăritul Europei. Ungaria va trebui 
să cedeze ; cu toate că azi i se măgulesc anumite 
slăbiciuni, ea va trebui să sfârșească făcând loc 
expansiunii germane, cu atât mai mult, cu cât 
există multe elemente germane mai ales spre 
Burgenland şi chiar la Buda, alături de populaţia 
sârbească. Când Buda a fost luată de Turci, 
elementul maghiar a dispărut într'o măsură oare 
care și au, fost aduse elemente slave, iar recuceririle 

austriacă a căutat să înlăture revenirea ungurească. 
După Ungaria urmăm noi, la cari dacă sânt elemente 
germane: Saşi, Şvabi, Basarabenii germani, Ger- 
mani în orașe, nu înseamnă că trebuie să se întindă 
Reichul până aici. Va veni apoi rândul Sârbilor, 
cari prin d. Stoiadinovici, deocamdată, sânt în 
foarte bune legături cu Germanii. Pe când d. 
Goering se presintă ca un bun „cunoscător“ al Iu- 
goslaviei, pentru o visită, ministrul iugoslav afirmă 
că oameni de-ai lui au făcut parte din armata lui 
Frederic al II lea. Doar când, pe vremea lui Frederic- 
Wilhelm regele sergent, se adunau oameni lungi de 
pretututindeni pentru armata prusiană. 

Vor veni apoi Bulgarii, Turcii, şi mai ales Rutenii, 
cari sânt pe prima linie a celor ce trebuie să dea 
spaţiu pentru întinderea Germanilor. 

Planurile acestea nu se ascund, şi programul ger- 
man rămâne să fie înfăptuit cândva. laponesii își 
pun însă în aplicare planul chiar acum. Ei au toate 
elementele necesare pentru a o putea face. Un po- 
por harnic, înzestrat cu tot felul de calități. pentru 
a putea birui. Francesul, de exemplu, are nevoie, 
de. hrană bună, el lucrează numai anumite oare şi 
nu trece peste limita fixată pentru muncă ; cunoșteți 
casul pacientului bolnav care a murit din causă că, 
în momentul când i se făcea operaţia, personalul 
a constatat că a trecut oara de muncă. Pe când 
laponesii sânt oameni foarte răbdători, stând la 
muncă atâta cât vrei să-i fii, iar, dacă este vorba 
de mâncare, se mulțămesc cu o nimica toată. Ei 
izbutesc să biruie pe toţi prin viaţa lor uşoară și 
prin şiretenia lor peste măsură de mare. 

Popor inteligent, harnic, viteaz, având toate re- 
sursele, nu mai încap acasă şi iau deci Manciuria, 
creiază Statul Manciuko, iar în ultimul timp au sfrit 
pe capul Chinesilor, cari se apără spărgând digurile 
şi înecând mii de oameni, Dacă însă Chinesii vor 
birui, atunci primejdia va fi din partea lor, căci 

nici ei nu încap acasă, şi deci noi, Europenii, vom 
fi nevoiți să dăm Chinesilor din teritoriul nostru. 
Ei locuiesc une ori în bărci pe râuri, şi condiţiile lor 
de viaţă sânt tot aşa de simple ca şi la Iaponesi. 
Mănâncă foarte puţin şi foarte prost, se hrănesc cu 
orez fiert fără sare, având numai nişte ierburi ma- 
rine bogate în iod, înghit tot felul de paste rău 
pregătite, tot felul de comprimate. Chinesii trăiesc 
deci în împrejurări foarte reduse. Petrecerile lor sânt 
de o simplicitate neînchipuită, 

Când vor porni aceştia împreună cu sutele de mi- 
lioane din India, când lumea de acolo își va re- 
clama drepturile asupra regiunilor europene, ce va 
fi atunci? Câte masacre nu se vor înfăptui, pe basa 
acestei teorii a spațiului ce trebuie ocupat de cei 
mulți? Toți vor trebui săse dea în lături când vor 
veni marele masse fără niciun drept istoric. 

Aceasta poate fi o primejdie pentru civilisația 
umană în două feluri: rasele inferioare se vor re- 
vărsa asupra Europei, iar, dacă popoare vor trebui 
să piară, civilisaţia va pierde prin exterminarea unor 
naţiuni cu care s'ar distruge şi posibilităţile lor de 
creaţie. Căci civilisația umană este cu atât mai bo- 
gată, cu cât {ânt mai multe națiuni cese manifestă. 
Posibilităţile de cultură ale popoarelor împiedecate 
de a se manifesta deplin pot fi incalculabile. Dar 
se pune întrebarea dacă un popor numeros care are 
un Stat organisat, are o cultură, mijloace tehnice 
necesare, Simte neapărata nevoie să pătrundă, cuce- 
rind, în pământul altora sau îşi poate găsi şi altă 
cale de întindere a vitalităţii. 

IL.. 
Înalt Prea Sfiațite și domnule Ministru, 
iubiți ascultători, 


Visita pe care o primim astăzi mă îndatoreşte să 
arăt puţinul pe care l-am putut face la Vălenii- 
de-Munte Părintelui Colan, cu care am și legături 
sufleteşti mai "vechi, căci Preasfinţia Sa este 
elevul fostului mieu cumnat, mort în războiu, 
Alexandru Bogdan, așa încât aceasta creiază rapor- 
turi dintre acelea care nu se pot nici defini şi 
nici uita. 


Deocamdată, vă amintesc în câteva cuvinte ceia 
ce s'a spus în lecţia precedentă, care nu trebuie 
contundată cu lecţia de deschidere, în care s'au 
tratat alte lucruri. 

Este o mare primejdie în momentul dè față pentru 
popoarele care au ajuns să-și aibă, pe sfântă, drep- 
tate, hotarele lor, stropite în ultimul războiu cu 
atâta sânge, 

Sânt în adevăr naţiuni care invoacă drepturi is- 
torice, ele se pot însă discuta, sunt națiuni care 
nu mai au atâta putere de viață, dar nu vor să 
uite unde au fost odată şi cer, prin urmare, să re- 
vină acolo, ceia ce acela care în puterea dreptului 
său de viaţă, de vechiu locuitor al pământului, are 
tot dreptul să tăgăduiască: „eu am muncit aici și 
ai miei au muncit înainte de mine; de când se po- 


1 După note stenogratice. 

menește, noi sântem aici, iar d ta, în puterea unei 
cuceriri, ai fost cândva aici, dar nu ai pus în locul 
muncii noastre munca d-tale; prin urmare, toate 
hârtiile, toate hârțoagele, toate pergamentele şi toate 
pecețile ce sânt la d-ta, pot să fie un sprijin pentru 
o pretenție, dar nu vor fi niciodată o basă pentru 
o realitate și mai ales pentru o realitate pe -care 
noi s'o recunoaștem “. 

Așa este când se vorbeşte de dreptul istoric. De 
exemplu, acesta e casul cu Germanii, în puterea 
Vechiului Imperiu Roman de națiune germanică, 
de și titlul de Imperiu Roman de națiune germa- 
nică s'a dovedit că nu este chiar așa de vechiu, ci 
mai mult din epoca modernă ; însă sensul este acesta: 
Imperiul era roman dar avea sprijinuri ge:manice. 
Garmanii pot să vină pentru a spune acum: ai 
noștri au făcut atâtea drumuri în Italia, regii noștri 
s'au încoronat şi cu coroana regilor lombarzi la 
Monza şi cu coroana Cesarilor romani la Roma; 
prin urmare, noi am avea oarecare drepturi în 
Italia. 

Acum, evident, lucru:ile acestea nu se mai spun 
fățiş. Aceasta din causa legăturii de alianță, atât 
de puțin naturală după mine, din aşa-numita „axă“ 
între Roma și Berlin. Dar acestea se cam spuneau 
când apărea Wilhelm al II-lea la Veneţia pe corabia 
lui albă și se înfățişa ca un fel de moștenitor al 
lui Frederic Barbă-Roşie, precum, când a fost la 
Ierusalim, se arăta ca moștenitorul lui Godefroi de 
Bouillon şi, dacă ar fi fost în India, s'ar fi pro- 
clamat moștenitorul Jui Alexandru-cel-Mare, de şi, 
acâlo, nu ar fi avut niciun fel de drept; dar nu este 
mai puţin adevărat că se simţia în Italia avalanșa 
aceasta care stătea să se prăvale din ținuturile ger- 
mane asupra ei. Acuma, evident că lucrurile 
acestea se ascund și în visita pe care a făcut o la 
Roma d Hitler, care de sigura cetit şi multă filo- 

sofie ṣi Sa deprins a scrie, dar până la discernă- 
mântul subtil dintre lucrurile ce trebuie spuse, care 
iese numai dintr'o cultură sistematică, dint'ro obiş- 
nuință disciplinată cu cărțile, mai este drum, a 
amestecat la un moment, în discursul său italian, 
recent, şi amintirea Sfântului Imperiu Roman de 
națiune germanică cam în felul următor: ai miei au 
venit aici în calitate de cuceritori ; dar eu nu râvnesc 
la hotarele d-voastră, graniţile care s'au tras sânt 
graniţe definitive: o declar eu aici. Poate să de- 
clare graniţile definitive, pentru că așa crede el, dar 
el este un om trecător şi poate veni altul, care să "aibă 
alte păreri şi care nu se poate augaja la ceia cea 
spus  înaintașul, dar încă stăpânitorul prin re- 
voluție și fără moștenitor din trupul său şi potri- 
vit unei legi, aşa cum este Hitler. Pe Italieni i-au 
cam supărat lucrurile acestea. Ei judecă aşa: foarte 
amabil d. Hitler, când ni-a spus că graniţile acestea 
nu se schimbă, pe garanția sa. Dar aceasta este 
cam aşa: ca şi cum ai merge într'o pădure și să 
apară de odată un om grozav care spune: eu, 
dacă vreau, te desbrac până la piele şi, dacă simt 
nevoie, îți mai frâng și gâtul, însă sânt un om 
foarte bun, foarte cum se cade şi, cum arăţi, apoi, 
a fi un om foarte simpatic, prin urmare să ştii: 
atâta vreme cât conduc eu întreprinderea, poţi să 
mergi şi în mijlocul nopţii prin pădure. Dar celă- 
lalt poate să răspundă: mulțămesc foarte mult de 
această asigurare, dar nu văd de ce poate să se 
întâmple ca eu să fiu atacat în pădure, sau de 
d-ta sau de altul. 

Astăzi sânt încă multe drepturi de acestea „isto- 
rice“. De exemplu, la Berlin există persoane care 
își aduc aminte de vremea când Cavalerii Teutoni 
stăpâniau anumite ținuturi care aparţin în mo- 
mentul acesta Poloniei. Cavalerii Teutoni nu au 
însă nimic a face cu Imperiul Roman de nație 
germanică, Ei erau un Ordin călugăresc de caracter 

universal în teorie. De fapt în acest Ordin se putea 
să între şi un Frances. Căci Ordinele cavalerești sânt 
în esența lor internaționale; după cum putea să 
între şi un German în Ordinul Ospitalierilor şi al 
Templierilor, tot aşa putea să între şi un Frances 
în organisația teutonică, Națiunea, această era aşa la 
început, dar nu e şio stringență logică pentru a rămâ- 
nea aşa totdeauna până la capăt. Şise maiadaugă:au 
fost şi alți cavaleri, Cavalerii ensiferi,,, Schwerttrăger“, 
aşa-zişii „Purtători de spadă“, caristăpâniau unde 
sânt acum Statele baltice care vin între Finlanda 
şi Polonia, Estonia, Letonia. Livonia, cărora li dorim 
tot viitorul, căci ele se sprijină pe basă naţională. 
Aceste State au limbi, pe care nimeni nu le poate în- 
văţa ușor (am primit de curând şieuo carte despre 
Estonia, cu costume populare ca la noi), limbi foar- 
te vocalice, însă rar om trebuie să fie acela care să în: 
țeleagă şi să scrie în limba estoniană. Dar Dumnezeu 
ştie care este viitorul lor. Deocamdată, Germania 
își aminteşte însă că au fost pe acolo și Cavaleri 
ensiferi. Şi îşi poate aduce aminte, tot pe basa 
aceasta istorică, că, înainte de a se forma deplin 
Rusia de la Chiev şi mult înainte de a se crea Rusia 
cealaltă, de la Moscova, care aceasta este de carac- 
ter mongolic, — lucru care se simte și acum, ca şi în 
căciula de la încoronarea Tarilor, în numele mone. 
dei înseși, în aplecări care se observă şi la Soviete, 
căci de fapt cetăţeanul Stalin nu eşte altceva decât 
cel mai puternic moștenitor al lui Ginghiz-Han, 
cu deosebirea că nu are niciun fel de religie şi nu 
este național, fiindcă „națiunea“ aceasta a Sovietelor 
nu are un caracter național, ci unul local întâm- 
plător, — îşi poate aduce aminte, zic, că întemeietorii 
de la Chiev aveau un nume rusesc, dar în acelaşi timp 
şi unul scandinav şi pentru anumite planuri pan- 
germaniste de viitor Scandinavia este deci în raza de 
acțiune a unei întinderi a Germaniei, care se crede 
chemată să îndeplinească cele mai înalte rosturi în 

istorie. Şi, atunci, iată, se poate merge la Chiev 
foarte bine şi pe basa dreptului istoric, în numele 
strămoșilor cari erau Scandinavi şi cari au dat o 
disciplină militară organisațiilor, slave, care erau îm- 
prăștiate şi răzlețe. Deci în numele creatorilor venim 
şi ne instalăm la Sfânta Sofia din Chiev. Oraşul a 
fost supt influența bizantină, dar, dacă nu este ni- 
mení care să reclame ceva acolo, pe basa Bizanțului, 
Germanii o pot face pe basa originii lor: ca înte- 
meietori ai Statului chievian, cer stăpânirea Rusiei 
apusene. 

În lecţia precedentă spuneam că nu este aici pri- 
„mejdia cea mare. Erorile în acest domeniu le pot 
combate istoricii: ei îndreaptă. De obiceiu se în- 
dreaptă între dânşii, şi, anume, acela care știe mai 
puțin îndreaptă pe acela care știe mai mult: fiind 
mai tânăr, îşi poate pe:mite să aibă acea atitudine, 
pe care nu a avut-o cel bătrân în tot cursul vieţii, 
Dar istoricii, în puţinele puncte în care se înţeleg, 
pot învăţa și pe ceilalți şi ei au dreptul de a .scu- 
tura de mânecă pe cine-și face ilusii. De sigur însă 
că d. Goering și d. Goebels nn pot merge până 
acolo încât să se atingă de părerea însăşi a con- 
ducătoruiui Statului cu aspirații universale, spu- 
nând: la cartea de istorie stă altfel. S'au mai în- 
tâmplat totuşi rectificări de acestea Ja Suverani și, 
fiindeă sântem aici oarecum în familie, amestec şi 
unele amintiri personale cu caracter de anecdotă. 


Iată două: una în legătură cu raporturile, de care 
sânt foarte mândru, pe care le-am avut'cândva cu 
regele Carol I-iu, care a fost fără îndoială un mare 
rege, dar care avea anumite păreri ala sale, la 
care ținea foarte mult şi nu-i plăcea să fie contra- 
zis. Acum, eu sânt un om dintre aceia cari, când 
am dreptate sau când cred că am dreptate, îmi 
permit, într'o formă cuvincioasă, orice contrazicere 
față de oricine. Nu voiu uita două discuții de a- 
cestea cu răposatul nostru Suveran. Una privia 

o carte a lui Pierre de la Gorce cu privire 
la Domnia lui Napoleon al III-lea. Carol I-iu era 
foarte bucuros că Memoriile redactate pe basa în- 
semnărilor sale sânt citate în această Istorie a 
lui Napoleon al III-lea. Vorbind de cartea aceasta 
i-am spus: „Ştiu, e cartea lui Pierre de la Gorce“. 
Regele Carola obiectat: „ Nu e aşa“. Ce puteam răs- 
punde! „lertați-mă, Maiestate, dar există numai o 
altă carte, tot despre Napoleon al III-lea, care nu 
se cetește, o carte de polemică gazetărească, a lui 
Taxile Delord.“ Regele Carol a trecut în odaia 
de alături, a adus cartea însăşi A lui Pierre de 
la Gorce şi mi-a arătat-o. — Maiestate, e Pierre de 
la Gorce, 

A doua amintire, care este şi ea în legătură di- 
rectă cu mine. Se descoperise o scrisoare a lui Vodă- 
Știrbei, Domn al Munteniei, în care era vorba 
tocmai de Carol I-iu: se pare chiar că era adresată 
către dânsul, după ce Ştirbei nu mai era Domn. 
Pentru tipărire trebuia să întreb şi pe rege, cum 
nu se putea altfel, şi atunci i-am cerut voia. Mi-a 
dat-o, iar după aceia a adaus: „A fost un Domu 
foarte bun, nu sămăna cu Vodă Bibescu, care a 
fost foarte rău“; şi Carol I-iu a explicat: „A fost 
foarte rău, fiindcă a vrut să mă răstoarne pe mine“. 
Ceia ce era puţintel adevărat, dar mai ales pentru 
fiul lui Bibescu, căci fostul Domn, din partea sa, 
a avuto atitudine foarte înțeleaptă. Apoi a ob- 
servat: „Ştirbei era bun, darera multă umilință 
atunci“, 

Eu, în materie de istorie românească, nu recu- 
nosc epoci de umilință şi mă supăram totdeauna 
când odinioară răposatul Dimitrie Sturza spunea: 
„S'a făcut România așa de frumoasă din două ţă- 
rişoare“. Cuvântul acesta de ,țărișoare“ îmi suna 
rău la ureche. Şi atunci i-am spus regelui: „De sigur, 
Maiestatea Voastră a făcut lucruri foarte mari, ajutat 
şi de clasa conducătoare din România, o clasă admi- 
rabilă de boieri, dar pe vremea aceia era foarte greu, 

fiind o dublă ocupație, şi rusească și austriacă, tri- 
plă, am putea spune, dacă adaug şi pe cea turcească. 
— Da, dar era o epocă de umilinţă. Nu ştiu cât 
a continuat aceasta. 

Alt cas, dar în legătură indirectă cu mine, este a- 
cesta : Regele nostru, ale cărui aşa de frumoase cuvinte 
le-aţi ascultat la cantină, în telegrama pe care ni-a 
adresat-o, e socotit că ar fi fost elevul micu, Nu 
a fost elevul mieu, fiindcă eu n'am crescut niciodată 
pe nimeni în particular, — ca profesor al naţiunii, 
da —, afară de cineva care pentru un moment este 
bine să nu vorBim de dânsul, cineva căruia îi păs- 
trez multă afecțiune și care venia la mine de multe 
ori ; zburdalnic fiind, mama sa îmi recomanda să-l 
îndrumez. Îmi făcea foarte mare plăcere că-i dădeam 
lecţii. Nu-i dădeam să înveţe pe de rost, ci-i ce- 
ream să mi arăte dela cine a auzit, Dacă e de la 
Ureche, să pună în parentesă : Ureche. dacă e de la 
mine, să pună: Iorga, iar, dacă e de la dânsul, 
atunci să pună numele și titlul lui. 

Odată, i-am vorbit de Evrei și l-am pus să-mi 
arăte ce crede despre dânşii. În tesa scrisă spunea: 
„Fiindcă am făcut războiul şi nu ni-a mers bine, 
cum ni se vor cere despăgubiri de războiu, propun 
să li acordăm drept despăgubiri pe toți Evreii din 
România“. 

Dar este vorba nu de persoana pe care n'am 
numit-o, ci este vorba de Regele nostru, care se 
poate întâmpla să fie chiar rudă de aproape cu a- 
această persoană. 

Într'un rând, ca Prinţ Moștenitor a fost trimes 
la Berlin, contra părerii mele. Asistase la lecţiile 
mele de la Universitate, stând pe catedră lângă 
mine din causa situației Sale înalte, dar, încă odată, 
profesor particular n'am fost, fiindcă n'am fost al 
nimănui şi nu există niciun motiv să fiu, prin ur- 
mare, în acest cas, 

Wilhelm al II-lea ştia totul şi s'ar putea zice 


www.dacoromanica.ro 


I5 


eeia ce s'a spus de un mare învățat frances, Evreu 
„de origine, dar care ni-a păstrat totdeauna, senti- 
mente foarte bune, Salomon Reinach: ,„ Il sait tout, 
il sait tout à la perfection, mais il ne sait que cela“, 
(„Ştie totul, ştie la perfecție, dar nu ştie decât atât“), 
Prin urmare, aşa este şi cu Wilhelm al II-lea. A 
început să vorbească despre Albanesi. 

Împăratul spunea că Albanesii se scoboară din 
Pelasgi. Prinţul Carol atunci a obiectat: „ Nu se 
trag din Pelasgi“, — l-a contrazis deci pe Wilhelm al 
II-lea, lucru foarte rar —,,, ci se trag din Iliri“. Atunci 
marele interlocutor îl fulgeră cu privirea şi-i spuse: 
„De unde ştii?" —, Ştiu de la profesorul mieu, 
care, când vorbeşte de o chestiune, o cunoaşte“. 
Cineva care era pe acolo mi-a povestit lucrurile 
acestea ; prin urmare, am convingerea şi o pot a- 
firma, că e autentic. 


Lăsând la o parte astfel de casuri când un is- 
toric poate corecta pe un atot puternic al lumii, în 
lecţia trecută am arătat primejdia pe care o re- 
presintă ţările care cer „spațiu“ şi am enumerat 
trei, care urmăresc aceleaşi scopuri. După această 
teorie, — fiindcă a ajuns să fie una, — se spune că 
orice popor are o patrie, dar el vrea sa aibă, cum 
cere şi omul, o fereastă şi prin această fereastă să 
scoată capul ca să răsufle în afară. Dar aici este 
greşala. Ce ar fi, dacă vecinul, care are o fereastă 
şi, din moment ce o are,o poate închide sau des- 
chide pe locul mieu și are voie să scoată şi capul, 
ba se poate îutâmpla chiar să fie un avantagiu când 
vecinul sau vecina, mulțămită unor anumite însuşiri 
fisice, ar scoate capul pe fereastă, lucru plăcut de pri- 
vit, ce ar fi dacă, fiindcă a scos capul pe fereastă, 
ar zice: vreau să scot și picioarele. Iar, dacă scoate 
şi picioarele, vine şise așează în grădină şi spune: 
acesta este locul mieu fisic de expansiune. Când 
nu-mi este cald, stau acasă la mine ; când îmi este 
cald, mă duc să stau la d-ta în grădină, să-ţi um- 

blu la gheţărie ori să pun servitoarea să-mi aducă 
un păhar cu apă şi să comand ce-mi mai trebuie 
mie. Lucrurile acestea nu merg în domeniul parti- 
cular. Dar în domeniul național sânt persoane care 
cred că merge, că aşa şi trebuie, şi spun: poporul 
german are nevoie de „Raum“, de „loc“ și locul îl 
caută oriunde. Dacă eşti în calea lui, e rău, pen- 
tru că dispari, sau chiar el însuși, vecinul, te ajută să 
dispari. Ori te strângi într'un colțişor şi devii „Kul- 
turdiinger“, adecă un gunoiu cultural, pe care se 
ridică o civilisație superioară. Aşa spun Germanii 
noştri. 

Va să zică, iată un popor care cere acest lucru, 
dar alături de acest popor mai sânt unii cari cer 
aceasta, Iaponesii, cari nu numai cer, dar sânt 
chiar la faţa locului, în grădina vecinului. 

Vecinul a dat drumul apelor şi a înecat o parte 
din familia lui numai să se ducă musafirul. Dar 
Chinesul, când va învăța istoria, va lua lecţii de 
la Iaponesi şi va spune: Da, Iaponesii sânt foarte 
numeroși, dar noi sântem încă mai înghesuiți acasă 
la noi; locuim doar și în râuri, iar, dacă se va a- 
junge la o siguranță mai mare în ceia ce priveşte 
plutirea în aier, atunci Chinesii vor ajunge să aibă 
locuinți cu mai multe rânduri acolo în aier, așa în- 
cât, când se va uita cineva de jos, în loc să vadă 
cerul, nu va privi decât mai multe rânduri de Chi- 
nesi şi peste aceştia mereu alții, până vor ajunge 
în stratosferă, fiindcă aşa cere înmulțirea populaţiei. 

În Italia este de sigur prea multă lume, și o lume 
extrem de simpatică se înmulțeşte extraordinar. 
Acesta este şi ordinul d.lui Mussolini, care este urmat 
de toată lumea, Sânt oameni care trăiesc foarte 
greu, nu mai ştiu unde să-si găsească pânea, dar 
cu toate acestea, odată ce înmulțirea face parte 
dintr'un program al d-lui Mussolini, care a făcut atâ- 
tea lucruri mari, își spun: noi trebuie să o facem, 

Am fost de curând la Veneţia; ce copilăret este 

acolo nu-şi poate nimeni închipui. Li dădeam bom- 
boane pe fereastă, și anoi se adunau foarte mulți, 
şi, de când se sculau, strigau afară: „Padrone, cio- 
colatta !“ până la ultimul copil. Eu mai ostenisem; 
dar a venit unul din fiii miei de la Roma şi a 
înoit comedia. Oamenii aceştia evident nu încap ; sânt 
cartiere extrem de aglomerate. Deci, — loc pentru 
spornici —, iată principiul, pe care nu Italienii l-au 
pus întăiu în circulaţie, ci Germanii. Atunci, mi-am 
pus o întrebare, şi am aruncat o formulă, pe care 
o mențin șio voiu explica într'o serie de lecţii, 
care va putea fi și mai lungă: în tendința firească 
de expansiune trebuie neapărat cucerirea şi lupta? 

Am dovedit că nu în prima lecţie, chiar pe calea 
istorică, mult mai bună decât calea logică și decât 
cea romantică, poetică, pentru a resolvi orice ches- 
tiune. Vezi de unde au plecat lucrurile şi atunci le 
înţelegi mai bine. | 

Nu este vorba de cât ai şicât vreisă ai, şi astfel, 
pentru locul în care simţi nevoia ate muta calci pes- 
te orice drept, peste orice strupul de umanitate 
pentru a te instala. Un popor, de sigur nu are drep- 
tul să arunce o astfel de teorie. Vecinul poate să 
spună și el: dar dacă îmi vine mie în minte, într'un 
moment când d-tale ţi-e greu, să-ți aplic eu teo- 
ria „Raum“-ului? Ce cauţi d-ta la mine, să caut și 
eu la d-ta. Sânt popoare care se înmulțesc și mai 
mult, lucru la care nu se gândesc Germanii, și sta- 
tisticile. arată o oarecare scădere a înmulțirii po- 
pulației germane, dar nu arată o scăderea înmul- 
țirii populaţiei polone. 

Iar Polonii, cari işi amintesc şi de ceia ce înseam- 
nă în trecutul lor Gnezno şi Poznan, ar putea 
să aplice Germanilor aceiaşi teorie. 

De altfel, şi în interiorul țărilor teoria „Raum“-ului 
cată a se aplica. Atunci nu mai este vorba de un 
alt Stat, ci de o anumită categorie din populaţie, 
care continuă să ridice anume pretenţii. Iată una 

care se ridică de multă vreme în Polonia, şi acum 
în urmă, — ceia ce m'a făcut să-mi aduc aminte 
că am fost antisemit — a început a se face şi la 
noi. Am fost şi eu, nu odată, la Varşovia și este 
recomandabil să meargă cineva acolo, ca să vadă 
monumente foarte interesante ale unui popor care 
e azi în plină expansiune, dar nu strică să meargă 
şi în cartierul evreiesc. Este acolo ceva care nu se 
poate închipui. De dimineață până seara toate stră- 
zile şi toate fereştile sânt pline de o populație 
care nu face altceva decât să aștepte un câştig 
care de obiceiu nu vine şi care, dacă ar veni, se 
aruncă o sută asupra lui, aşa încât clientul se su- 
pără şi fuge de toţi. 

La fiecare tereastă iese câte trei, patru capete, şi 
strada este ocupată de bărbaţi şi femei, îmbrăcați 
în costumele vechi, care la noi nu se mai poartă, 
se mai întâlnesc doar în Basarabia şi în Bucovina, 
şi trebuie să respecţi costumul, căci dacă te, uiţi 
curios, omul te priveşte sfidător ca pe unul care nu a- 
preciezi valoarea estetică a acestui costum. Sânt şi 
femei care-şi aplică vechiul sistem, după care, când se 
mărită, se rad pe cap şi-şi înlocuiesc părul cu o 
perucă. 

Fi au ajuns a spune: noi avem dreptul să ne întin- 
dem şi aiurea ; nu mai vrem numai acest ghetto. 
Ghetto-ul ni este patria,iar restul este „Raum“-ul 
pentru noi. 

Aşa au fâcut şi la Veneţia. Acolo ei au o veche 
sinagogă, pe care am visitat-o şi eu. Eram cu mai 
mulţi prieteni şi doamne brune cu nasul supțire, 
care aveau o vagă asămănare cu rasa evreiască, iar 
eu cw o barbă ca de rabin, aşa că întrun moment 
au crezut că sântem de ai lor şis'au bucurat. 
Foarte amabili, ne-au încunjurat şi ne-au poftit 
acolo, în sinagogă. În cartier este ceva ce nu se poate 
închipui, o murdărie fără păreche: toate rămăşiţile 
se adună în mormane și nu se săscolesc cu furca, 

ci cu degetele, Toţi copiii stau pe scări şi în stradă, 
De altfel foarte patrioți: nu e scris nicăiri mai 
mult decât acolo: „Viva Mussolini“ și toate formu- 
lele fasciste. La sfârşit însă, când s'au convins că 
nu sântem Evrei şi au cerut în zădar o plată pen- 
tru o conducere pe care noi nu o dorisem, am ple- 
cat întovărăşiți de inprecaţiuni. Dar, îmi spunea 
un scriitor venețian: în ghettoau rămas numai 
Evreii cei proşti, cei deştepţi au trecut în Veneţia 
însăşi şi au mâncat pe patricieni, 

Vă aduceți aminte, mai anul trecut, cum cineva 
din conducătorii Evreilor de la noi a spus: „Ce vă 
plângeţi voi, Românii? Sântem două rase deosebite 
şi este lupta între ele; noi sântem mai spornici, 
mai harnici, mai economi şi noi avem nevoie de 
spaţiu; peste ce avem, osă mai luăm“, Acum am auzit 
că s'a mutat în Franţa de pe urma declarațiilor 
făcute, la care eu am răspuns cu o serie de arti- 
cole, publicate supt titlul: „Iudaica“. 

Vedeţi, teoria se poate aplica de la Stat la Stat, 
de la un popor care are un Stat faţă de celălalt, 
dar se poate aplica şi în interior. Dar nu se poate 
cere nimănui s'o admită, Se poate să răspundă şi 
cel amenințat, cu aceiași teorie, dar în folosul său, 
nu în folosul celuilalt. Dar mie mi se pare că un 
popor are într'adevăr dreptul să afirme un lucru, 
vitalitatea sa şi să-i tragă consecinţile, rămânând 
ca înțelepciunea acelui popor să găsească şi căile 
pe care se poate duce la îndeplinire idealul care 
resultă din constatarea acestei însușiri. 

Fiecare om într'o societate, fiecare grupare na- 
țională întrun Stat sau intrun complex întreg de 
State represintă un grad oarecare de vitalitate. Aşa 
ajungem la miezul însuşi al lucrurilor, şi iată teoria 
care se opune teoriei „Raum“-ului: teoria vitalităţii, 
rămânând să vedem în lecţiile următoare în ce fel 
până acum s'a manifestat vitalitatea. 

Oamenii au pututtrăi astfel fărărăzboiu, numai prin 

manifestarea vitalităţii, care nu tinde la uciderea 
nimănui. Observ însă că aici, în România, ni facem 
o socoteală foarte greşită în ce priveşte rolul ele- 
mentului naţional, 

Să zicem că în ţară sânt atâtea milioane de lo- 
cuitori cari, în curând, într'un număr oarecare de 
ani, vor ajunge să fie douăzeci de milioane desu- 
flete, Aceasta înseamnă o jumătate din populația 
Franciei, înseamnă poate mai puţin de jumătate 
din populaţia Italiei, Dar noi nu ne îmulțim așa 
cum se îmulțesc Evreii, Tiganii și Iaponesii. Cu 
cât credeți că se îmulțesc Iaponesii în fiecare an? 
Vă voiu pregăti o surprisă: cu nouă sute de mii. 
Anul şi milionul, 

Dar să zicem că avem o populaţie de douăzeci 
de milioane, Sânt însă vre-o treizeci la sută locuitori 
ai României mai noi, cari trebuie să-şi aducă aminte 
totdeauna că sânt mai noi, de când au binevoit 
să ne onoreze cu visita lor. Noi nu i-am poftit 
să stea, dar ei au binevoit să rămână, Însă orice 
musafir care s'a instalat în casa cuiva trebuie 
să şi dea sama că ușa pe care a venit arajunge 
să fie şi uşa pe care poate fi adus să iasă. 

Dar, făcând deoșşebirea dintre cei vechi şi cei 
noi, incapabili de-a juca un rol istoric, obișnuim a 
spune: sântem asiguraţi, fiindcă avem majoritatea 
absolută a populaţiei. 

Dat nu se face socoteală pe rumărul oamenilor, 
ci pe vitalitatea fiecăruia, pe ceia ce posedă fie- 
care, în legătură cu însăşi desvoltarea acestei vi- 
talități. Un biet Român de-al nostru care își ca- 
pătă hrana întrun colț de stradă cerșind, de şi 
sufragiul universal îi dă aceleaşi drepturi de a 
conduce ţara ca şi Regelui sau președintelui Aca- 
demiei Române, un biet muncitor din fabrică, gata 
a primi cât îi dai, represintă oare, în ce priveşte 
vitalitatea şi consecinţile acestei vitalităţi, atâta 
cât represintă un mare bancher de la Iaşi sau de 

la Cernăuți? Cât trage în cumpănă unul şi cât 
trage în cumpănă celălalt? Câţi dintre ai noştri, aşa 
cum i-am descris, trebuie puși în balanță ca să 
ajungă la ce represintă ca vitalitate în manifestarea 
actuală, sau în rosturile pe care le pot crea, a- 
jungând la acelaşi nivel, ceilalți?. 

Ce represintă față de un Evreu sau un minoritar 
cult un bietomde la noi, care, să zicem, îşi pune 
o semnătură pe un act, neavând habar de legile ță- 
rii? S'a întâmplat să știu de un om condamnat la 
aproape un an de închisoare, fiindcă un vecin de 
al lui a venit de l-a rugat să iscălească în locul 
altuia și după lege aceasta înseamnă un număr oare- 
care de luni de închisoare; şi ce consecințe în urmă! 
Cunosc bine casul, Nevasta lui, care avea vre-o cinci 
copii, dintre cari unul pe braţe, s'a dus să se plângă 
Regelui și ia-m căpătat un ajutor, care a fost mâncat 
destul de răpede, apoi o bucată de pământ, dar 
eliberarea bărbatului de la închisoare era imposibilă, 
potrivit cu legea, fiind o sentință definitivă, şi am 
aflat ce s'a întâmplat în urmă: bărbatul s'a întors, 
dar bolnav de piept, aşa încât nevasta îngrijește 
acum de copiii ei şi de un agonisant, care la ìn- 
chisoare a intrat sănătos și s'a întors așa. Un biet 
Român care nu ştie carte se asamănă deci cu ceia 
ce înseamnă un cunoscător de drept, oricare 
ar fi originea lui? Dacă am face socoteala cât 
represintă în țara noastră: capital, iniţiativă, curaj de 
risc, alții, am ajunge la resultate catastrofale. Dar, 
evident, noi avem datoria să creştem vitalitatea a- 
lor noştri: acesta trebuie să fie scopul nostru cel 
mare, 

Nu vă puteți închipui, bărbaţi şi femei cari sân- 
teţi aici, ce colosal izvor de energie ascundeţi în 
d-voastră. 

Nu-l ştiţi de ajuns: duceţi une ori o viață uşoară, 
de şi acele energii zac în fund. Se întâmplă, la un 
moment dat, către sfârşitul vieţii, să aveţi de-odată 

visiunea a ceia ce aţi fi putut să faceți, dar atunci 
este prea târziu. Mulţi îmi fac unele complimente, 
în parte sincere, în parte mai puțin sincere, pentru 
ce fac; eu însă sânt convins că numai prin aceia 
că am exploatat și ultimul izvor de vitalitate din 
mine am ajuns să îndeplinesc ceva în lume supt toate 
raporturile, şi chiar supt raportulsănătăţii, căci, când 
aveam vârsta d-voastră, a celor tineri, nimeni nu cre- 
dea că pot să trăiesc măcar câţiva ani, aşa eram 
de slab, şi, cu toate reumatismele, am ajuns aşa 
cum mă vedeți. 

Vitalitatea noastră s'o creștem ; vitalitatea altora 
n'o putem micşora: trebuie s'o canalisăm însă, Vi- 
talitatea noastră are un caracter național plăcut 
sau neplăcut cuiva. Dar vitalitatea aceasta poporul 
român o poate manifesta fără a înlocui pe nimeni. 

Au fost popoare care au dominat lumea întreagă 
tără să fi făcut un pas dincolo de hotarele lor, fără 
să fi zis un singur cuvânt agresiv impotriva altuia. 
Lumea o poți cuceri, ajutând pe cei cari au fost 
cuceriți să se ridice şi ei printr'o anumită desvoltare 
de vitalitate, care aceasta este așa de sus față de 
„Raum“, cât este cugetarea lui Hegel față de cu- 
getarea d-lui Goering. Între ele este o deosebire, 
dar Hegel n'a băgat-o de samă, fiindcă a murit, iar 
d. Goering n'o bagă de samă din alte motive. 

Prin urmare ce au însemnat manifestările vitali- 
tăţii popoarelor în cursul timpului, va forma obiec- 
tul celor câteva lecţii cu care mă simt dator în 
acest an. 

Noţiunea de ocuparea necesară a „Raum'ului tre- 
buie să fie înlocuită deci cu altă noțiune, care este şi 
foarte naturală şi învederată istoric, cu una care nu 
supără pe nimeni şi permite oricărui popor care este 
într'adevăr înzestrat, şi deci n'are nevoie de o in- 
vasie călcând peste ruine şi peste cadavre, să-şi 
afirme drepturile în viaţa omenirii. 

Deci în lecţia a treia o să vă vorbesc despre ce 
s'a făcut de vitalitatea pașnică, de vitalitatea u- 
mană şi nobilă şi înaltă a națiunilor vrednice de 
acest nume, a națiunilor care nu sânt o aglomera- 
țiune omenească, ci au în ele un sufiet, ce s'a fă- 
cut pentru a trece nu dincolo de stâlpii de hotar, — 
şi aici o să vă dau câteva lămuriri, ca să vedeţi 
că noțiunea însăși a hotarului n'a fost totdeauna a- 
ceia care este acum. Hotarul a avut un sens deo- 
sebit de la o vreme la alta, şi odinioară sensul ho- 
tarului era mult mai natural, mult mai legat de 
geografie, mult mai în concordanță cu nevoile oa- 
menilor decât hotarul acesta, artificial şi crud, pen- 
tru care şi în jurul căruia se poartă atâtea lupte. 

Prin urmare o să caut să vă arăt cum, peste al- 
te hotare decât hotarele artificiale de astăzi popoa- 
rele care au avut într'adevăr însușiri mari, care au 
cuprins în ele mai mult din umanitate, au influen- 
at, chiar dacă nu au vrut, alte popoare, au cuce- 
rit pe altă cale decât pe calea atât de sălbatecă 
pe care se dau astăzi, cu o lipsă de pudoare fără 
păreche, luptele dintre națiuni, egoism condamna- 

bil şi, ca să întrebuinţez un termen străin căruia 
nu-i putem pune altul în loc, abominabil. 

Deci, înainte de a vă vorbi despre cuceririle a- 
cestea care folosesc omenirii însăşi și care nu lasă 
pe urma lor nici bălți de sânge, nici catedrale rvi- 
nate, nici populații  nenorocite, nici amenințări 
care durează din an în an și otrăvesc viața însăși 
a omenirii, înainte de aceasta, voiu spune câteva 
cuvinte despre noțiunea hotarului. 

Iată, „hotar“ în timpurile noastre este ceva fixat 
cu cea mai mare îngrijire, geodesic ; hotarul acesta 
n'are șanțuri şi ziduri ca acelea din China, care 
vedeţi că folosesc așa de puțin în apărarea Chine- 
silor, dar el, care n'are șanțuri şi nu este apărat 
prin ziduri de piatră, este perfect reperat, punct cu 
punct ; cine se întâmplă de trece ilegal dincolo de 
hotarul acesta, evident îşi pune viața în primejdie. 
Necontenit vedeţi prin ziare că se produc conflicte 
de pe urma cuiva care, cu voință sau pen- 
tru contrabandă, ori fără niciun fel de voinţă, 
prin accident, necunoscând unde este hotarul acesta, 
poate să fie expus a primi un glonte. 

Aşa este hotarul în timpurile noastre; hotar 
între Statele care nu mai au hotare în interior 
sau, cum este în America-de-Nord, hotarul între 
Statele mai mici, care prin confederaţia lor for- 
mează Statul cel mare. Iată, acolo în America, — ace- 
sta este un lucru care vă poate interesa, — ni 
închipuim, dacă nu cunoaştem bine geografia, că 
Statele Unite acestea formează un Stat aşa cum 
este Franța sau Italia. De loc. Nici nu doresc 
oamenii de acolo să dispară acele State, care sânt 
însemnate pe steagul comun prin stele, atâtea 
stele câte sânt și Statele confederate. Fiecare ține 
foarte mult la Statul său. Statele acestea au o le- 
gislație deosebită. Legea din cutare Stat nu este 
legea din Statul vecin. Şi hotarele nu sânt trase 
drept ; ele nu sunt însemnate prin nimic. Le 

ştiu numai anumiți oameni. Prin urmare vă puteţi 
închipui ce se poate petrece în casul unei urmăriri 
judecătoreşti, atunci când cineva, aşteptându-se 
să primească sancţiunea cuvenită în Statul în care 
a făcut greşeala, se rătăceşte și ajunge în Statul 
vecin. Sânt State care au pedeapsa cu moartea și 
State care nu o au, şi sânt asasini de profesie, 
gangsteri, cari ştiu perfect hotarul acesta, fiindcă 
ştiu şi aceia că, dacă fac un pas mai departe, 
ajung p2 scaunul electric, pe când altfel ar fi fost 
conlamnați numai la un număr oarecare de ani de 
închisoare. 

Dar odinioară hotarul nu era aşa, Nu erau func- 
ționari financiari, nu erau jandarmi, nu erau puști 
întinse împotriva încălcătorului de hotar. Hotarul 
avea uu sens mult mai larg. Cuprindea o regiune 
întreagă. La un congres de istorie, în care se atin- 
ge, natural, şi geografia, — geografii nu caută 
întotdeauna să cunoască istoria ; noi ni dăm toată 
osteneala să înțelegem din geografie, din filologie, 
din ştiințile ajutătoare, ceia ce trebuie pentru ca 
să fim bine informați —, s'a discutat asupra 
chestiunii hotarelor. S'a arătat ce însemna un ho- 
tar roman. Hotarut roman se întindea, — cum se 
face socoteala acum pe chilometri, — pe mulți 
chilometri pătrați și hotarul acesta avea o însem- 
nătate pe care noi nu ni-o putem închipui acum, 
când două lumi deosebite şi două lumi vrăjmașe 
îşi stau una în fața celeilalte. Era, cum am zice, 
un hotar fecund, un hotar creator de viaţă, produ- 
cător de sintesă. Se alcătuia în părțile acestea o 
lume care fără acest hotar nu s'ar fi putut alcătui, 
sau nu sar fi alcătuit în acest chip. 

Dar, cum vă spun, hotarul, ori, în sensul vechiu, 
ori în sensul nou, să-l lăsăm la o parte, după ce 
am arătat tot răul care pleacă dintr' însul, şi să 
venim la acea concurenţă dintre vitalităţile națio- 
nale care permite, cum spuneam, influenţe eât 

de adânci şi cuceriri cât mai satisfăcătoare pentru 
mândria celui care le face, Şi anume vom împărţi 
materia în două, Vă voiu arăta cuceririle acestea 
de vitalitate fără călcarea hotarelor materiale 
înțelese în felul cum vi l-am aratat și, chiar dacă 
se calcă acest hotar, nu se pleacă dela tendința 
de a călca hotarul, ci călcarea vine de la sine: ho- 
tarul se oferă, nu-l cauţi d ta cu de-a sila, cu arma în 
mână. În vremea veche vom vedea cum a fost 
acest spor de vitalitate și cum s'a întins viața 
prisoselnică, revărsată asupra naţiunilor vecine, 
asupra civilisațiilor megieşe, şi, după aceia voiu 
arăta cum, în epoca modernă, de fapt popoare 
care aveau toată aparența că sânt libere, State 
care se credeau că sunt independente nu sânt. Inde- 
pendența în timpurile noastre a ajuns ceva cu totul 
relativ ; tot ceia ce încheiem cu vecinii noștri atinge 
independența înțeleasă în sens absolut și noi avem 
interesul de a trece dincolo de concepția indepen- 
denţei stricte, pentru că numai așa putem 
servi adevăratul nostru interes. Popoare care 
se credeau independente, care credeau, ca într'o 
dogmă, ca într'o religie, în independența lor, 
de fapt n'au fost independente, pentru că, atunci 
când interesul altuia te influențează, eşti robit 
economic fără să-ți dai sama. Poţi fi robit eco- 
nomic și altfel: dacă un altul face o marfă mai 
bună decât cum o faci însuți, cauţi marfa acolo, 
dar, din moment ce ai căutat marfa aiurea, inde- 
pendențţa economică a fost atinsă. Se fac azi sforţări 
desperate pentru aşa-numita autarchie, care este una 
din cele mai răufăcătoare prostii din timpurile 
noastre — nu „autarhie“, ci „autarchie“, dela cu- 
vântul grec „arkein“, care este cu totul altceva decât 
„arche“. „Arkein“ înseamnă „a-şi ajunge“, „a se în- 
destula“, pe când, „archiè“ înseamnă guvernare,stăpâ- 
nire, Se cheltuiesc silințile cele mai mari, se provoacă 
adevărate catastrofe economice, se ruinează o ţară 

întrun domeniu, — tocmai fiindcă se urmăresc 
câştiguri imposibile în alte domenii, imposibile 
acolo, la faţa locului, — numai pentru concepția 
aceasta de autarchie. 

Iată, pentru ca să nu întind prea mult explica- 
tiile în acest domeniu, vă dau ceva din experiența 
mea, 

Am fost în Italia, de la începutul războiului a- 
bisinian până acum, de mai multe ori. Poate câțiva 
dintre d-voastră ştiu că, în momentul când multă 
lume de la noi credea că trebuie să apere pe Abi- 
sinieni, eu am luat cu toată hotărîrea apărarea in- 
tereselor civilisației europene, civilisației latine a 
Italiei, care represinta acest interes european şi a- 
ceastă civilisație latină. Întru cât mi s'a arătat o 
mulțămire pentru aceasta, e altă chestiune. Unii 
mai multă, alţii mai puțină. Dar eu am fost dese 
ori în Italia și am căutat să provoc manifestații 
româneşti care să arăte că inima poporului român 
nu este de partea nenorociţilor de sălbateci de a- 
colo, ci de partea unei țări şi mai ales a unui neam 
de cari sântem legaţi cu toate legăturile. Am văzut 
şi experiența autarchiei în Italia. Italia a fost silită 
la autarchie întrun moment, fiindcă nu avea cu 
ce să cumpere în străinătate sau nu i se dădea din 
străinătate, pentru că era blocată, pedepsită pentru 
războiul ce-l făcea, şi de la noi, de exemplu, nu 
trebuia să-i vie petrol — ei îl au puţin, undeva spre 
munți —, şi atunci Italienii au trebuit, pentru unele 
materii, să să iscodească un „Ersatz“, un simulacru 
al materiei pe care de fapt ei nu o aveau. De e- 
xemplu în domeniul stofelor s'a făcut foarte mult, 
ca şi în alte domenii care niciodată nu făcuseră par- 
te din programul economic al poporului italian, şi 
Italienii au cumpărat, din devotament, o marfă mai 
prost, mai nepriceput făcută, fără aceleaşi mijloace 
ca în străinătate. Acum în urmă, când s'a mântuit 
războiul abisinian, când scopul pe care-l urmăria 

Italia a fost atins, m'am informat asupra produselor 
acestora inventate în momente de nevoie. Evident, 
sentimentul de exclusivism al poporului italian, care 
osândeşte marfa străină și nu vrea s'o cumpe- 
re, există, dar cumpărătorul caută ceia ce-l sa- 
tisface mai mult. Şi anumite producții care s'au 
făcut ca pe vreme de războiu nu se mai fac as- 
tăzi în aceiaşi măsură, fiindcă, azi, concurenţa în- 
tre națiuni s'a restabilit. 

Prin urmare, în vremurile noastre de autarchie 
se încearcă a se rupe legături care au existat tot- 
deauna între membrii familiei umane. Sânt aşa 
de fireşti: orice țară vinde unele materii prime sau, a- 
vând unele tradiţii în ce priveşte fabricarea, carese 
deosebesc de ceia ce oferă altă țară, cu ceia ce sânt 
în stare a face oamenii din ţara aceia, işi vinde 
fabricatul, şi nu poate împiedeca nimeni nicicdată 
pe un popor care face un lucru mai bun dea găsi, 
în domeniul acesta al schimburilor internaționale, 
oameni cari, fără să vrea, îi servesc lui. 

Un împrumut se face de la o ţară la alta. Noi 
pe vremuri împrumutam foarte mult, în credința 
că robinetul acesta va funcționa în perpetuitate; şi 
acum sânt persoane care îşi închipuie că, fiindcă 
Aaglia se interesează, contra pătrunderii germane, 
de situația economică în Europa aceasta centrală 
şi sud-estică, împrumuturile o să vie către noi. 
Englesii au dat ceva în Iugoslavia, în industria ei, 
pentru interesele lor, dar până acum nu ni s'a făcut 
nouă niciun fel de ofertă, și cred că dir partea 
noastră am avut mândria de a nu mai cerși şi la 
Londra, cum cerşiam odinioară la Berlin şi cum 
am cerşit până mai ieri la Paris, unde era locul 
împrumuturilor care se socotiau veşnic deschise 
pentru lipta noastră de ordine în finanțe și lipsa 
noastră de economie a fiecăruia, de unde şi lipsa 
de economie și de prevedere a Statului întreg 

Am vorbit de producţie şi de finanţe. Iată, însă, 
cartea pe care o ceteşti dumneata, cartea literară 
a unui scriitor vestit, cartea aceasta trece în 
original, dacă este vorba de o limbă cunoscută de 
mai multă lume, sau trece în traducere, dintr'un 
loc în altul. A scos acum o nouă carte un scriitor 
italian pentru care n'am o deosebită considerație, 
Papini, care, fără îndoială, represintă una din for- 
mele teatrale ale producției literare din timpurile 
noastre, căutător de lucruri care nu s'au spus, 
de atitudini pe care nu le-a avut până atunci ni- 
meni. Fi bine, numele acesta este popular în anumite 
cercuri dela noi şi noua carte va fi cunoscută, în 
italiană sau în traducere. De sigur, idei de ale lui 
Papini vor rămânea în mintea acelora cari l-au 
cetit. Oamenii sânt foarte impresionabili pentru 
orice ideie; mai impresionabili când ideia aceasta 
se găseşte în literă de tipar. Litera de tipar capătă 
un fel de prestigiu deosebit; este ceva sacru înă- 
untru. Același lucru pe care, dacă l-ai fi auzit, nu-l 
crezi, dacă-l vezi în manuscript, îl crezi ceva mai 
mult, iar, dacă se şi tipăreşte, atunci imediat face 
parte din ce este „mai respectabil în producţiile 
minţii omeneşti. 

Dar noi am cetit atâtea cărți, sânt atâtea idei 
care merg dela om la om, care idei nu s'au emis 
întâia oară aici, în România, şi Românii, de sigur, nu 
pot să aibă pretenţia de a crea necontenit în toate do- 
meniile. Nu sântem destul de mulţi, n'am fost destul 
de fericiți în istorie pentru ca s'o facem şi am 
întrebuințat rău însuşiri pe care, dacă le-am fi 
întrebuințat mai bine, ne-ar fi putut ajuta şi am 
fi creat mai mult. 

Dar sânt State foarte mari care trăiesc cu cuge- 
tarea altora. Inutil să se mai spună care, Se scriu 
cărţi întregi, în mai multe volume, despre ce datoreşte 
e țară altei țări. Câte o literatură domină lumea, şi 
o să ajungem la dânsele, Se ceteşte acea literatură 

pretutindeni. Ideile cuprinse în ea străbat toate 
mințile, încălzesc toate inimile: idei care duc la o 
înălțare a culturii sau la desvoltarea moralității, 
sau, din potrivă, idei care aduc scăderea moralității 
şi îutunecarea minții. Este o cucerire sau ba, când 
trăieşti cu ideile altuia? Ba bine că pu! De sigur 
că da. Autarchia intelectuală n'o poate :eclama 
nimeni, Din toate părţile sântem pătrunși de idei. 
S'ar putea zice chiar că, în acest domeniu, al îm- 
prumuturilor neobservate, care rămân în inconştient, 
se petrece acelaşi lucru ca şi în tragedia corpului 
nostru, care este supus la o mulțime de influenţe, 
venind din toate planetele şi pe care de sigur 
medicii niciodată nu le vor putea explica ; anumite 
boli care apar şi se inrăiesc într'un anume moment 
şi pe care nimeni de pe pământ nu le poate explica. 
A fost cineva, la Paris, care a avut ideia bizară 
de a căuta să dovedească acest lucru la vegetale, 
încunjurând anumite plante cu nişte inele închise 
şi astfel ele s'au desvoltat mai bine, Sânt oameni 
serioşi cari poartă la gât anumite brățări perfect 
închise şi în felul acesta cred că se apără de influ- 
enţele astrale. Dar toate acestea nu folosesc la ni- 
mic, de şi lanţurile şi brăţările nu sânt peste măsură 
de scumpe. Dar, cum nu ne putem apăra de influ- 
enţele care vin de pretutindeni, din adâncul pămâ- 
ntului — sânt animale care pătrund cutremurele 
dinainte: noi le simțim mai puțin, căci noi gândim prea 
mult pentru ca instinctele noastre să aibă mijloacele 
pe care le au animalele, — cum nu ne putem 
apăra nici de ceia ce este sus şi nici de ceia ce este 
jos, — şi Shakespeare, cu geniul lui, fără să cunoa- 
scă fisica, spunea cândva că „sânt lucruri de 
de-asupra şi de dedesupt pe care niciodată nu le 
vom cunoaşte“, — tot aşa nu ne putem apăra 
de ideile străine. 

Dar gândiţi-vă că noi ne folosim de invenții care 

au pornit din alte părți. Invențiile aceste sânt totuşi 
şi ele o luare în stăpânire. Iei tehnica unuialt 
popor şi prin aceasta eşti, — măcar sufletește, 
dacă nu material, — vasalul acelui popor, şi po- 
porul care inovează mai mult în tehnică exercită 
fără îndoială o mare influență asupra altora. Poţi 
să cucerești mii de chilometri şi, acolo unde ai ajuns 
cu arma, ajutat şi de noroc şi de o bună conducere, 
care poate fi un om, ce este astăzi și nu va fi 
mâne, este într'o disposiție în cutare zi, supt anu- 
mite influențe fisice, şi nu mai are același cap 
mâne, — poți să cucereşti mii de chilometri și cu 
toate acestea să fii, acolo, supusul celor pe cari 
i-ai cucerit. Veţi vedea îndată, în antichitate, cu- 
ceriri de acestea ale cuceritorilor de către cuceriți. 
Şi sânt popoare care, nu în întregimea lor, dar 
prin unii oameni din ele, ajung să domine — și 
nu trebuie numai decât ca oamenii să trăiască în 
țara aceia: ei pot să se ducă aiurea, însă, dacă 
poartă numele pe care îlaveau înainte, dacă toată 
lumea ştie de unde au pornit și națiunea căreia 
îiaparţin, națiunea aceasta nu numai că foloseşte 
de pe urma invențiunii lui, pentru că el o ţine, 
natural, dacă este într'adevăr om cum trebuie, 
mai mult la disposiția celor din mijlocul cărora 
s'a ridicat, dar prin singur faptul că se ştie că o in- 
venție de care se foloseşte toată lumea se datorește 
cutărui om din cutare popor, chiar dacă nu este 
acasă la dânsul, toată faima poporului acestuia, 
toată prețuirea poporului acestuia s'a schimbat. 
Şi, când vine după o înfrângere un tratat de pace, 
se va zice: Să nu pedepsim prea greu greşeala 
politilcă sau neizbânda militară a poporului cutăruia, 
pentru că el a dat omenirii pe cutare om şi prin 
el cutare ajutor al vieţii. 

Iată, a apărut acum una din cele mai frumoase 
enciclopedii naţionale pe care le cunosc, Văd că, 
acum, la noi, se face o enciclopedie sociologică 

după un exemplu frances şi cunosc exemplul, dar 
este o carte de cetit, nu de consultat, pe când ni 
trebuie o carte în care să fie cuprinse, alfabetic, 
noțiunile de care e nevoie. Sârbii au făcut la Bel- 
grad o astfel de enciclopedie, minunat ilustrată, 
la nivelul tuturor publicațiilor din străinătate. 
Bietele noastre enciclopedii mai vechi nu represin- 
tă decât nişte începuturi sărace şi stângace, E, 
pe când aceasta este un adevărat instrument 
de luptă pentru Sârbi şi de educație pentru toţi 
membrii familiei acestea iugoslave. E vorba de 
dânşii în rândul întâiu, până la cei mai mici, şi, 
natura], de Croați, de Sloveni, după aceia vin Ruşii, 
Bulgarii şi Cehii, familia slavă, apoi Francesii, cari 
sânt aliaţii cei mari, şi, pentru moment, cum qe- 
lațiile cu Germania sânt bune, vin Germanii. La 
noi, s'a uitat și Regele Carol al II-lea. In ce priveşte 
pe Brătieni, eisânt în trei rânduri toţi. Alecsandri 
nu este, de şi Alexandrescu, Eminescu, da. 
Cartea este interesantă, nu numai pentru ceia 
ce cuprinde, dar, în acelaşi timp, şi pentru scopul 
căruia-i serveşte. Însă iată ce vroiam să spun. 
Înăuntru este o biografie foarte întinsă a cuiva 
care se chiamă Nicolae Tesla, S'a spus în foile 
noastre că este din Banat, că am fi putut să-l 
reținem, Nu este din Banat, ci e născut aiurea, 
în Serbia propriu-zisă. Om foarte bătrân, căci es- 
te născut la 1859. S'a mutat la 1885 în America. 
A revoluționat tehnica americană. Este fără în- 
doială unul din cei mari inventatori pe cari 
îi posedă lumea, Credeţi că este indiferent ori- 
cui, când se găndeşte la Tesla, — şi, dacă vor, 
îl reclamă ai lui de acasă —, credeţi că este indi- 
ferent că din mijlocul acestui popor, dintr'o familie 
foarte: modestă, s'a ridicat cineva căruia Ştiinţa şi 
prin urmare omenirea întreagă, care se serveşte 
de invențiile lui ştiinţifice, îi datoresc aşa de mult? 

Noi toţi cucerim fără să vrem şi noi toți sântem 
cuceriți fără să ne dăm sama: aceasta se petrece 
necontenit. 

Cu cererea de „Raum“, organisațiile militare per- 
fecte, techinica înspăimântătcare, pe care nam 
văzut-o în timpul din urmă în Franţa şi în Ger- 
mania, dar am văzut-o şi în Italia în cursul șederii 
mele acum în urmă acolo, sânt într'adevăr lucruri 
de uimit. De ajuns un semn pentru ca toate tu- 
nurile să bubuie, pentru ca toate mijloacele știin- 
țifice să se îndrepte împotriva adversarului. Așa 
sânt Încrurile în momentul de față, şi credem că 
aici este lucrul cel mare, pe când lucrul cel mare, 
cum spuneam cu puţină vreme înainte, este aiurea. 

Şi acum, pentru că v'am spus căvom urmăripe 
scurt, în antichitate, aceste cuceriri a cuceritorilor 
de către cuceriți şi impunerea unei vitalități ade- 
vărate, dincolo de toate piedecile chiar, fără să vrea, 
asupra celorlalte, să începem. Natural, pornim 
de la civilisaţiile cele mari care au fost cândva în 
Orient. Cred că ar trebui din când în când să ni re- 
visuim cu toţii, şi nu la termine prea îndepărtate, 
cunoștințile în această privință, fiindcă este o 
vreme revoluționară aceasta, şi ceia ce era adevăr 
ieri, peste o trecere de câțiva ani nu mai este. Se 
tac descoperiri uimitoare, descoperiri care duc la 
schimbarea ideilor. Pe vremea mea, — o vreme 
îndepărtată, dar şi mai târziu —, în învățământul 
secundar şi chiar în Universitate nu se vorbia despre 
civilisația cretană. Astăzi civilisația cretană este 
socotită ca una din cele mai mari ale lumii. În 
materie de artă sânt acolo lucruri uimitoare. Păcat 
că nu putem să înțelegem și acele gânduri din 
care a ieșit o astfel de artă. Caractere le avem 
supt ochi, dar nu cunoaștem limba. De şi se fac 
oarecare ipotese, dar ele n'au dus departe. Acum în 
urmă am văzut chiar, într'o publicaţie recentă, că 
învățații au început să nu mai urmărească tainele 

care n'au cheie, Şi cineva spunea : să lăsăm problema 
etruscă, să lăsăm problema regiunilor ilirice, fiindcă de 
acestea ne ocupăm în zădar ; nu avem şi poate nu 
vom avea niciodată mijloacele necesar pentru a le 
înțelege. 

Dar prin civilisaţia cretană se înţelege un lucru: că 
Grecii au adoptat, adaptat şi armonisat lucruri care 
vin de aiurea. Lucrurile acestea vin dela marile mo- 
narhii asiatice. În Asia nu sânt barbarii superstiţioşi 
şi bizari pe cari i-a descoperit Herodot, care a înţeles 
foarte puţin din niște civilisații foarte mari, sau poate 
intenționat a spus mai puţin decât credea el însuși 
cu privire la aceste izvoare adevărate ale culturii 
umane. S'a realisat ca putere, ca varietate, ca sens 
al simbolului, pe malurile 'Tigrului și Eufratului, 
lucruri care uimesc omenirea. Ceia ce s'a găsit în 
Egipt este foarte puţin pe lângă ce se mai poate 
găsi acolo. Un învățat belgian care a vorbit și la 
Bucureşti şi care lucrează de multă vreme în Egipt 
cu ajutorul banilor puşi la disposiţie de către 
Regina mamă a Belgiei, care se interesează foarte. 
mult de aceste descoperiri, d Capart, spunėa în ce pri- 
veşte viitorul descoperirilor dinEgipt, lucruri într'ade- 
văr pline de speranţe. Ce s'a găsit până acum este 
o mică parte din ce cuprinde încă pământul, sânt 
deci revelații care pot veni dint'un moment în al- 
tul, răsturnând o mulţime de idei de ale noastre. 

Acum, se îutâmplă că acolo unde au fost odi- 
nioară Babilonienii, acea admirabilă civilisaţie 
sumeriană, care era arică, nu semită, — erau Sumeri 
şi Acazi, şi în ce priveşte chiar sensul acestor 
cuvinte, sânt multe discuţii, dar civilisația sumeri- 
ană este foarte la modă acum şi ceia ce s'a găsit 
acolo se impune admiraţiei oricui —, pe locurile 
unde s'a desvoltat această civilisaţie este astăzi o 
sărăcie care încearcă greu a se organisa după răz- 
boiu în formele pe care le-au dat tratatele de pace. 
Mai ieri nu erau decât ruine, cetăți îngropate, 

câmpii acoperite de ape. Sus în munte, unde a 
fost Asiria lui Asurbanipal șia lui Asur-edil-Ilani, cu= 
ceritori de popoare, regii înfățişați cu coamă de leu şi 
aripi de vultur, figuri bărboase acoperite cu „tiara“, 
care nu este altceva decât „căciula“ civilisației 
noastre populare, acolo nu mai vedeai decât nişte 
triburi rătăcitoare care, din însuşirile viteze de 
odinioară, păstrau numai aplecarea către hoţie, 
către jaf. Numele Asiriei însă a supravieţuit mile- 
niilor. Sânt şi astăzi aşa-numiţi Asirieni cari nu 
mai cred în religia Asiriei de odinioară, dar se re- 
comandă deosebitelor popoare ce hotărăsc viaţa 
lumii, cerând, în numele lui Asurbanipal, să li se 
dea şi lor un statut prin care aceste câteva mii 
de oameni să poată desvolta o viaţă politică 
mai bună decât cea de acum, 

Dar, dacă acolo ar fi popoarele de odinioară, 
cât de mult ar folosi ele de pe urma descoperirilor 
ştințifice care arată rolul cel mare jucat în istoria 
lumii, prin creaţiunile lor de poporul babilonian sau 
de cel asirian ! 

Acum, în Egipt există un Stat, cu un simpatic 
tânăr rege, care s'a însurat mai ieri cu o aşa de 
frumoasă tânără regină, există un naționalism, care 
însă este naționalism arab şi turcesc, nu naţiona- 
lismul felahilor, al vechilor locuitori ai țării, ceia 
ce este cu totul altceva. E tot aşa ca şi cum la 
noi rasa românească ar fi scăzut și n'ar mai fi ajuns 
nici odată la conducerea țării, și Fanarioţii de pe 
vremuri nu s'ar fi romanisat, ci ar fi rămasce erau 
la început, iar naționalismul românesc ar fi repre- 
sintat exlusiv de urmașii, rămaşi credincioşi origi- 
nii Jor, ai Fanarioţilor de pe vremuri. Așa este 
cu Egiptul. 

Dar gândiţi-vă că acolo ar fi un Stat cu desă- 
vârşire independent, nu supus necontenit influen- 
țelor englese și ayând nevoie de sprijin din toate 
părțile lumii, că acolo ar fi un popor foarte mândru 

de sine, în legătură cu tot trecutul său: descoperirile 
acestea care se fac, ce sus ar așeza şi în alte 
domenii poporul egiptean, presupunând că există 
în toată puritatea lui de rasă! 

Grecii sâut scăzuți muit din rosturile lor de odi- 
nioară. Dar nimeni nu va putea răpi poporului 
grecesc meritul de a fi contopit Jucruri venite de 
pretutindeni şi din lucrurile acestea, contopite 
într'o minunată sintesă, plină de geniul rasei, întru 
cât se poate vorbi de o rasă grecească, a creat 
formele de cugetare și de exprimare literară, ştiin- 
țifică şi artistică ale lumii. Noi gândim greceşte 
şi nu ne putem apăra de aceasta. Noiinterpretăm 
natura prin artă în legătură cu idealurile grecești. 
Chiar o dovadă cât de puternic sântem stăpâniţi 
de spiritul grecesc de atunci, se găsește în fap- 
tul că reacţiunea împotriva logicei şi armoniei 
greceşti se presintă azi în forme aşa de violente şi 
de caricaturale, Toată arta aceasta de negri, toată 
musica şi danțul pe care le am împrumutat de la 
popoare inferioare, toate statuile făcute din cutii 
de conserve şi din bețigaşe care înlocuiau statuile 
de marmoră şi bronz la anumite exposiţii, — şi 
cred că se mai întâlneşte din când în când câte un 
modernist de felul acesta,— toată literatura în 
afară de realitate și contra realităţii, toată poesia 
aceasta total sărită, cu care a fost zăpăcită lumea o 
bucată devreme și în care se pretindea că se îmbracă 
un talent supra-natural, —supra-natural ca inten- 
sitate, supra-natural şi în privința mijloacelor pe 
care le întrebuințează în contra naturii—, furia 
aceasta de a combate spiritul elenic dovedeşte 
tocmai cât de puternic este asupra tuturor acest 
spirit. Ura aceasta cumplită contra oamenilor şi 
contra ideilor nu face altceva decât să mărturisească 
puterea acelor oameni şi acelor idei. 

Au venit Romanii şi au cucerit Grecia. A doua 
zi chiar Romanii au început să fie altfel. Grecia 

împărțită în republici, întiranii, în ligi, etoliană, aha- 
iană, care aveau o mică armată —, şi ce putea însemna 
această 'armată față de armata macedoneană a lui 
Filip şi a lui Alexandru, față dearmata romană !,— 
Grecia pe care o călcau în picioare Romanii şi care 
mulțămia smerită când i se făcea o concesie în 
domeniul unei libertăți care de fapt era pierdută 
pentru totdeauna, Grecia aceasta a fost stăpâna 
lumii: o bucăţică de pământ sărac, locuit de oame- 
ni cari nu se înțelegeau între sine, cari n'au ajuns 
niciodată la o unitate. Este într'adevăr uimitor 
cât represintau aceşti oameni cari nu-şi păstraseră 
măcar, ideia morală de odinoară, căci erau atunci 
un popor demoralisat, stăpânitor însă al unei 
comori căreia nimeni, din nici o parte a lumii, nu 
putea să-i opună ceva asămănător. 

Au cucerit-o Romanii. „Grecia cucerită a cucerit 
însă pe asprulei învingător“, — „Graecia capta 
ferum victorem cepit“ —. S'a apărat Roma ; a in- 
terzis filosofilor să vie în ce ajungea a fi Capitala 
lumii, a căutat să împiedece pătrunderea unor idei, 
unor sentimente, unor concepții străine de vechiul 
spirit patriarhal al ei. Totul fără niciun fel de fo- 
los. Toată cultura romană se împarte în două. Este 
vechea cultură populară, care ține până la atinge- 
rea cu Grecii, fără a trece chiar în Grecia, — fi- 
indcă Crecii erau în Italia de Sud, în Sicilia —, şi 
după aceia începe altă literatură, altă artă, altă no- 
țiune a legii și a Statului decât aceia care era în- 
ainte. 

Prin urmare un popor mic, aşezat în împrejurări 
neprielnice, ameninţat, din Nord, de barbarii Penin- 
sulei balcanice, din Răsărit de stăpânirea persană 
şi căruia trebuia să-i vină pe cap, de la Apus, Ro- 
manii, poporul acesta a izbutit să fie şi mai de- 
parte stăpâv prin spirit al lumii. 

Cred că este mai nobil lucrul acesta decât să 
cauţi ceartă vecinului cehoslovac și să-l ameninți 

cu o cucerire care n'ar fi în stare nici măcar să 
dea un hotar. Ce hotar ar fi după ce sar trece 
munții cari formeză Cadrilaterul Boemiei? Un ho- 
tar tot așa de nenorocit cum avem noi hotarul 
nostru apusean, care nu merge până la linia Tisei 
şi care se găseşte necontenit sucit și învârtit, după 
competința unor geografi cari știu tot, dar cari nu 
ştiu ce este un Stat și care sânt nevoile unui Stat. 

Prin urmare, în condiţiile acestea așa de defavo- 
rabile pentru Greci, dispunând de aşa de puţine 
forțe omenești şi într'o stare de adâncă decadenţă 
morală, lumea a trăit totuși „supt regim grecesc“, 
Sufleteşte Grecia era stăpâna lumii. Sufletește Ro- 
manii n'au căutat să cucerească. Este încă una din 
ideile greşite care se răspândesc prin manuale: Ro- 
manii, stăpâniți de o mare ambiţie, ar fi căutat 
să cucerească. Nu, ambiția este un fenomen con- 
timporan. Pe atunci nu însemna decât o cerere de 
funcțiuni. „Ambire honores“ însemna că erai can- 
didat, te îmbrăcai cu o togă albă şi te înfățişai 
acolo, ca să se ştie că vreisă ocupi un post, o func- 
ţia. Aceasta era „ambiția“, care nu avea un sens 
național şi moral. La început Romanii erau un 
popor de moșneni, strânş legaţi de religia lor ve- 
che, de zeii brazdei, trăind în împrejurări de fa- 
milie, care închideau orizontul. Se consolida viața, 
dar se închidea orizontul. Ajunge ca să înţelegeţi 
de ce au cucerit Romanii fără să trimeată note 
diplomatice nimănui și fără să pretindă un statut 
pentru Romanii cari ar fi aiurea, fără să creeze 
tot felul de Henleini de aceștia cari să oscileze, 
ca azi, între Praga, Berlin şi Londra și să încurce 
o lume întreagă creînd o teorie groaznică. Căci unde 
am merge noi dacă fiecare Stat ar avea dreptul să 
se amestece în rosturile altui Stat numai fiindcă 
în Statul acesta există un număr, mai mare sau 
mai mic, de oameni de aceiaşi limbă cu dânsul? 
Gândiţi-vă: cu sistemul acesta, dacă s'ar aşeza la 

Bucureşti o sută de Iaponesi, şi la un moment 
dat ne-am trezi cu intervenţia ministrului Iaponiei 
care ar spone: din moment ce sânt ai miei, am 
datoria de a interveni şi de a impune Statului 
român să aibă cutare atitudine față de Iaponsesii 
pe cari nu i-a chemat nimeni, ci au venit de la 
sine şi trebuie să se deprindă cu obiceiurile țării 
în care au venit. 

Prin urmare Romanii s'au găsit, — și aceasta se 
poate spune într'o formulă de explicație foarte 
scurtă —, înaintea necesităţii de a lua pe umerii 
lor imperiul unviersal. Imperiul universal îl avuse 
Egiptul, îl avuse Haldeia, apoi Asiria, Macedonia, 
care nu făcea decât să imite monarhiile orientale. 
Urmașii lui Alexandru-cel-Mare fiecare ar fi vrut 
să aibă stăpânirea lumii. Nu s'au înţeles, s'au 
bătut între dânşii, popoarele erau ' amenințate de 
o continuă anarhie, şi atunci au ridicat mânile 
către Roma. Roma a îndeplinit o funcţie care i-a 
fost impusă. Nicio teorie romană nu se găseşte 
la basa existenţei Statului roman, întins atâta cât 
nu călcase un Roman. Câţi Romani erau în Dacia 
în momentul când Domițian, care trebuie scos 
din oprobriul nemeritat cu care l-a înconjurat 
istoria, şi după dânsul Traian s'au gândit că nece- 
sități militare cer să fie cucerite aceste locuri! 
Romanii au venit pe urmă în calitate de coloni. 
Cei d'intâiu coloni nu corespundeau unui prea mare 
număr de Romani acasă. S'au trimes coloni întâi ca 
o răsplată, am zice: pentru servicii electorale. 
Gracchii aveau clientela lor, oameni fără pământ. 
Pe oamenii fără pământ îi aşezau aiurea Dar nu 
fiindcă erauJoameni,-de-ai săi aiurea a început 
Statul Roman să facă o anumită politică. De 
alminteri, nimeni nu se împotriveşte unei pătrun- 
deri de elemente străine profitabile, disciplinate şi 
respectuoase față de vechii stăpâni ai țării, în 
toate domeniile, Ce, un mare inventator german 

l-am răspinge noi, sau un capital german care 
s'ar adăopi, pe lângă alte capitaluri, ca să se ex- 
ploateze anumite mine care până acum sânt cunos- 
cute, dar neexploatate, sau în domeniul gazului 
metan, răspândind pretutindeni o căldură pe care 
noi o scoatem din disponibilităţile ţării, din miile 
de chilograme de lemne pe care orice gospodărie 
le întrebuinţează pentru a se încălzi. 

Iar colonii de mai târziu, cari au venit în Dacia, 
aceştia n'au fost trimeși, cum se credea, din Ita- 
lia, de Traian, ci s'au deschis posibilităţi de câștig 
şi atunci oamenii au venit la minele de aur şi la 
alte rosturi de acestea și de sigur Statul roman a 
căutat să potrivească oarecum desimea de popula- 
lație dintr'un loc şi din aitul, dar niciodată Ro- 
manii n'au spus: voim să cucerim Inmea întreagă, 
şi s'o romanisăm pe urmă. Daraceasta n'a împie- 
decat ca toată lumea să fie supusă legilor romane, 
spiritului roman, ca din acezte legi şi din acest spirit 
juridic al Romei să iasă obiceiuri populare care con- 
servă ce era cuprins odinioară în formele legale, şi 
într'o limbă care nu se maiștie acum, în condiții 
care sânt cu totul deosebite decât acestea de acum. 

Roma na stăpânit prin legiuni în rândul 
întâiu, ci Roma, care a recurs de alminteri şi la 
vitejia supușilor pentru a-şi apăra graniţile, aşa 
cum v'am caracterisat granița, Roma a guvernat 
înainte de toate printr'o altă înfățișare sufleteas- 
că față de nevoile practice ale lumii şi de con- 
diţiile în care societățile omeneşti puteau trăi. 

Şi la sfârşitul antichității lumea s'a trezit înaintea 
unei minuni mai mari şi decât minunea grecească. 
Iată un popor nenorocit, împărţit în două, stăpânit 
economic de Fenicienii de pe malul Mării, amestecat 
în toate colțurile Răsăritului, poporul evreiesc, care 
se întorsese din captivitate cu sufletul transformat 
după ideile Mesopotamiei, unde şi-a petrecut robia. 
În Vechiul Testament este o parte evreiască, dar 

partea aceasta evreiască este adăugită, „fasonată“, 
am zice, după idei de la cuceritorii în ţara cărora 
fuseseră strămutate massele populației evreieşti. 
După aceia a venit civilisația grecească, elenismul, 
cu Alexandru-cel-Mare șşi.din elenismul acesta a 
ieşit o transformare totală a spiritului evreiesc. Saul, 
Sfântul Pavel de mai târziu, după convertirea sa, 
era un Grec în ce privește sufletul. Alexandria a- 
junsese una din marile capitale ale Evreilor, supuși 
unei civilisații elenistice şi tot o dată influențați 
de toată moștenirea vechiului Egipt, şi trebuie să 
mai adăogim pe lângă acestea influențele care ve- 
niau cu caravanele din India, care devenise budistă, 
cu respectul sărăciei, cu ura pentru bunurile lumii, 
cu o concepție de frăție umană. Şi din mijlocul poa- 
porului acestuia evreiesc călcat în picioare, despre- 
țuit, cu capitala arsă, supunându seacum la orice 
semn al proconsulului care întreținea de formă pe 
câte un Irod, care nu avea niciun fel de acţiune 
asupra vieţii Statului, de aici a eşit o ideie, o ideie 
populară. un folklor ebraic, din lumea rurală pe care 
n'o atinsese niciuna din marile influenţe de civili- 
sație, şi ideia aceasta, care este ideia creştină, a 
adus răsturnarea tuturor noțiunilor de ierarhie, prin 
aşezarea oamenilor pe aceiași treaptă de frăție u- 
mană, supt un Dumnezeu care trebuie să se Întru- 
peze în Om și să sufere ca om pentrua se apropia 
de umanitate, un Dumnezeu conceput ca părintele 
tuturor, cu Fiăl său așezat între noi şi pus pe cruce 
pentru mântuirea celorialți oameni. Aceasta este 
cucerirea unui mic grup, de oameni, cotropiţi supt 
toate raporturile, incapabili de a exista ca Stat şi 
de a se afirma ca națiune. 

Trei mari cuceriri a cunoscut lumea până în evul 
mediu, şi cea de a treia cucerire a stăpânit tot a- 
cest ev mediu, până în timpurile moderne, pentru 
că o mie și mai bine de ani de la așezarea creşti- 
nilor înseamnă civilisaţia nu a naţiunilor, ci a ideii 

creştine, învârstată cât se putea cu ideia romană 
şi păstrând ascuns undeva tesaurul elenic. Sânt trei 
culturi care merg până în pragul timpurilor noastre. 
Trei culturi dominante, am zice : un despotismalunei 
vitalități superioare, ieşită dintr'un număr de oameni 
cari nu se socot după câţi sânt, ei se socot ca in- 
tensitate a activităţii lor sufleteşti. Cultura grecească, 
cultura romană apoi, primind toată moștenirea ve- 
chilor Eleni, şi cultura creștină care, într'o nouă 
sintesă, primeşte toate elementele acestea şi care, 
tocmai fiindcă primeşte influenţele venite de pre- 
tutindeni, ajunge să stăpânească şi pe toți acei cari 
exercitaseră o influență asupra ei. 

Iată cât de uşor ajunge cineva stăpân al lumii 
şi cât de bucuroasă poate fi lumea că a primit o 
astfel de stăpânire. Pe când unei alte stăpâniri, tot 
ce este mândru şi demn în ființa umană se prop- 
teşte pentru a-i resista până la capăt. 

Deci o vitalitate muncitoare şi onestă, simpatică, 
a unui popor ajunge de la sine, prin cultură, dar 
şi prin producţiuni industriale, prin activitate de 
comerț, a se impune. Şi, în materie de comerţ, 
pentru antichitate s'ar fi putut aduce înainte casul 
Fenicienilor. Câţi erau Fenicienii? Pe un mal de 
mare câteva orașe, Tir, Sidon, Arad, şi aşa mai 
departe, Foarte puţine centre de acestea şi aşezate 
în așa fel încât în interior nu se puteau întinde, 
fiindcă erau la spate munţii. Şi Fenicienii aceştia 
au împânzit lumea întreagă. Îi întâlneşte cineva 
făcând negoţ în toate părţile: în vechile monu- 
mente egiptene, se văd între altele vasali înfă- 
şurați în stofe scumpe feniciene; nu era loc în 
care să nu fie cunoscuţi, Au luat Marea Mediterană 
către Apus, o parte din Sicilia a fost feniciană, 
s'au întins pe coasta Africei de Nord şi de acolo 
au răsbătut până la coloanele lui Hercule. Au 
descoperit sticla şi văpseaua roşie a purpurei. Va 
să zică, pentru o foarte puternică activitate de co- 
mert şi pentru că făcuseră unele descoperiri în do- 
meniul creaţiunii industriale, răsună istoria añti- 
chității de activitatea Fenicienilor. Erau o mulțime 
de barbari la spatele coastelor, în Asia, în Europa. 
Barbarii aceştia nu aveau niciun fel de „patrie“, 
şi nu S'ar fi gândit nimeni să răsară de odată cine 
ştie cine, care să spună: da, este foarte adevărat, 
Fenicienii sânt nişte oameni foarte isteți, foarte 
iuți, foarte inventivi în materie de comerț, au gă- 

sit atâtea lucruri și mai pot găsi şi altele, dar, iată, 
la dânșii este loc de intins ; ni trebuie şi nouă Marea, 
vrem să vedem şi noi întinderile acestea largi ale 
valurilor. Şi pe temeiul acesta să înceapă o întreagă 
activitate care să strivească un popor care pe locul 
lui avea dreptul la traiu, fiindcă îşi îndreptăția exis- 
tența prin serviciile pe care le aduce civilisației. 

Încă un exemplu care se poate adăugi la celelalte. 

Prin urmare, ceia ce astăzi „îndreptățeşte“ o pu- 
tere brutală, care presintă statistica numărului ca- 
petelor și al chilometrilor, câți sânt, şi face socoteala 
că pe atâția chilometri sânt atâția oameni şi prin 
urmare trebuie să treacă aiurea şi aceasta pare că-l 
îndreptăţeşte să o facă peste vecinul ei, ar fi pă- 
rut în antichitate o adevărată nebunie. Antichitatea 
este dominată de idei şi de instinctul valorii uma- 
ne şi al valorii popoarelor. Am pomenit pe Feni- 
cieni, dar aşa se putea pomeni şi poporul evreiesc, 
în el însuși, suptalt raport decât acela de creator 
al crștinismului. Ce însemnau toate aceste formați- 
uni, Fenicieni, Evrei, Filisteni, față de mişcarea 
marilor imperii asiatice? Cu toate acestea oamenii 
puteau trăi, puteau să desvolte o activitate, puteau 
să facă descoperiri, să emită idei, fără ca necontenit 
să simtă ceia ce simțim noi în momentul de față, 
să aibă icoana supliciului celui mai grozav îa aş- 
teptarea morţii: cineva închis între patru păreți, 
cari încep a se mişca şi acel care se găsește în mij- 
loc vede că se apropie momentul când păreţii aceş: 
tia se vor împreuna asupra trupului său strivit. Căci 
noi toți aşa trăim față de pretențiile acestea dea 
se întinde ale oamenilor mulţi la număr, trăind. pe 
puțini chilometri şi cari, pe lângă aceasta, au o or- 
ganisație militară capabilă să-i ducă până la sco- 
purile lor. 

Acum, noi sântemceva mai departe, dar vecinii noş- 
tri dela Apus, Ungurii, cred că încep să vadă cum se 
mişcă păreţii, Dintr odată Germanii au făcut sal- 

tul cel mare peste Austria şi au dus pe represin- 
taţii teoriei „Raum'“ului în apropierea Capitalei în- 
săşi a Statului național unguresc. 

V'am arătat prin urmare cum au fost epoci în 
care era alta valoarea umană, valoarea omului în 
sine, valoarea unui popor faţă de alte popoare şi 
în care orice putere ce se desvolta într'un organism 
național se putea valorifica pe o altă scară decât 
pe scara aceasta a amenințărilor continue sau a 
stăpânirilor brutale. 

V'am citat, ca ultimă dovadă de vrednicie a unui 
popor mic, din care a ieşit ceva capabil de a tran- 
sforma lumea însăşi, crearea creştinismului, răpedea 
întindere a noii credinţi, fără războaie, fără revo- 
luţii, strecurându-se în adâncurile umile şi nenoro- 
„cite ale societăţiolr pentru a duce acolo o altă con- 
ştiinţă de viață şi o altă interpretare a legăturilor 
dintre oameni şia acelora dintre omenirea întreagă 
şi divinitate. 

Evul mediu, care a ajunsa fi mai bine cunoscut 
acum decât înainte, toată partea aceia, cam de la 
anul 500 până la 1500, mia aceasta de ani, care 
constituie evul mediu, mult mai bine cunoscut acum 
în amănunte, este prețuit — sau, mai bine, fiindcă 
schimbările acestea de judecată se fac pe încetul —, 
„ajunge“ a fi mai bine prețuit acum decât. odinioară, 
şi fiindcă eo epocă în care forța brutală se mani- 
festă mult mai puțin şi elementele materiale nu 
sânt acelea care cântăresc mai greu în cumpăna 
puterilor, nu hotărăsc asupra vieţii tuturor neamu- 
rilor împreună. 

Este adevărat că el apare altfel atunci când pri- 
veşte cineva întinderea aceasta mare a evului mediu, 
Și nu în Răsărit, unde era Imperiul bizantin, adecă 
Imperiul roman care devenise creştin, care își în- 
sușise cultura elenică, dar care în fond rămăsese 
tot Imperiul roman de odinioară, și Imperiu roman 

aceasta însemna: concepție juridică, lege, ierarhie, 
autoritate, însemna lucrul acesta scump, cel mai 
scump lucru pe care îl poate da omul: supunerea 
raţionată, contrară supunerii de sclav, dar contrară, 
în același timp, și libertăţii care nu recunoaşte 
niciun stăpân, chiar acolo unde elementele umane 
şi juridice ale stăpânirii se impun mai mult. Acest 
Răsărit rămâne roman şi popular, şi aici este 
un lucru foarte frumos: şi autoritatea romană 
şi, în acelaşi timp, viaţa liberă a mulțimilor. Noi, 
Românii, aşa ne-am ţinut în evul mediu. Ne gân- 
diam la Imperiul care fusese, pe care îl doriam, 
care nu se putea întoarce, pe care totuşi îl aștep- 
tam. lar, pe de altă parte, mulțimile țărănești 
trăiau într'o democrație mult superioară democra- 
ției de teorie şi de constituție, democrației de a- 
gitaţie necontenită şi de improvisație a unor oameni 
fără valoare, din timpurile noastre. Pe Împărat îl 
vedeam în fundul trecutului, îl zăriam venind în- 
trun viitor care nu s'a întâmplat ; a venit Împă- 
ratul supt altă formă, supt forma turcească, fiindcă 
Sultanul nu este altceva decât continuatorul, cu 
altă religie şi cu altă rasă, a ideii romane, peste 
Imperiul bizantin. Dar, încolo, țăranii noştri erau 
oameni liberi, cari-şi căutau de rosturile lor. Ceva 
mai frumos decât democraţia contemporană ; am 
spus-o şi în America, unde n'a prea plăcut: „du- 
mneavoastră represintați democrația teoretică a lui 
Jean Jacques Rousseau, noi am avut o altă demo- 
crație, fără scriitori celebri, fără cărți mult cetite, 
fără metode“. Acum evident că nu i-am putut con- 
vinge într'o conferință, dar în această comparație 
eu aveam dreptate. 

Dar, lăsând aceasta la o parte, dacă se intoarce 
cineva în Apus, acolo vede de la un capăt la al- 
tul numai o „aparență“ de confusiune. Sânt foarte 
multe fapte mărunte care nu se desluşesc dacă se 
pleacă numai de la fapte. Ştiţi, sânt confusiuni a- 


www.dacoromanica.ro 


47 


parente care cu ideia care a produs faptele se des- 
lușesc, precum sânt lucruri care par foarte limpezi, 
dar, dacă se coboară cineva la principiul de unde 
vin, îşi dă sama că această linişte aparentă este 
mai rea decât confusia cea mai evidentă la prima 
căutătură. 

Vedem, în evul mediu apusean, pe seniorul cu- 
tare în luptă cu alt senior; o viață de castel fără 
distracţii; funcţionarii lipsiau: toată această epocă 
se deosebește înainte de toate prin lipsa funcțio- 
narului. La început erau numai delegați. Carol-cel- 
Mare nu avea funcționari. El trimetea pentru un 
anume scop un anume delegat, un anume „trimes 
al Domnului“, al stăpânului, „missus dominicus“, 
Şi ispravnicii noştri de odinioară erau tot aşa. Noi 
nu aveam dregători permanenți, dar, când era ne- 
voie de un anume lucru, Domnul trimetea o carte 
domnească cuiva şi-i spunea: vei face un pod, vei 
ridica o biserică, vei aduna provisii, şi după aceia 
trimesul primia o mulțămită din partea Domnului 
şi se întorcea acasă la dânsul. A fi funcționar din 
vreme în vreme pentru că te-a ales din anume 
motive stăpânul ţării este mult mai bine decât a 
fi funcționar pe totdeauna pentru a înegri hâr- 
tie fără niciun folos pentru societate. Nu existau 
în acel ev mediu occidental funcţionari, nu existau 
nici cancelarii; hârtia era foarte scumpă din fericire, 
oamenii cari știau să scrie, foarte puțini, iarăși 
din fericire ; idolatria nouă a petecului de hârtie 
nu se produsese încă. Şi, atunci, seniorul fără o- 
cupație pornia la războiu. Și, dacă nu ține samă 
cineva de ce însemna războiul atunci față de ce 
înseamnă războiul astăzi, plânge pe socoteala oa- 
menilor evului mediu. Bieţii oameni, iată, ei nu 
fâceau altceva decât se frământau! 

Se frământau câțiva oameni, de-asupra, Dede- 
supt trăia cineva în linişte. Țăranul nu mergea la 

războiu, doar în casuri excepţionale, Oriunde era 
Biserica, ea impunea pacea. Era, pentru a o men- 
ționa, afurisenia. Sfânt lucru afurisenia aceasta de 
odinioară ; când cineva ieşia din toate rosturile sfin- 
te şi legale ale societății, cutare represintant al 
Bisericii avea dreptul să stingă lumânările, blăstă- 
mând numele celui afurisit, şi toată lumea se ferja 
de dânsul ca de un ciumat. Găsiţi astăzi mijlccul, 
atunci când cineva nu-și află astâmpăr, când, pen- 
tru a-şi păstra o situație pe care a luat-o cine ştie 
cum, priatr'o mișcare revoluționară, are nevoie să 
creeze necontenit zgomot în jurul lui şi care prin 
urmare nu lasă lumea să lucreze şi nu permite să 
se vadă în viitor, găsiți mijlocul de a-l face să fie 
părăsit de toată lumea, fiindcă o autoritate mai 
mare decât toate autorităţile celelalte l-a scos în 
afară de comunitatea oamenilor de treabă. Nu 
ezistă ! Din potrivă, el priveşte de sus pe oamenii de 
ispravă şi continuă, în paguba altora, pe cari îi 
întălnești în cale, sistemul de violențe căruia îi 
datorește până şi stăpânirea sa în țara unde se 
găseşte. 

Dar peste lucrurile acestea o să vedeţi în acest 
ev mediu „ideia“ stăpânind sub diferite forme. Veţi 
vedea că în lumea aceasta care este dominată de 
două idei, dintre care una vine chiar din cealaltă, — 
deci unitatea ideii care capătă două forme şi este 
mai bine decât să fi găsit două idei care se cioc- 
nesc necontenit —, veți vedea cum în această lume 
distracţiile de lupte ale celor de sus înseamnă 
nesfârşit mai puţin decât acțiunea continuă a ace- 
stor idei. 

Cea d'intâiu ideie: Hristos stăpâneşte lumea, Toţi 
formează Biserica Domnului. Ceia ce pleacă dela 
Domnul prin apostolul Petru, prin puterea pe care 
o are de la dânsul Papa, stăpâneşte toate neînţe- 
legerile şi poate să împace toate dușmăniile, Îm- 
păratul înșuşi are delegaţie dela Papa. Deci Papii 

cari sc schimbă, au delegaţie continuă dela Isus 
Hristos, 

Astfel o nutere sacră cuprinde lumea întreagă, 
şi puterea aceasta derivă de la o ideie pe care 
toţii o primesc. Şi astăzi sânt ideologii. Ideologia 
e una, ideia e alta. Ideologia e foarte adesea ori 
pedantă şi nesinceră, pe când ideia este o putere 
onestă şi activă, care poate să ajungă a stăpâni 
permanent pe oameni. Astăzi este ideologia fascistă. 
Ce înseamnă ideologia fascistă pentru un alt popor 
decât poporul italian? Ideologia autorității. Autori- 
tatea se poate forma şi impune însă pe multecăi. 
Se poate foarte bine prin convingere, se poate 
prin mijloace culturale şi este mult mai durabilă. 
Ce înseamnă ideologia democratică? Une ori, a ră- 
sturna o'societate. a arde bisericile, a omorâ lumea 
cu grămada, —pentru ce? Pentruca la urmă să 
aibă cineva dreptul de a vota în alegeri fără să 
ştic de ce este vorba şi fără să cunoască oamenii 
pe cari i-a votat, pentru ca, şi mai la capăt, din 
votul acesta al continuei nepriceperi să iasă des- 
ordinea permanentă a societăţii. Este nevoie să vă 
mai amintesc ceia ce a fost pânăieri şi ceia ce nu 
trebuie să mai revină niciodată? Odată la patru 
ani, odată la trei ani, la doi, la un an, la câteva 
luni de zile, la câteva zile, se chiamă oameni cari 
nu ştiu carte, n'au ştiut niciodată sau au ştiut, 
şi au uitat, li se pun înainte problemele cele mai 
grele şi bieţii stau aşa întrebându-se unde să pună 
pecetea. Iar de aici, din pecetea pusă de mânile 
tremurătoare ale unor oameni foarte cum se cade, 
dar total simpli şi nechemați pentru această misi- 
une, să resulte toată puterea în Stat, — aşa zice 
teoria, —, timp de patru ani, dăcă nu intervine o 
disolvare ! Dar în patru ani câte lucruri nu se pot 
întâmpla? Dar, iată, se însoară cineva şi seconvinge 
după o bucată de vreme că nu poate trăi așa, 
Există oare în toate legislaţiile privitoare la căsă- 

torie impunerea de a sta împreună două persoane 
timp de patru ani? Ei bine, supt regimul politic 
se peate. Se poate ca aleşii să dovedească de a 
doua zi totala lor incapacitate, şi cu toate acestea 
pot rămânea patru ani dacă nu are Suveranul cu- 
rajul de a-i trimete la plimbare, 

Oare ideia fascismului, înţeleasă de imitatori în 
formele cele mai brutale, pentru care nu este res- 
ponsabii Mussolini, care şi a scăpat ţara prin sin- 
gura doctorie care se putea pentru o astfel de 
boală și pentru halul în care ajunsese ea, sau idei 
ca a democraţiei roşilor dela Valencia și Barcelona 
se pot pune alături” cu ideia lui Hristos stăpân 
nevăzut al lumii întregi, care este represintat prin 
Pap: în virtutea transmisiunii autorităţii divine de 
către apostoli şi apoi prin binecuvântarea Împăra- 
tului de către Papa? 

În împrejurări de acestea, cu spuma de-asupra, 
care se mişcă la orice bătaie de vânt, — societa- 
tea feudală de sus —, şi cu stratele adânci linişti- 
te, cărora hu li se cere votul, care nu sânt invi- 
tate Ía revoluția şi care pot crea .orice fel de forme, 
cum li convine, fără să se întrebe dacă articolul 
cutare de constituţie dă voie, sau fără să li se 
ceară un ordin pecetluit cu număr din partea unei 
autorități, societatea acesta medievală trăieşte, mun- 
ceşte şi se impune partea aceia care are într'iînsa mai 
multă viață, Şi atunci vede cineva lucruri foarte curi- 
oase, pe care not nu le putem înțelege. Vede pe regele 
Franciei, care era un rege sărac, cu puțin pământ 
la îndemână, şi care avea în fața sa pe vasalul 
său, ducele de Normandia, care cucerise Anglia și 
era rege în Anglia, şi totuși dreptul celui dintăiu 
rămânea, Regele Franciei nu putea impune în Anglia 
nimic, fiindcă vasalul ținea Anglia în virtutea drep- 
tului său de cucerire. Dar cum se putea impune 
autoritatea suzeranului slab față de vasalul tare? 
Iată, pentru ca ducele Gulielm de Normandia să 

stăpânească Anglia, a trebuit să-şi caute anumite 
drepturi: că un rege anglo saxon l-a voit pe dân- 
sul ca moştenitor, — dreptul de moştenire —, 
că s'a dus un proces înaintea Papei şi Papa a hotărât 
că el, Gulielm.de Normandia, trebuie să aibă Anglia. 
Prin urmare acesta venia în puterea dreptului care 
poznia din hotărârea supremei autorități, De aceia 
a şi râmas Anglia, supt dinastia aceasta normandă, 
legată de Sfântul Scaun. Sfântul Scaun dăruise 
regatul, Sfântul Scaun era acela care păstra oare- 
care drepturi asupra lui, . 

Puternic şi bogat, regele Angliei, din dinastia nor- 
mandă, represinta rasa cea mai vioaie care exista 
pe vremea aceia, Normanzii etau în Norvegia, în 
Suedia, în Danemarca, în Anglia, în Franţa-de- Nord, 
în Italia-de Sud, în- Sicilia, în Peninsula Balcanică, 
în serviciul Împăratului bizantin, pănă prin văile Asiei, 
Un grup de oameni supt deosebite forme, nu numai 
decât cuceritori, În Bizanţ ei întrau în serviciul 
Împăratului. Legitimitatea Împăratului şi puterea 
de viață a Normanzilor făceau o alianță. Acest soiu 
de oameni se.îhtâlnia în toate părțile, erau ele- 
mentul de iniaţiativă în toate locurile, Dar, cum 
spuneam, când este vorba de ducatul de Normandia, 
carea fost dat înaintaşului lu! Gulielm de regele Fran- 
ciei, regele Angliei ascultă de regele ffances. Când nu 

asculta; suzeranul "întrebuința anumite forme de 
drept, îl da judecată şi îi putea lua Normandia. 
Joan fără Țară, rege al Angliei pe la 120ọ, a pier- 
dut Normandia fiindcă a făcut anumite păcate 
faţă de nepotul său, care dispăruse, şi se credea 
că l-a omorit el, şi mai erau și alte greşeli față 
de dreptul feudai, față de dreptul uman, care se 
întrupa în dreptul feudal. Dat fiind în judecată, i 
s'a luat Normandia prin proces. Ia gândiți-vă 
dnmneavoastră să dea cineva în judecată pe acela 
cate are puterea stipremă în Germania; uñ proces 
al unui mic Stat împotriva domnului Hitler! Ce 

ar mai râde lumea de la Berlin, toţi acei cari în 
momentul acesta păstrează puterea acolo! 

Ştiţi că, la un moment dat, a fost vorba de ju- 
decarea altcuiva, a lui Wilhelm a! II-lea. Cu drep- 
tate sau fără dreptate, se credeacă Wilhelm al 
II-lea, şi nu cei cari l-au împins, a provocat ma- 
rele războiu. Şi atunci opinia publică a celor cari 
fuseseră năvăliți şi izbutiseră să biruie până la sfâr- 
şit, cerea să i se facă proces. Dar cine să-i facă proces? 
El stă acum foarte bine în Olanda, unde taie lemne. 
Acum se zice ă e vorba să se mute în Elveţia, 
unde materialul acesta cu care se distrează fostul 
Împărat este mult mai bogat decât acolo: păduri 
întregi care îl aşteaptă. 

Iată ce putea face regele Franciei. Pentru ce? 
Pentru că, la început, el crease situația de drept. 
Eu îţi dau dumitale un lucru. În momentul acela 
eu sânt puternic, dar se poate ca urmaşii miei să 
nu mai aibă putere şi ai dumitale să fie atot pu- 
ternici. Fiindcă însă lucrul pe care îl ai ţi-a venit 
de la înaintașul mieu, dumneata trebuie să asculți 
de mine, legătura de drept de la început fiind 
în favoarea mea. 

Este sau ba acesta:un element de adevărată ideie 
juridică, de şi nu în sens roman? Este unul din 
elementele morale, ideologice, în bunul înțeles al 
cuvântului, prin care se ţine o societate? Fără în- 
doială că da. Ai recursul, ai un mijloc de a te în- 
drepta la cineva a cărui autoritate nu se poate 
tăgădui de nimeni. Care este nenorocirea cea mare 
în timpurile noastre? Este că nai la cine să te 
îndrepți, orice s'ar îneâmpla. Într'un moment de 
entusiasm mai mult sau mai puțin zăpăcit, Austria 
a chemat dominaţia germană, pe care o simte as- 
tăzi cât este de grea. Dar să zicem că Austria 
n'ar fi vrut de loc Anschluss-ul. La cine se puteau 
adresa Austriecii? La Societatea” Naţiunilor? So- 
cietatea Naţiunilor este un circ pentru oratori, cari, 

oratorii aceștia, dacă sânt vechii avocați de mari 
îasuşiri, ajung să atragă acolo privirile tuturor. Sau 
la Tribunalul de la Haga? Toate naţiunile au de. 
legați la Tribunalul de la Haga. Câte procese au 
fost hotărite de Tribunalul de la Haga? Şi, odată 
ce s'a rostit sentința, cine este acolo care să facă 
să fie executată? 

Pe când în evul mediu, pe lângă sancțiunile feudale, 
pornia imediat sentința Bisericii ; era apelul. suprem 
la dâusa. Te-a nedreptăţit cinva, cutare Împărat, 
care primise în linia a doua autoritatea ce purcedea 
de la Hristos? Te adresai Bisericii. 

În condiţiile acestea s'a desvoltat o civilisație 
originală, civilisație care nu se sprijinia, cum se 
crede, pe robia muncitorilor, șerbi ai pământului, 
căci erau foarte mulți oameni liberi în evul mediu, 
mult mai mulţi de cum credem noi. Erau societăţi 
întregi, la noi, în Elveţia, în multe părți de la 
Marea Baltică, care se bucurau de o libertate umană 
desăvârșită, mult mai mare decât libertatea con- 
stituțională şi legală din timpurile noastre. 

Dar în orașe, care erau o creațiune organică, în 
cetățile care se răscumpăraseră şi se liberaseră sin- 
gure, în cetăţile acestea s'a alcătuit una din cele 
mai frumoase din civilisaţiile lumii. În timpurile 
noastre, cutare gânditor de un mare elan a putut 
să pune alături Parthenonul din Atena cu catedrala 
din Reims, care acum, după sălbătăcia din timpul 
războiului, a revenit la întregimea şi la splendoarea 
ei de odinioară. 


Așa s'a mers până în așa-numita epocă modernă, 
Aici s'a întâmplat un lucru care a schimbat felul 
de a judeca ai oamenilor. Dar, în schimbarea aces- 
tui fel de a judeca aducând urmări care nu se 
pot caracterisa decât ca rele, ei au găsit imediat 
un corectiv, care a venit tot din posibilitatea de 
a-şi valorifica oricine puterea sufletească, vita- 

litatea spirituală, putinţa de a crea şi de a răspân- 
di creaţiunea sa. i 

În tot evul mediu Roma a fost chnoscută și. ady 
mirată: se găsia mijlocul de a împăca realitatea con- 
timporană, respectul realității contemporane, care 
eră creştină, cu respectul față de Rora, care era 
păgână. Cu foarte multă dibăcie şi naivitate, — nai- 
vitatea şi dibăcia sânt de cele mai multe orf for- 
mele aceluiaș lucru, — s'a ajuns la această împăcare,. 

Prin urmare Roma a trăit în sufletul oamenilor 
totdeauna. Însă de odată, pe la 1300-1400, oamenii 
au crezut că au descoperit-o întreagă şi adevărată; 
aceasta se chiamă Renaşterea. 9i, cum nimic nu 
este mai ușor decât să înţelegi forma și să ţi-o în- 
suşeşti, și nimic mai greu decât, peste forma aceasta, 
peste ilusiile acestei forme, să găseşti fondul, atunci 
şi-au zis oamenii de lą sfârşitul evului mediu: Noi 
am trăit rău până acum, fiindcă Romanii trăiau ast- 
fel. Nouă ni trebuie deci o republică aşa cum a. 
fost republica romană sau republicile grecești. - 

Deci în forma acestei republici, care de fapt se- 
sprijinia în antichitate pe tot felul de nedreptăţi: 
sclăvie, mase populare fără nici o acţiune, oligarhie 
restrânsă dominând în toate, pe basa acestei cre- 
dințe S'a încercat să se transforme lumea. S'a slă- 
bit în felu] acesta principiul de viaţă al evului 
mediu, adevărata demoarație medievală,-Şi atunci 
Suveranii au profitat de această slăbire a princi- 
piului dominant până atunci şi s'au creat aşa-nu- 
mitele monarhii moderne. Cetatea nu mai este 
autonomă, drepturile de odinioară nu se mai res- 
pectă, începe să apară funcţionarul, funcţionarul 
permanent carereste delegat al monarhului. Viaţa 
se restrânge l4 Curte. Câţiva oameni cari sestrâng 
acolo hotărăsc: toate lucrurile. Acela este mai pu- 
ternic dintre Suveradi care are la îndemână toate 
mijloacele naționale și care nu mai recurge la pi- 
meni pentru aceasta. Englesii au păstrat Parla- 

mentul, dar ei trăiau mai la o parte. Şi, dacă se 
uită cineva mai de aproape chiar la viața parlar 
imentară a Englesilor, se convi ge că nu are a face 
întru nimic cu ilusia parlamentară din -timpurile 
noastre. Când s'a stabilit regimul parlamentar în 
sensul modern în Anglia cele două partide, conser- 
vatori şi liberali, whigs şi tori s nu faceau altceva 
decât îmbătau pe alegători ın chipul cel mai fățiş 
și mai grosolan pentru ca pe urmă că au mai țină 
samă de dânşii Câteva m'i de oameni conduceau 
tot. În secolul al XIX-lea Anglia este ţara pe care 
o domină „cei zece mii /de sus“, aşa încât să nu 
ni facem ilasii în privinţa aceasta, 

Va să zică, Suveranii s'au trezit având în mâna 
lor toată puterea. 

Pe de altă parte, li s'a părut oamenilor de atunci 
că principiul care trebuie să domine pe un Suveran, 
care trebuie să-l îndemne la acțiune, este gloria. 
A apărut Suveranul ambițios, tipul lui Ludovic al 
XIV- lea, care fătă îndoială, — ştim aceasta din 
memoriile lui, care s'au păstrat și publicat — este 
mult superior părerii pe care o avem noi, obișnuit, 
despre el. Aşa încât avea şi alte motive în ceia ce 
priveşte acțiunea lui, avea: sentimentul interesului 
Franciei, avea instinctul datoriei pe care orice stă- 
pânitor de oameni o are față de Dumnezeu, — ele- 
mente nobile în figura lui Ludovic al X|V-lea, 
Dar, în sfârșit, nu poate tăgădui nimeni, nici cei 
mai călduroși apărători i lu, faptul că ela făcut 
războaie, războaie, de glorie, că ia plăcut să fie 
admirat şi a urmărt heg monâ asiprâ Europei 
întregi. A făcut o serie întreagă de războa e. Vorba 
e: la capăt a fost — ce? Nu ceta ce ş în h pure oa- 
menii războiului pent u interese m ter ale s r'se pe 
steag şi păstrate c mijl c d înde t pire Franţa, 
la sfârșitul domniei lui Ludo c 1 XIV lea a fost 
mult mai slabă de cum ră la inc put; Războa- 
iele acestea au istovito de am 1 şi de bani. 

S'au aruncat pietre asupra sicriului marelui rege. 
Prin urmare, iată un faliment petrecut atunci și 
care se poate prevedea şi acum pentru acţiuni de 
felul acesta, Dacă porneşti pe această cale, dacă 
afişezi aceste principii, dacă turburi lumea pe aceas. 
tă basă, isprăveşti cu osânda propriului tău po- 
por. Nu o să trăim noi poate până în momentul 
când se va vedea dacă aceia ce ge cere în momentul 
de față de la poporul german, aceia ce se cere şi 
de la atât de iubitul nouă poporul italian, dacă 
aceste cereri sânt sau ba pentru desvoltarea sănă- 
toasă a naţiunii înseși, Nu ține coarda unui po- 
por până la nesfârşit, Iată în evul mediu au fost 
popoare viteze, energice, pornite la războaie, cum 
erau Sârbii şi Bulgarii. De la anul 14o0oînainte nu 
mai era nici Stat sârbesc, nici Stat bulgăresc: 
căzuseră supt Turci Pentru ce? Pentru că Sârbii 
şi Bulgarii, şefii lor din evul mediu, urmăriau ideia 
de a domina în Constantinopol, de a fi Împărați 
romani. Era prea mult pentru puterea acestor 
popoare. Şi, după o frământare de câteva secole, 
au căzut supt stăpânirea furcească. 

Sau gândiți-vă ce a cerut un om de geniu, fără 
îndoială, un om de geniu în ce priveşte acțiunea, 
de la poporul grecesc, puțin la număr, dar foarte 
vioiu, entusiast, gata de sacrificiu atunci când este 
vorba de ideia națională, Din nenorocire noi sântem 
acei cari dăm mai puţine sacrificii în ce priveşte 
ideia națională, — noi, cei de sus, pe când cei de 
jos dau din instinct. În ce priveşte pe cei de 
sus, este o lungă şi tristă experiență ; societatea 
pentru dânşii, nu ei pentru societate până la capă- 
tul puterilor lor. 

Dar s'a cerut Grecilor ce nu puteau da, La un 
moment dat, Asia-Mică era grecească. Resultatul: a 
venit” revoluția turcească, înfrângerea din Asia-Mică, 
aruncarea Grecilor de acolo; nu numai aruncarea 
înapoi a armatei greceşti, dar, prin înţelegerea 

făcută cu Turcii, au trebuit Grecii să-şi ia pe ai 
lor, cari trăiau, din depărtata antichitate, acolo, în 
oraşele din Asia-Mică, să-i aşeze prin Macedonia 
ca să cultive acolo bumbac, tabac şi să facă, în- 
tocmai ca în patria veche, covoare. Dar, natural, 
erau mai deprinşi să facă lucrul acesta unde neam 
de neamul lor trăise decât acolo unde, cu ajutorul 
Europei, au fost colonisaţi. Este o minune că s'au 
putut menţine. Iar astăzi nu este în Asia-Mică o 
singură biserică în care să se facă slujbă: sânt trans- 
formate toate în grajduri, în casărmi. 

Iată ce se întâmplă când se cere prea mult de 
la un popor. Nu se poate ținea un popor în sta- 
re d» friguri furioase lună de lună şi an de an. 
Este mult mai bine, decât să-l îndemni la acțiuni 
care-i întrec puterile, să laşi ca puterile lui cele 
mari să stea acasă și pe căile tradiționale să des- 
volte o civilisație, care civilisația aceasta, dovadă 
de vitalitate națională, ajunge ea însăși să capete 
permanent lucruri pe care o cucerire nu le poate 
căpăta decât trecător, plătindu-le pe urmă cu sân- 
gele şi cu vlaga sa proprie. 

În secolul al XVIII-lea însă, Franța, regatul lui 
Ludovic al XIV-lea cel învins, domină lumea. La 
Stockholm, la Petersburg, la Bucureşti, la Iași, ca 
să nu vorbim de centrele cele mari din Europa 
mijlocie şi apuseană, la Constantinopol chiar, în a- 
numite cartiere, pretutindeni este cartea francesă, 
pretutindeni se joacă piesa de teatru francesă, pre- 
tutindeni se impune moda francesă. Un portret de 
întâie tinereță al lui Dimitrie Cantemir, Domnul 
Moldovei, îl înfăţişează într'un costum foarte curios, 
pe care probabil mulţi dintre d-voastră l-au văzut fi- 
indcă a trecut şi în cărțile de şcoală. Poartă turban 
după moda răsăriteană, e îmbrăcat într'o haină de 
brocard răsăriteană, însă haina aceasta e tăiată 
strâns pe trup; are o cravată cum se obișnuia la 
Curtea lui Ludovic al XIV-lea; tânărul poartă mus- 

tăcioara introdusă odinioară, înainte de epoca lui 
Ludovic al XIV-lea, în societatea Apusului Se vede 
că, în ciuda elementelor orientale care se găsesc în 
costumul lui, el e un om care sufletește se simte 
occidental. Se vedea, de alminteri aceasta, cu toate 
elementele de formă orientală, din scrisul lui Dimi- 
trie Cantemir. Iar, pe urmă, prib agul moldovean 
în Rusia s'a dat după noua modă francesă de acolo, ` 
după ce Petru-cel-Mare li a tă'at boierilor ruşi băr- 
bile și li-a înlăturat rochi'le, si” du-i să învețe a- 
ritmetică şi geometrie, findcă așa era ordin de la 
Curte, Pretutindeni deci forma fr ncesă se întâlneşte. 

Dar pe toţi oamenii aceștia de carte francesă, pe 
toți acești scritori ca şi pe acești artiști nu i-a 
creat Ludovic al XIV lea. Ei au "mpodobit d mnia 
lui. Avem a face iarăşi cu vitalitatea unui popor. 
Francesii nu sânt totuși poporul cel mai numeros 
din Europa De multă vreme ei socot ca posteri- 
tatea lor să fie atâta și nu mai multă. fiindcă este 
vorba de o anumită împărțire a averilor. Nu e 
deci un popor numeros, care să caute întinderea 
aiurea. Din potrivă, cu multă greutate de-a lungul 
sacolilor Francesii apără, tind p tini la număr și 
amenințați să se împuţineze, ter torul acesta venind 
de la îuaintași. Totuși, de și Francesul nu avea în 
cap pe atunci ideia francesă, fiecare se îmbracă în 
form: care sânt formele francese Fiecare petrece 
așa cum s2 petrece la Versa lles şi la Paris. F'ecare 
părăsește datinele sale pentru a adopta datinele 
francese. Boierii noștri aduc preceptori din Franța. 
Orice Frances pribaag găseşte pâne la noi. În fa- 
miliile aristocratice est căut t ca iarba de leac 
Francesal, cu ideile cu manier le lui francese. Şi 
astăzi la țară gisește cineva adm rabile biblioteci 
francese care nu se pòt a “măna cu b bliotecile pe 
care le adună așa-namitii oâme ı culți din tim- 
purile noastre, cari iau cartea ce f ce mai mult 
zgomot şi n'o îngrijesc, pe cnd aceia legau frumos 

cărțile lor alese, Biblioteca de la Stânca a lui Co- 
nachi și a Roznovăneștilor, biblioteca. rămasă în 
mare parte la Bucureşti şi acum, a lui Vodă Ştirbei, 
toate arată cât de mult erau stăpâniți oamenii 
aceia de civilisația francesă Se publică astăzi, — 
va apărea în trei volume şi va fi o carte foarte 
“interesantă și pentru lectură, — corespondența fa- 
miliei Golescu, Goleştii dela r8zo, Iordachi Go- 
lescu, Dinicu Golescu și pe urntă copiii lor, pe 
la 1848. A găsit-o undeva d, Gheorghe Fotino şio ti- 
părește. Toţi aceștia scriu o francesă pură pe la 
1830. Oameni de la București, întâia generație care 
se îmbrăca nemțeşte, care părăsise haina orientală, 
şi rămâne cineva uimit când ceteşte scrisorile 
bătrânei Zinca Golescu, în acea francesă impeca- 
bilă. Ea se ocupă de lucruri de politică înaltă, dis- 
cută probleme care se pun înaintea bărbaţilor culți 
din Europa. Am întrebat pe d. Fotino, care mi-a 
adus corectura volumului întâiu, a cui fată era Zinca 
Golescu,— mi se parecă auzisem cândva, dar ui- 
tasem. — A lui Farfară. Cine ştie ce Fanariot venit 
la noi şi rămas aici; deci nu-i vorba de o mare 
tradiție de cultură. Dar, iată, fata lui Farfară, mă- 
ritată cu Golescu, gândește și scrie întocmai ca o 
nobilă doamnă francesă de la Versailles. 

Când Franceşii au încercat deci prin monarhia 
războinică a lui Ludovic al XIV-lea, ei au dat fa- 
liment şi s'au usat. De aici slăbiciunea lor politică 
în secolul al XVIII-lea şi de aici și Revoluţia fran- 
cesă. Mai puternic făcător de revoluție francesă și 
răsturnător de regalitate este Ludovic al XIV-lea 
decât Robespierre și Danton, Aceștia sânt oamenii 
pe cari i-au ridicat valurile. dar Neptunul care a 
biciuit valurile d'inăuntru şi a făcut să se ridice pe 
ele tot felul de scânduri putrede sau lemne pe ju- 
mătate tăiate, ca acești revoluționari, este Ludovic 
al XIV-lea, luptătorul cu imposibilul. 

Franţa aceasta învinsă păstra însă vitalitatea ei 

anterioară, și vitalitatea aceasta a stăpânit toată 
Europa, 

Dar sătreacă cineva puțin mai departe, la aceas- 
tă Revoluţie. Revoluția franceșă a cucerit foarte 
mult, Pe urmă a venit Napoleon, care a făcut 
cuceriri în stil încă mai mare, cu o brutală since- 
ritate genială. Dar, vedeți, nici revoluționarii, nici 
Napoleon n'au pus niciodată astfel de planuri în 
program. N'au spâs: „avem dreptul să facem aceas- 
ta pentru cutare motiv.“ Din potrivă, Revoluția 
francesă a declarat: Noi ducem vestea desrobirii 
la popoarele care sânt supuse unor guverne abso- 
lutiste ; noi, cari sântem „cetățeni“ prin revoluție, 
ducem putinţa de a fi „cetățeni“ șialtora, fără ca 
ei să ṣe supună primejdiei unor mişcări proprii. Noi 
sântem desrobitorii. 

Pe urmă „instinctele“ au biruit, dar declarația 
de la început a fost aceasta, 

Napoleon nu era un om care să ia lumea în piept, 
să se ducă, aşa cum a făcut Alexandru-cel-Mare, 
până în India,— de și vorbia şi el de India, dar 
pentru a lovi pe Englesi în această colonie a lor. 
El spunea: Am un sistem, sistemul roman. Vreau 
să aduc vechea Romă şi Roma aceasta trebuie să 
fie o Romă de pace. Supremul gând al lui Napo- 
leon a tost deci, nu războiul continuu pentru răz- 
boiu, ci întrebuințarea războiului, momentan, pen- 
tru a instaura o eră ca era romană de odinioară. 
Şi în pacea aceasta popoarele să se cultive, să 
muncească. 

Napoleon a fost, astfel, deschizător de drumuri. 
Activitatea lui, și în Franţa, şi în provinciile cu- 
cerite, a izbutit să taie căi de acestea, în industrie, 
în comerţ, pentru viitorul generaţiilor de negustori 
cari vor veni să exploateze produsele unei industrii 
care se răzima pe descoperirile cele mari în materie 
de țesătorie, de întrebuințare a metalelor din An- 
glia. El este mai mult decât „omul de la Auster- 

litz“, omul „Codurilor Napoleon“. Şi Austerlitz, cu 
victoria lui, a rămas acolo, efectul acestei victorii 
a ținut numai o bucată de vreme, dar legile lui 
Napoleon, bune, rele, şi până astăzi ţin. Prin ur- 
mare este în noi gândul lui Napoleon. 

Noi sântem supuşi lui Napoleon cel mort încă 
de mai bine deo sută de ani, fiindcă trăim în 
formele de drept pe care le-a impus el tuturor şi 
ne resimțim în orice fibră a noastră de acestea, 

Prin urmare să nu se pună acel care doar- 
me astăzi în mormântul său de porfir supt 
Domul Invalizilor din Paris alături cu toți Gârin- 
gii şi Goebelsii din timpurile noastre, cari necon- 
tenit încălzesc dorința unui mistic dea mâna nați- 
unea sa pe drumuri care, pentru însăşi această 
națiune, nu sânt cele mai bune, fiindcă fac odi- 
oasă lumii întregi o națiune plină de atâtea însu- 
şiri, Dacă s'ar cuceri, după Austria, şi Ungaria, şi 
țara noastră, şi Peninsula Balcanică, şi regiunile 
rutene din Rusia, dacă ar merge până în fundul 
stepei energia germană, pentru ca să se fărâmiţeze 
acolo în lupta cu imposibilul, dacă s'ar întâmpla 
lucrul acesta, nu va avea pe departe poporul 
german puterea de creațiune a lui aşa cum o 
avea pe vremea când era împărțit într'o sumedenie 
de State, unele foarte mărunte, — Napoleon a des- 
ființat pe foarte multe din ele, dar au rămas des- 
tule până la 1840, şi după 1870, după întemeierea 
Imperiului, încă au rămas Statele deosebite; numai 
Hitler este acela care le-a desființat, Dar azi nu se 
stă multă vreme pe gânduri. Tot ce afost Austria 
s'a măturat foarte răpede cu mașina dela Berlin, 
Viena nu mai este o adevărată capitală, nu mai e 
nimic care să deosebească, după câteva luni, după 
câteva săptămâni, Austria de celelalte țări germane. 
„Land Österreich“, cum Bavaria este „Land Bayern“, 
cum Württemberg este „Land Württemberg, cum 
și noi am ajunge „Land Moldau“, „Land Walachei“, 

ca şi tot ce ar întra în această teribilă combinație 
ideologică a hitlerismului. 

Dar, cum vă spun, poporul german era fărâmițat 
şi servia foarte adeseori stăpânilor străini. Soldaţii 
germani erau vânduți de şefii lor pentru a purta 
în America războaiele Angliei. Şi, cu toate acestea, 
în vremea când Germani nu aveau măcaro indus. 
trie, când comerțul german nu însemna nimic, când 
bogăţia germană era un lucru foarte relativ, când 
se trăia o viață patriarhală, pe vremea aceia s'a 
format o cugetare germană, care până astăzi, peste 
hitlerism şi supt hitlerism, hrăneşte nația. A apă- 
rut acea admirabilă filosofie metafisică, aceia care, 
începând de la Kant, trecând prin cea d'intâiu 
generație de gânditori după dânsul, a mers până 
la Hegel. Hegel a însuflețit gândirea tuturor po- 
poarelo:. Şi astăzi în concepțiile de Stat ale tutu- 
ror naţiunilor este ceva dın filosofia hegeliană. 
Sântem astfel supuşii lui Hegel, chiar acei cari n'au 
auzit de dânsul. Dacă examinăm fondul conştiinţii 
noastre, trebuie să spunem: este o ideie venită de 
la Germani, Germanii aceştia deci, trăind în centre 
patriarhale, fără unitate, fără forţă militară, fără 
posibilitatea de a se apăra într'o ţară câmp de 
luptă pentru toațe ambițiile din Europa, au stă- 
pânit lumea. După aceia a venit vremea Francesi- 
lor, totul a fost.câştigat de civilisația francesă, dar 
ce câştigase cugetarea germană a rămas, Dacă ur- 
măreşte cineva apoi istoria mai nouă, a timpurilor 
noastre, rămâne uimit cât de mult se supun po: 
poarele cuiva care răsare de odată cu un fel dea 
gândi ce nu fustse înainte, sau face anumite des- 
coperiri capabile de a crea un nou comerț sau 
fixează un nou program în domeniul activităţii u- 
mane, cât de mult i se supun toți cu bucurie, 
aclamându-l și închinându-se lui. 

Eu am apucat, în lunga mea viaţă, astfel de in- 
fluențe trecând de la popoare care ori nu erau 

numeroase, ori nu represintau în totalitatea lor 
gradul cel mai îna t de cultură. Pe vremea când 
generația mea avea dou'zeci de ani, noi eram pä- 
trunşi toţi de idei ru eşt' în deosebite forme. Unii 
erau stăpâniți de ideol gia revoluționorilor ruși. 
Răspândiam la acea vâ sta broşuri revoluţionare cu 
copertă roşie, de-ale lui Cropotchin, în care era cu- 
getarea  dversarilor țar smului, de la 1850-60 
până la ac st sfâ șt lsecclului al XIX-lea. Și eu 
le-am împart t, și eu am ţi ut conferințe despre 
„Capitalul“ lui M rx. În același timp eram supusul 
sufletesc al lu' K rl Marx, care nu era altceva 
decât un ucen'c al lui Hegel prin forma de cultură 
francesă care se strecoară 1 tre Hegel și dânsul, — i- 
deologia lui Marx este hegeliană, dar categoriile eco- 
nomice ale lui yn de la cugetarea economiştilor 
francesi din timpul Imperiului al doilea —, și tot o- 
dată răspândiam broșurile acestea ro,ii în care se 
exprima un alt revoluțtonarism, care nu avea, evident, 
același caracter ca ideologia germană. 

Dar nu numai atât. Pe lângă cărțile care se ce- 
tiau mai mult atunci împreună cu cărţile englese: 
Dickens, George Elliot, până la Gaskell şi atâţia 
alții, o întreagă producție a povestitorilor englesi 
despre viața englesă, în spirit engles, care à influ- 
ențat şi ea lumea întregă, no eram şiucenicii lui Tur- 
gheniev, lui Dostoievschi, lui Tolstoi. Nu ştiam un 
cuvânt rusesc, niciun Cazac nu trecuse Prutul, nu 
se încercase nicio influență, ca pe vremea Regu- 
lamentului Or, nc, de ctre Rușiasupra lucrurilor 
de la noi, şi noi, in traduceri francese şi prin mij- 
locirea Franc>si or t aducători, întram în felul de 
a fi al alt 1 popor. Uiam şi teromemul, deportă- 
rile în Siberia scandalurile din familiile masilor 
duci şi risipa care se făcea cu averea unei societăți 
întregi, starea de ncultură a unei .masse imense, 
uitam toate acestea și respiram larg atmosfera cu- 
rată care venia din scrisul uman al marilor Ruşi 

dintre anii 1350 şi 1880. Şi, puţină vreme după 
aceasta, se mai cetia romanul engles realist, se mai 
cetiau romanele rusești pătrunse de ideologia acesta 
aproape mistică, dar iată un Bjoensterne Bjoern- 
son, care este un Scandinav, şi un alt Norvegian, 
Ibsen, au ajuns să aibă stăpânirea — şi ce însem- 
nau Scandinavii, unde erau, ce gesturi cuceritoare 
ar fi făcut ei în restul Europei asupra tuturor? ; 
aceasta era prin anul 1900. Dramele lui lbsen 
erau  represintate pretutindeni şi anumite pro- 
cese de. conștiință care se puneau acolo, ca în 
„Casa de Păpuşi“ sau „Nora“, ajungeau să fie pro- 
cese de conştiinţă pentru toată lumea, Nu mai 
ascultați acum la teatru „Nora“, dar acolo se pu- 
ne o teribilă problemă: dacă doi oameni cari se 
găsesc împreună, legaţi prin toate legăturile soci- 
ale, au sau ba dreptul, odată ce se pune un pro- 
ces de conștiință, de a se elibera, chiar cu preţul 
nenorocirii amândurora, fiindcă aceia ce este ce- 
rință morală trebuie să se îndeplinească, şicu orice 
preţ. Aceasta însemna însă o zguduire revoluționară 
a întregii alcătuiri sociale şi morale de atunci, 

Şi eru aproape să aibă o influenţă asămănătoare 
mai târziu, un cugetător răsărit din Olanda, Multa- 
tuli, cel mai mare negator al tuturor convențiilor, 
biciuitorul tuturor ipocrisiilor, călcând în picioare 
tot orgoliul societăţii sale, care nu se gândește la 
pericolul pe care îl deschide, pentru a proclama o 
credinţă de sinceritate, 

După aceia, este foarte adevărat că de pe la 1,00 
înainte fiecare a rămas închis în naționalismul său: 
nici într'o țară nu s'au ivit gânditori mari sau scrii- 
tori de un foarte mare merit. 

Iată, acum, Germania a realisat unitatea, având 
pe Bismarck — şi ce opusă e, în problema austri- 
acă, gândirea lui Bismarck de a ceia ce va fi politica 
hitleriană ! — pe marele creator de Stat Bismarck, 
pe omul care spusese că nu se conduce lumea cu idei, 

ci cu sânge şi fier, „Blut und Eisen“, atitudine de 
ciocoiu de pe Elba, care nu trebuie luată, literar şi 
fiind la dânsul fără îndoială şi unanumit instinct 
poetic, care crea formule,cum o făcea, la noi, cu- 
tare care a dispărut abia, când se ilusiona de propria 
sa elocvență. Bismarck era socotit ca stăpânul lumii, 
care putea aduce pe oricine înaintea tribunalului 
de la Berlin. Rusia învingătoare la 1787 a trebuit 
să vină şi ea acolo, înaintea lui Bismarck, pentru 
ca să cedeze o parte din cuceririle ei împotriva 
Turcilor. Toată lumea avea o sfântă frică de dânsul. 
Wilhelm al II-lea a încercat și el să se bismarciseze, 
Nu se vedea posibilitatea altui sistem. Aceasta era 
situația politică a Germaniei în lume. 

Dar în ce priveşte literatura, cine cetia cartea 
germană de la r8go-yro şi aşa mai departe 
până la marele războiu? Carte de consumațţie internă, 
Cine o traducea? Ici colo câte un roman de Paul 
Heyse, de Hacklânder, cu scene din viața militară 
din Prusia. Cine a tradus un poet german în vre- 
mea aceia? În ce domeniu de artă au biruit Germanii, 
afară de Wagner, care a fost o înfățișare cu totul 
individuală, personală, fortuită, care nu are nimic 
a face cu viața normală a unui popor? 

Va să zică Germania de la începutul secolului, 
împărțită într'o mulțime de State, fără armată, fără 
conştiinţă națională, fără tendință către unitate, 
domină prin cugetarea ei lumea. Şi vine vremea când 
Germania are toate mijloacele materiale de a se 
impune, şi in viața omenirii, supt raportul moral, 
nu este amestecată mai de loc. 

Se întâmplă însă că la acest popor, admirabil ca 
putere de muncă și disciplină, care supune usinei 
pe inginerii cari se formează teoretic în universităţi 
şi din această unire fericită resultă lucruri pe care 
alte popoare nu le pot face, la poporul acesta să 
sestrămute, după exemplul american și după exemplul, 
luat tot după America, al Franciei lui Napoleon al 

III-lea, o concepţie de civilisație materială extra- 
ordinară. Ajunge Germania să fabrice pentru toată 
lumea şi orice, după dorinţa clienților, spre mare 
deosebire de Franța, care înțelege ca ea să impună 
cumpărătorilor ceia ce este obișnuită a face. Nu 
vorbesc de Germania aceasta de acum, care face 
ce i se spune, dar pe vremea când era un Împărat, 
şi nu făcea cineva ce spunea Împăratul, între al- 
tele fiindcă el nu se amesteca în anumite domenii, — 
când doria cineva să aibă un fabricat din Franţa, 
răspunsul era: nu-l facem, fiindcă nu se fabrică la 
noi. Dacă se adresa în Germania cu cererea cea 
mai absurdă, j se spunea: ne vom ocupa şi în câteva 
săptămâni veţi avea răspunsul. Treceau alte săptă- 
mâni şi Germania primia comanda, fie şi după gus- 
tul cei mai curios. cum nu se mai pomenise 
până atunci. Şi, cum era o ordine perfectă în fabri- 
care, se făcea foarte răpede. 

Francesii păstrau vechile căi de comunicaţie. 
Germanii făceau linii duble şi triple. Pentru ce? 
Pot fi folositoare de acum în cinzeci sau o sută 
de ani. De ce, când facem odată, să nu facem lu- 
crul pentru mai multă vreme? O concepție pe care, 
o avea cândva şi un Român, Dinicu Golescu, care 
întrebat, când clădia casa care este acum Palatul 
Regal, natural transformat cu totul, dar păstrân- 
du-se linia de la început, întrebat: de ce clă- 
dești la vârsta d-tale, o astfel de casă?,— a răs- 
puns: Eu clădesc pentru viitor. Nu avea în vedere 
nici unirea Moldovei cn Muntenia, nici Statul 
național român, nici dinastia din Apus, dar el clă- 
dia pentru viitor. Şi toţi ar trebui să ne învăţăm 
să facem aşa: ua superfluu ieşit din munca noas- 
tră, care pentru moment n'are niciun fel de valoare, 
dar are pentru viitor, — ca acela, din fabulă, care, 
la optzeci de ani, sădind copaci, spunea că o face 
ca să aibă umbră nepoţii! 

Prin urmare Germania s'a transformat cu totul, 

Produsul german a mers pretutindeni. Îţi trebuia 
o marfă relativ bună, — nu peste măsură de bună, — 
dar cum vrei dumneata şi în momentul când vrei şi 
câtă o vrei, te adresai Germaniei. În felul acesta a 
ajuns lumea să fie tributară Germaniei. S'a produs 
lucrul curios că bursa banilor, acolo unde te duceai 
să împrumuți, fusese odinioară la Paris, în ţara 
ciorapului de lână și a economiilor necontenite, dar era 
acum la Berlin, Şi Româuia, când avea nevoie să 
se împrumute, se ducea la Berlin, la Bleichrâder, 
bancherul evreu de acolo. Ceia ce Francesii nu pu- 
teau să întrebuințeze pentru a fructifica banii 
acasă la ei, ajungea la Berlin, la acela, 

Şi, în avântul acesta extraordinar, Germanii au 
ajuns să domine toate piețele. În materie de indus- 
trie, de exemplu, nu cuceriau anumite regiuni 
francese, unde erau materii prime folositoare in- 
dustriei lor, dar făceau astfel de socoteli, prin 
convențiile lor, încât Franţa trimetea materia primă 
la fabricație în Germania, cum trimeteam şi noi 
lâna şi grâul, cum fiecare popor trimetea la această 
mare usină de fabricație pentru toată lumea care 
ajunsese a fi Germania și care în felul acesta do- 
mina lumea, Englesii, în domeniile cele mai englese, 
întrebuințau marfă din Germania ; de și li-au im- 
pus Germanilor să scrie pe obiect: „făcut în Ger- 
mania“, pentru ca să facă un apel în felul acesta 
la patriotismul Englesilor, — nu cumpăraţi, pentru 
că este „made în Germany“; dar multe erau 
făcute în Germania şi nu mai era pusă înștiințarea, 
—, chiar când aceasta era, marfa fiind bună şi ief- 
tenă, o cumpărau Englesii, în ciuda unui sentiment 
de egoism național atât de pronunţat la ei. 

Înainte de Marele Războiu, fostul mieu profesor 
de la Universitatea din Lipsca, unul dintre cei mai 
mari gânditori, al cărui spirit trăiește şi astăzi în 
doctrina lui Goering, fiindcă „Statul tentacular“, 
care se întinde în toate părțile, brutal, se lungeşte 

în toate direcţiile, este o ideie a lui Lamprecht îmi 
spunea, la 1913, la congresul istoric din Londra: 
„încurâud comerțul german va fi la înălțimea comer- 
țului engles“. Am spus-o regelui Carol I-iu, care era 
foarte German, și nu-şi mai putea reveni de bucurie. 
Mă tot întreba:;,a spus Lamprecht? Comerţul 
german este în curând la înălțimea comerțului 
engles?“. Era una din cele mai mari şatisfacții pe 
care le-am văzut vre-o dată pe figura lui. 

Dar Germania nu făcea războiu, nu anunța că 
striveşte toate națiunile. Nu era vorba de nicio 
concepție, nici de rassism, nici de totalitarism. 
Muncia acasă la dânsa, se gândia acasă la dânsa. 
Prin gândirea ei nu mai ajungea să stăpânească 
aşa cum stăpânise odinioră, fiindcă nu mai erau 
marii cugetători. Dar priu producția ei stăpânia 
lumea. Şcoala germană şi astăzi este cercetată pen- 
tru tehnică. Merge cineva la Charlottenburg, ca 
şi Ja Zürich şi în Italia, şi foarte rare ori în 
Franța, ca să facă inginerie. Dar pe vremea mea 
o educație complectă fără stagiu în Germania nu 
era de închipuit. Eu aveam, în condiţiile în care 
am fost trimes cu bursă, datoria să iau anumite 
titluri de la Paris, dar să nu mă întorc fără a fi 
doctor în filosofie din Germania. Și sânt doctor de 
la Lipsca. Trebuia să fiu de la Berlin, unde iarăşi 
am lucrat, dar acolo erau condiţii pe care un străin 
nu le putea primi, mai ales uva, care nu vă in- 
teresează, anume aceia dea face jurământ că nimeni 
nu a ajutat în ce privește redactarea  tesei și toată 
lumea trecea peste aceasta, când nu era German, 
dar eu am socotit că ar fi contra conșştiinții 
mele. Şi pe atunci nu era o Universitate germană 
închisă, ci pentru toată lumea. La Universitatea 
germană, mergeau şi Francesi, Se socotia oare- 
cum că omul cult nu este deplin pana nu face 
și Universitatea germană. 

Acum poate să cucerească d. Hitler wal în- 

treagă, dar n'o să se ducă nimeni să învețe o știință 
care este dominată de anumite scopuri politice, de 
cucerire, care este aservită, deci înjosită, din 
causa acestor scopuri de cucerire. Eu nu mă duc 
ca să învăţ a fi rob la acei cari-mi dau o ştiinţă 
falsificată. Aceasta omoară prin urmare prestigiul 
însuşi al unei înalte civilisații. 

Mai este nevoie să trag o conclusie? Dar ea iese 
limpede ca lumina zilei din ce vam spus: 

Oricine, oricât de slab ca aparență, printr'o viață 
trăită cum trebuie, printr'o viață închinată unei 
religii a muncii, orice popor inteligent și muncitor 
poate, fără să scoată un singur soldat, influența 
conştiinţa lumii. Şi poate să adune cineva mili- 
oanele, să le tiraniseze, să le pornească hotărite a 
distruge orice fel de piedecă, el va putea să-și 
instaleze soldații, funcționarii şi exploatatorii ori- 
unde, dar cugetarea lumii nu-i va aparţinea, 

Am socotit, mai ales după răsunetul pe care 
eu nu l-am căutat, dar care s'a produs, al confe- 
rinților dela început, despre mijloacele pe care le 
are un popor inteligent, harnic, înțelept de a-şi că- 
păta o faimă în lume și un loc, dacă nu pe pământ, 
cel puţin în mintea oamenilor, am socotit că ar fi 
bine, — pentru că subiectul se vede că a interesat 
şi alte cercuri decât cercul, atât de simpatic, care 
ascultă aici, — săarăt în propria noastră istorie, în 
istoria Românilor, cum s'a putut ajunge fără niciun 
fel de intenţie şi realisare de cucerire, care, dat 
fiind şi că noi nu am fost niciodată un popor prea 
numeros, n'ar fi putut să ajungă la capăt, la anu- 
mite realisări de întindere a vitalității, cum deci 
ceia ce era, n'aș zice: un prisos în noi, dar ceva 
care putea fi cheltuit dincolo de hotarele noastre, 
a putut să răsbată de multe ori până în regiuni 
foarte depărtate. 

Prin urmare, în alte patru conferințe voiu căuta să 
arăt această intiudere fără a cuceri, ceia ce nu era 
nici în mijloacele noastre, dar mai înainte de toate 
nu era în disposiția noastră sufletească. Fiindcă 
fiecare popor are o disposiție pe care n'o poate 
schimba, Un popor necuceritor, ori cât l-ar îndemna 
cineva, nu va face cucerire, şi un popor predispus 
prin tainele fiinţii sale intime către cuceriri va trebui 
înfrânat prin tot felul de hotărâri de tratate, de 
pacte, de desarmări, cum s'a făcut cu Germania, fără 
niciun fel de folos, căci, îndată după alt războiu, va 
trebui iarăși împiedecat de a răspunde acestei nevoi 

de cucerire care se găsește în adâncul ființii sale, 

Prin urmare, în ceia ce ne priveşte pe noi, voiu 
arăta dacă am avut vreo dată intenția de a cu- 
ceri, dacă se întâluește în trecutul nostru ceva care 
să semene cu dorința această dea întinde hotarele 
noastre şi în locuri unde nu era poporul nostru, 
Ba adaug că noi nu am căutat să ne întindem 
nici în locuri unde ne chema existenţa poporului 
nostru şi chiar în acelea unde viața poporului nos- 
tru, supus la un regim neprielnic de prigonire, era 
amenințată. Şi, după ce se va lămuri dacă noi 
am voit vre-odată o cucerire, cătând a ne întinde 
peste hotarele noastre, după ce voiu dovedi că 
noi, străini de ideia de cucerire, nam luat nimic 
de la nimeni,  nesprijinind niciodată exsitența și 
desvoltarea Statului nostru pe astfel de tendinţe, 
vă voiu lămuri cum, fără a lua arma în mână, fără 
a face să fluture steagurile în vânt, fără să ne 
impunem unor oameni cari nu ne voiau pe pămân- 
tul lor, am fost în stare să întindem vitalitatea 
noastră ca să influențăm viața popoarelor vecine 
cu noi. Se va dovedi fără multă greutate cu totul 
altceva decât ceia ce se spune cu privire la noi, 
că adecă viața noastră nu este altceva decât re- 
sultatul unor acțiuni venite de la alte popoare, că 
am fost un fel de massă incapabilă dea avea un 
suflet al ei, de a-şi crea o cultură, de a da cul- 
turii acesteia un avânt, aşa că tot ce avem vine 
din grația unora san a altora. 

Teoria aceasta mi se pare că trebuie să o înlă- 
turăm nu numai fiindcă este necontenit presintată 
din străinătate împotriva noastră, dar fiindcă foarte 
adesea s'au găsit și oameni de la noi cari, neavând 
încredere în propriul lor popor şi neputând vedea 
lucrurile cum sânt, au admis faptul că am fost 
materia supusă unor influenţe care ne-au transfor- 
mat cum au vrut. Astfel, înainte de aîncepe ceia 
ce vreau să presint în această conferință, deschid 

a parentesă, pentru a vă arăt cum une oriistoria 
noastră a fost tratată așa. Vă asigur că aceia ce 
spun nu este altceva decât Yeproducerea însăși 
a lucrurilor cum-au fost, Veţi fi cetit şi d-voastră 
cărți de istoria Românilor, proaste, care au ajuns, 
din prostia publicului, şi la a treia ediţie, în care 
cutare scriitor, aruncându-se în sintesă la un moment 
când nu știa nici materia din care trebuia scoasă 
sintesa, vorbeşte de pornirea vechii generaţii de a 
falsifica istoria în folosul poporului nostru. Iar apoi 
să fi venit generaţia aceasta nouă, din ce în ce mai 
puțin nouă, fiindcă sânt acum alții, mai noi, cari 
pot să facă, data -aceasta cu succes, ceia ce, fără 
succes, a încercat generaţia care merge către patru- 
zeci de ani față de noi. 

Dar noi niciodată nu am fost romantici, nu am 
fost sentimentali. Mie nu mi se poate aduce această 
învinuire, între altele fiindcă eu sânt profesor de 
istoria universală şi studiile mele sânt de istoria 
universală. Am scris istoria Românilor din iubire 
față de poporul mieu, față de poporul căruia-i a- 
parțin după tată. de cel puțin patru generații. 
Acum în urmă am aflat o prostie, mărturisită 
de el, a bunicului mieu, Costachi Iorga, care, ca 
să-şi capete dreptatea la consulatul engleş, a decla- 
rat că, de şi născut şi trăit la Botoşani, este de 
origine Cefalonit din Insulele Ionice, şi pe vremea 
aceia Cefaloniţii ajunseseră a fi supuşi englesi, prin 
urmare, dacă te făceai Cefalonit, aveai sprijin la 
Euglesi. Dar tatăl lui Costachi Iorga, căruia i se 
zicea Galeongiul, — „galeongiu“ însemna soldat de 
marină, soldat în armata Sultanului, — era pe la 
Botoşani la anul 1730, şi s'a făcut acolo, din ma- 
rinar împărătesc, băcan. Raialele nu puteau fi sol- 
dați, ci numai comunitățile naţionale autonome, 
cum erau Români! și Albanesii ; cine servia pe ga- 
lerele Sultanului ar fi putut fi, de altfel, repartisat 
şi la Cefalonia, fără a fi originar de acolo. Cefalo- 

niții, marinari numai, — şi de aici interpretarea —- 
nu se fac niciodată băcani; Românii din Macedonia 
se fac, şi tot Balcanul e plin de astfel de Români 
din Şud. Deci din iubirea aceasta a unui om 
care-şi are patru generaţii în pământul românesc 
şi nesfârşit de multe după mamă, am făcut Istoria 
Românilor, care nu este însă specialitatea şi cate- 
dra mea. Dacă e să trateze cineva istoria Româ- 
nilor obiectiv, în legătură cu istoria tuturor nea- 
murilor, apoi acela e profesorul de istorie universală, 
Şi, apoi, să se vorbească de subiectivitate po- 
etică, romantică, la Dimitrie Onciul, care făcea 
parte aproape din generația mea, de și mai în 
vârstă decât mine, aceasta înseamnă să nu-l cu- 
noască pe Onciul, omul cel mai precis, cel mai 
păzit, cel mai ferit, cel mai străin de orice formă 
poetică literară. Iar Ioan Bogdan, cel de al treilea 
din tovărăşia noastră, era un filolog care introducea 
toate scrupulele filologiei şi în materie de istorie. 

Ce vă spun eu aici, nu face parte deci din tra- 
dițiile unei detestabile şcoli de sentimentali, de su- 
biectivişti și naționaliști, nedrepți față de alte 
popoare, ci este, ca de câte ori am vorbit de is- 
toria Românilor, adevărul însuşi. 

Şi atunci, voiu căuta să învederez, pe basa unei 
obiectivități absolute, dacă noi am fost vre-odată 
cuceritori sau nu. Şi, pentru aceasta, să ne gândim 
la înseşi condiţiile de întemeiere ale Statelor noastre. 


Să considerăm cel mai vechiu din aceste State 
româneşti, acela care se chema „Domnia a toată 
Țara-Românească“, titlu pe care îl cred original 
şi cuprinzând un instinct național, popular, patri- 
arhal, țărănesc. Mi s'a obiectat că aşa se zicea şi 
la Sârbi, Statul sârbesc: „a toată Țara Sârbească“. 
Faptul că se întâlnește şi acolo un astfel de nume 
nu înlătură de loc părerea că noi, la noi, am putut 
fi originali în acest titlu şi, supt aceleaşi împreju- 
rări, altcineva, dincolo de Dunăre, au putut fi 

originali luând pentru poporul lor un titlu asămă- 
nător. Cel mai vechiu din aceste State este 
„Domnia a toată Țara-Românească“, căreia, apoi, 
Moldovenii i-au zis „Muntenia“, dar, în ce priveşte 
Domnia însăşi, Domnul n'a purtat niciodată titlul 
acesta de „muntean“, care vine, —n'ar fi nevoie 
să vă spun de ce,— de la cele d'intâiu Scaune 
care sânt în regiunea muntelui, de unde s'a făcut 
coborîrea către şes, iar Moldovenii, pe vremea a- 
ceia, mergeau către Nistru şi erau deci într'o re- 
giune de văi deschise către stepă, așa încât ceilalţi 
li se puteau părea „munteni“. Dacă ia cineva Statul 
cel mai vechiu, care este al Țării- Românești, acest 
Stat nu s'a făcut în jurul unei idei politice şi unui 
program nou. Țara noastră este ieșită, în forma 
aceasta d'iatâiu a ei, dintro necesitate a rasei, 
dintr'o necesitate a timpului, dintr'o necesitate a 
vecinătății, a complexului de împrejurări în care 
se  găsia poporul nostru la începutul secolului 
al XV-lea. Dar Statele cuceritoare sânt acelea care 
vin dintr'o ideie şi care au pornit cu un program; 

Iată câteva casuri: 

Statul lui Carol-cel-Mare a purtat o mulțime de 
războaie: Împotriva Germanilor păgâni, împotriva 
Avarilor, Împotriva unor anumite triburi slave su- 
puse autorității avare. Pentru ce? Pentru că Statul 
acesta era o creațiune a Sfântului Scaun roman, 
fiindcă Sfântul Scaun roman, pe basa tradiției Îm- 
păraților Romei de odinioară și pe a unei tradiții 
creştine, a vrut să întemeieze o formă politică, de 
caracter militar în rândul întâiu, care să aducă pe 
necredincioși la dreapta credință cu sabia. Şi de 
aceia „Sfâniul Imperiu Roman de naţiune germa- 
nică“, numit așa mai târziu, a trebuit ca necon- 
tenit să făcă războaie, ori de a vrut, ori de nu a 
vrut. Şi ideia aceasta, că este Sfântul Imperiu 
Roman, care întrebuințează rasa germană pentru 
a răspândi, odinioară, civilisația creștină, iar, în tim- 

purile noastre,civilisația de rasă, așa cum se înţe- 
lege la Berlin acuma, ideia aceasta a trecut de-a 
lungul veacurilor până la o formă care nu mai este 
creştină, căci, în momentul de faţă, este păgân 
Statul d-lui Hitler, fiind tocmai în războiu aprig cu 
Papa, şi Papa are dreptate de câte ori intervine 
pentru a arăta ce este naționalismul adevărat şi a 
denunța că naționalismul de la Berlin este un 
mijloc de a sămăna ura între popoare, de a aduce 
ruina civilisației, aşa că nu corespunde câtuşi de 
puțin cn tradițiile cele mai vechi şi cele mai nobile 
ale umanității. 

Împărații aceştia sânt înfăţişaţi cu globul på- 
mântului într'o mână, cu sabia în cealaltă. Împă- 
raţii cei vechi romani n'au fost presintați niciodată 
aşa. Dar semnele acestea ce înseamnă? Globul în- 
seamnă dreptul pe care şi-l atribuie aceşti Împărați 
de a lua în stăpânire toată lumea. Iar sabia în- 
seamnă mijlocul prin care credeau că pot să ajungă 
la acest resultat. 

Prin urmare, iată un Stat întemeiat pe o ideie 
şi care capătă o misiune. Misiunea aceasta creiază 
apoi un program, şi programul acesta se preface 
într'o serie de acțiuni, care, acţiunile acestea, al- 
cătuiesc o tradiție. Şi tradiția este un lucru teribil, 
de care nu poate scăpa nimeni În privința aceasta 
nu trebuie să ne înşelăm; nu este unul din noi 
care să nu fie în mare parte servul unei tradiţii 
foarte vechi, de care nu-şi dă sama. Ne credem 
liberi, dar, cu toate acestea, sântem supuşi la atâ- 
tea influențe, şi una dintre cele mai puternice este 
a tradiției. 

Prin urmare, iată un Stat care-și are rostul său 
cuceritor, un Stat care nu se poate concepe altfel 
decât cuceritor, fiindcă aceasta este ideia lui gene- 
ratoare, "tinzând la cucerirea altor State. 

De la o bucată de vreme s'a văzut însă că Îm- 
părații aceştia germani nu sânt în stare să con- 

vertească toate neamurile. Dinastia s'a veştejit ; 
oameni slabi, nevrednici, au înlocuit pe Carol-cel- 
Mare. Cu toate acestea la Roma papală conti- 
nua conștiința că lumea trebuie făcută creștină 
şi cu de-a sila şi că lucrul acesta trebuie înde- 
plinit printr'un Stat în fruntea căruia să steie o 
dinastie binecuvântată și, cu sabia aceasta bla- 
goslovită, dinastia aceasta să meargă până unde 
poate ajunge. 

Și atunci S'a creat regatul apostolic al Ungariei, 
care nu este nici teritorial, nici național. Dar, când 
s'a dat coroana regală aceluia care, înainte dea 
se chema Ştefan şi dea deveni Sfânt al Bisericii 
catolice, nu numai al poporului său, se chema 
Voevodul Vajk, — nume pe care l-am luat și 
noi de la Slavi, fiind strămutat după 'regulele 
limbii, căci vine de la „vâlc“ care Înseamnă 
„lup“, aşa încât viitorul Ștefan a fost la început 
„Voevodul Lupu“, într'o formă slavă —, când, 
din Voevodul acesta cu titlu slav și cu nume slav 
de Vajk, s'a făcut un rege apostolic, Sfântul Sca- 
un a avut aceiași ideie ca şi în momentul când a 
făcut Împărat pe regele Francilor Carol-cel-Mare, 
anume ideia că toți oamenii trebuie să trăiască în 
creştinătate, că această creştinătate nu poate fi cea 
din Răsărit şi aceia a Papei, că orice mijloc tre- 
buie întrebuințat pentru a se salva în felul acesta, 
cu sabia, sufletele oamenilor cari până atunci au 
trăit în păgânătate. 

Şi, atunci, regii Ungariei, sau din vechea dinastie 
arpadiană, sau din noua dinastie, angevină, de 
Anjou, regii aceştia au trebuit neapărat să cucere- 
rească. Nu aveau voie să se oprească în loc. Un 
Stat pacific condus de dânşii, mărgenindu-se in 
anumite hotare, aceasta era o imposibilitate, fiindcă 
nu era în ideia generatoare, nu era în programul 
dela început, nu era în misiunea care li fusese în- 
credințată, 

Din causa aceasta poporul unguresc a trebuit 
să cheltuiască foarte mult din si nvole vinelor sale 
pentru urmărirea unor scopuri care erau imposibile. 
Au vrut să domine până la Dunăre, să ia în stă- 
pânire ceia ce a fost pe urmă Țara-Românească şi 
Moldova ; s'a aşezat stăpânirea regilor unguri în 
Galiţia, Statul Rusesc al Haliciului și al Vladimi- 
rului, de unde Galiţia şi Lodomeria de mai târziu 
ale Austriecilor. Şi vă puteţi închipui că nu venia 
regele Ungurilor în Galiția pentru ca să rămână 
acolo, ci era începutul de aducere la creştinismul 
catolic a Ruşilor ortodocşi, după cum stăpânirea 
regilor unguri până la Dunăre era începutul supu- 
nerii, până în margenile acestea dunărene. a creş- 
tinilor ortodocşi, de un ortodoxism patriarhal, caii 
erau strămoşii noștri, 

Dar, supt regele Andrei al II-lea, care a luat 
crucea şi a mers şi în Egipt, regalitatea ungară a 
vrut să ia pentru dânsa cruciata, care urma să 
fie condusă, prin urmare, nu de Împărat, ci de 
aceia cari, fiind regi apostolici, aveau același drept 
de a conduce toată creștinătatea. 

Pe de altă parte, pe vremea când catolicii, supt 
forma seniorilor apuseni, mai mult francesi, şi supt 
forma Veneţienilor, au cucerit Constantinopolul și 
au făcut Imperiul Latin de Constantinopol, care a 
durat o jumătate de secol, regele Ungariei, acelaşi 
Andrei al II-lea, a trebuit fireşte să se gândească: 
de ce să vie din Apus, tocmai dela Marea Nordului, 
Baldovin de Flandra, ca să fie împărat la Constan- 
tinopol? Nimeni nu i-a dat această misiune. Chiar 
cucerirea Constantinopolului se făsuse contra voin- 
ţii Papei, care a trebuit să fie îmblânzit, îmbunat 
pe urmă, făgăduindu-i-se venituri din Răsărit ca 
să uite de călcarea îndrumaării date de dânsul. De 
ce să nu ajungă regele Ungariei la Constantinopol, 
de ce să eu fie el Impărat latin al Răsăritului? 

Nu se poate un piogram mai frumos. Dar nu 

se poate să se ceară fără ispășiri grele unui popor 
atâtea sacrificii, când este vorba de atingerea unui 
scop foarte înalt, dar care stă dincolo de margenile 
puterilor acectui popor. Ca şi Românii şi mult mai 
mult decât Românii, Maghiarii au fost o nație 
mică. O nație mică nu poate servi scopuri de aces- 
tea imperiale, care să treacă dincolo de Constan- 
tinopol şi să ajungă până la Ierusalim şi până în 
Egipt. 

Dar misiunea aceasta se păstrează, misiunea 
de cucerire care vine din condiţiile înseși în care 
s'a întemeiat Statul. 

Ceva din aceasta trăieşte deci și până astăzi. 
Când s'a cerut, după războiu, după sfărâmarea 
vechii Ungarii, refacerea acestui Stat, s'au adus 
înainte, între tot felul de motive de politică gene- 
rală, că poporul unguresc are o anumită misiune, 
ca şi pe vremea Sfântului Ştefan, că misiunea 
aceasta nu o poate îndeplini decât el, că misiunea ` 
această internaţională nu poate fi începută şi con- 
dusă decât cu o condiție: aceia de a avea ca basă 
teritorială tot Statul care a fost tot odinioară. 

Astăzi, dacă ia cineva lucrarea cea mai nouă de 
istorie ungară, de exemplu cea, foarte întinsă, 
cu multă filosofie înăuntru, pe care a dat-o d. 
Hóman, fost ministru al Instrucției în Ungaria, şi 
tovarăşul său, d. Szekfii, întâlnește iarăși ideia 
aceasta a unei misiuni. 

La noi așa ceva n'a existat niciodată. Statele 
noastre n'au plecat de la o ideie și n'au avut un 
program. Vă voiu arăta, îndată, şi îa Domnia 
Fării-Româneşti, şi în Moldova, că așa a fost. 
Poporul românesc nu şi-a atribuit o misiune. De 
câte ori a venit cineva cu o misiune de istorie 
universală, de atâtea ori bunul simț al acestui 
popor a răspins-u şi a râs, a glumit. 

Iată un poet a cărui situaţie în istoria literaturii 

româneşti nici până acum nu este cu desăvârşire 
lămurită, fiindcă omul a avut şi foarte multe 
slăbiciuni, supt raportul literar fiind şi foarte inegal, 
dar a avut şi o viață personală curioasă — este vor- 
bă de Macedonski. Macedonski era fiu de general, 
nepot de fiu ai lui Macedonski din vremea lui 
Tudor Vladimirescu, acela care, împreună cu Hagi- 
Prodan, l-a trădat pe Tudor. Prin urmare, era 
ceva militar în el. El a spus într'un moment: „Eu 
sânt fiu de militar, şi m'am născut între stindarde“. 
Foarte frumos ! Dar, având conştiinţa aceasta militară 
şi văzând milităreşte lucrurile, a scris şi aceste două 
versuri, pe care le-am citat de mai multe ori ca 
să le ironisez: 

„Căci Roma ta e în Orient, 

Constantinopol capitală“. 

Prin urmare să reclamăm Constantinopolul, să 
ne aşezăm acolo ca domnitori ai tuturor popoarelor 
din această regiune. 

Dar aceasta nu corespunde cu ființa noastră, 
Noi sântem o nație discretă şi modestă, care 
face mai mult decât spune. În general cei cari 
spun, aceia nu fac nimic, noi nu spunem, ci facem. 
Noi sântem aşa, de putem spune în fiecare moment: 
„O făcurăm şi pe asta“,şi, pe urmă, nu mai vorbim 
de dânsa. 

Domnia Țării-Româneşti s'a făcut din alipirea 
întâmplătoare a unei vieți de văi, care, văile ace- 
stea, aveau individualitatea lor, cum se vede şi în 
costume, Cine cunoaşte bine țara, ştie că toate cos- 
tumele sânt pe văi. De exemplu, Dâmbovița este 
vecină cu Muscelul şi Muscelul este vecin cu Ar- 
geşul, dar este un costum argeşean şi un costum 
muscelean, — de şi aici nu este o nouă vale, ci 
numai locul între două văi, care formează acest 
„muscel“ sau „muncel“ —, un costum dâmboviţean. 

De multă vreme, într'o formă populară, existau 
aceste formațiuni ţărăneşti. Formațiunile acestea 

ţărăneşti s'au desvoltat. Când s'au găsit rămăşițile 
Domnului dela Argeş, care cred că este însuși 
Băsărabăcel d'intâiu, — cei mai mulți dintre d-voastră 
n'ați văzut această apariție neaşteptată a unui 
trecut atât de îndepărtat, care este însuși corpul, 
încă înveșmântat în parte, al Domnului de pe la 
1330-50, şi vă recomand chiar să căutaţi a vedea 
pe mortul din Argeș, fiindcă noi închidem, prin 
Septembre, sicriul pentru totdeauna —, când s'a des- 
chis sicriul acesta, am rămas puţin miraţi, văzând 
ce strălucite sânt podoabele cu care a fost înmor- 
mântat: brățările, inelele, cingătoarea. 

Prin urmare viața aceasta ţărănească evoluase, 
dar rămăsese totuşi în fond tot viață țărănească. Mai 
multe organisații de acestea patriarhale, foarte 
vechi, de caracter rural, s'au alipit. S'a făcut şi 
alipirea cea mare între ceia ce era de o parte a 
Oltului şi ce era de cealaltă parte. Legenda păs- 
trează îucă amintirea a doi Domni cari-şi stăteau 
faţă în față, —numele sânt, firește, inventate-—,și cari, la 
un moment dat,s'au unit. Dar nimeni, nici un om, nu 
a Spus la un anumit moment, supt o anumită in- 
fluență, de la noi sau de aiurea: va fi un Stat și 
Statul acesta va face cutare lucru. Nu! 

Dar, odată ce acestea sânt condiţiile în care s'a 
întemeiat România „a toată Țara-Românească“, 
fără ideie, fără program, fără misiune, noi n'am 
avut caracterul cuceritor. Dincolo de Dunăre, în 
momentul acela, se deschideau cele mai largi per- 
spective: Împărăția bizantină stătea să cadă, fiind 
vasală 'Turcilor. Împăratul stăpânia numai Con- 
stantinopolui şi câteva puncte în împrejurimi şi 
în peninsula Moreia, Statul bulgăresc era pe sfâr- 
şite, Sârbii dăduseră Împărăţia lui Ştefan Duşan, 
dar, în urma unei aşa de mari sforţări, ajunseseră 
să desfacă regatul de odinioară în mai multe for- 
mațiuni, care şi ele erau să cadă la cea d'intâiu 
lovitură a năvălitorilor, şi aceştia, Turcii, nau ve- 

nit cu caracter imperialst, ci erau nişte mercenari 
cari stăteau în serviciul Împăraţilor bizantini ; de 
obiceiu se duceau acasă, dar, de la o vreme, Îm- 
păraţii bizantini i-au ţinut în lagăr şi de acolo au 
început să prade, luând drumurile şi căutând pe 
negustori, pentru a-i supune la desbrăcare, ceia ce 
se numeşte o dromo-craţie ; ajunseseseră până în 
Albania, şi de fapt nu stăpâniau nici măcar un te- 
ritoriu destul de mărgenit faţă de punctul de unde 
plecaseră, Aşa fiind de jur împrejur, un popor 
care-şi are chemarea cucezitoare se aruncă imediat, 
căci nu se pot întâlni condiţii mai potrivite decât 
acestea pentru cucerire: regiuni bogate, de mare 
faimă istorică, care sânt deschise oricării pătrunderi. 

Dar Domnii noştri ce au făcut? Au căutat, în 
adevăr, să ia Vidinul, au ocupat la un anumit 
moment Nicopolul ; au ajuns să stăpânească gurile 
Dunării şi Dobrogea, împreună cu Silistra, dar a- 
ceasta nu însemna cucerire, ci însemna „asigurare“. 
Cine are malul stâng al Dunăril caută să aibă 
malul drept, şi cine are malul drept vrea să aibă 
capete de pod pe malul celălalt. 

Era gardul tras în jurul gospodăriei şi, pentru ca 
acest gard să fie bine tras, trebuia stăpânirea ce- 
tăţilor acestora de pe malul drept al Dunării. 

Moldova s'a întemeiat prin faptul că peste o 
viață populară au venit câțiva nobili din Maramurăș, 
cărora li s'a zis boieri şi fiilor „coconi“, După ce 
s'au aşezat în Moldova, unde regele Ungariei cău- 
tase a-şi crea un fel de „marcă“, un marchisat în 
părţile acestea contra Tatarilor, — casul lui Dragoş, 
apol a venit Bogdan, care de la sine, căci nu-l 
trimesese regele Ungariei, a înlăturat seminția lui 
Dragoş şi a făcut „Țara-Românească a Moldovei“ 
pe sama lui. 

Totul îi era deschis și lui înainte, fiindcă stăpâ- 
nirea tătărească, întinzându-se din fundul Asiei până 
la Carpaţi, era în lichidare; prin urmare putea 

merge Domnul Moldovei unde ar fi vrut. De aceia 
s'a şi întins Moldova atât de răpede: în vre-o 
treizeci, patruzeci ani a pătruns de la Baia până 
la Nistru şi la Dunărea-de-]Jos, ajungând astfel 
Domnul român al Moldovei vecin cu Domnul 
Țării-Româneşti. Era stăpân până la Nistru şi putea 
merge şi dincolo de Nistru cât ar fi vrut. 

Ce au făcut Domnii Moldovei? N'au cerut nimic, ci, 
ca orice răzeş, ca orice moşnean, ca orice proprietar 
român, au vrut să-şi asigure numai margenile gos- 
podăriei. Prin urmare au luat cetatea de la Hotin, 
cetatea de la Tighinea, au luat Cetatea-Albă de la 
vărsarea Nistrului în Liman. Exact aceleași lucruri 
pe care le-au tăcut Domnii munteni pe linia Du- 
nării, cu deosebirea că ei pau trecut nici măcar 
dincolo de Nistru, când era foarte uşor să o facă. 

Veţi întreba: ce era acolo? Era sfărâmarea vechii 
stăpâniri podolene, din Podolia, din regiunile ruseşti 
vecine, de supt regele polon, care era Mare Duce al 
Lituaniei, care se creştinase şi, din Iagello, luând 
în căsătorie pe Hedviga, fiica de rege ungur, de- 
venise Vladislav. Dar centrul Lituaniei este departe, 
şi Vladislav avea atâtea de făcut, de nu putea păzi 
Nistrul. Se puteau întinde ai noștri dincolo, cum 
s'au şi întins la (81, dar nu prin voia noastră, 
ci a Turcilor, căci veţi vedea că nci am avut o 
parte din Ucraina; Ucraina vestică a fost a lui 
Duca-Vodă, dar n'am luat-o prin cucerire, şi noi 
sântem cei d'intâiu creatori acolo ai unei vieţi econo- 
mice mai înaintate, prin locuri unde maj înainte era 
numai Cazacul şi buruiana, începându-se creşterea 
vitelor şi agricultura prin Moldovenii de la 168r, 

Prin urmare, iată ce au făcut Domnii Moldovei: 
nu s'au amestecat în rosturile polone, în rosturile 
lituano ruseşti. 

Veţi zice: dar Pocuția, dar Sepenicul, cu Cernăuţii, 
adecă 'Țeţina, — fiindcă fTețina este Cernăuţii, 
„țâțâna uşii“, — ca şi cu alte două cetăţi, Hotinul 

şi Hmilovul? S'a luat Şipinţul, de unde noi am făcut 
şi Şerpeniţa, nume de moşie în Dorohoiu, apoi a 
venit Pocuția, „ţara din colț“, unde armatele 
noastre au fost la sfârşitul Marelui Războiu, — și 
sânt şi timbre militare româneşti din Pocuția. 
Aceasta nu înseamnă întindere? Nu. Aceasta înseam- 
nă un negoţ. Regii poloni aveau nevoie de bani, 
iar Domnii noştri aveau drumul cel mare care ducea 
în Crimeia şi aveau deci şi bani genovesi, „galbeni 
tătăreşti“, şi astfel au împrumutat pe regele Polo- 
niei, care li-a dat în schimb ținuturile acestea şi, 
cum noi, Moldovenii, sântem gospodari, şi de obiceiu 
foarte zgârciţi, până la Ştefan-cel-Mare, până la 
Petru Rareş, până la Iancu Sasul, pe la 1580, 
necontenit regii poloni au fost trași de haină: ce 
e cu împrumutul acela de pe la 1380, pe care nu l-aţi 
plătit? 

Prin urmare, vedeţi, aceasta nu înseamnă cuce- 
rire, ci afaceri. Afacerile le fac azi, în Moldova, 
Evreii, dar a fost o vreme când le fâceam noi, şi 
mult mai bine, 

Aşa şi cu pământul străin pus amanet, 

Dar vine Ştefan-cel-Mare. Nimic mai caracteristic 
în această privință decât Ştefan cel-Mare. 

El a luat Chilia de la Vlad Ţepeş. Pentru ce a 
luat-o? Fiindcă Vlad Ţepeş o stăpânia în numele 
Ungurilor şi era pe punctul s'o piardă în mânile 
Turcilor, Aşa ceva nu se putea îngădui. De exem- 
plu am un vecin cu care mă împac. Dar el aşează 
acolo în casa lui nişte bandiți. Ce pot eu să fac? 
Să mă iau la războiu cu vecinul și să-l dau afară 
şi pe vecin și pe bandiți, pentru că acest vecin 
este capabil, a doua zi, să aducă alți bandiți, cari 
să mă jăfuiască, 

Aceasta este explicaţia politicii lui Ştefan-cel- Mare 
faţă de Vlad Ţepeş. 

Dar de atâtea ori Ştefan-cel-Mare a cucerit 
Tara-Românească, Muntenia. A anexat-o? Nu! El 
îşi făcea socoseala lui de răzeş: stăpânesc moșteni- 

rea părinților, strămoşilor miei ; el, Domnul mun- 
tean stăpâneşte moştenirea strămoşilor săi. Cum să 
întru eu în moșia altuia, unde nam niciun titlu 
de drept? De aceia el, care putea face unitatea 
românească a neamului, nu a făcut-o nici pe pămân- 
tul românesc, 

Astfel un Domn aşa de puternic nu a încercat 
să-și aşeze stăpânirea în Muntenia. 

Niciodată Ştefan-cel-Mare nu a provocat, apoi, pe 
Turci, totdeauna s'a apărat numai față de dânșii, 
Niciodată, după ce a câștigat o biruinţă, nu a în- 
cercat să treacă dincolo. 

Moare Mohammed al II-lea, marele lui dușman, 
învingătorul de la Războieni - Valea Albă. 
Pentru tron se luptau cei doi fii: Baiezid şi Gem. 
Era foarte uşor să se amestece Ştefan-cel-Mare în- 
tre aceştia şi să capete ceva dincolo de Dunăre. N'a 
făcut-o. 

A bătut pe Ioan Albert, regele Poloniei, care 
voia să facă din Moldova un Palatinat pentru un 
frate al lui, îndemnat fiind de ideile Renaşterii, 
care a creat iarăşi State cuceritoare. tot pe basa 
Imperiului universal al lumii de odinioară; l-a bă- 
tut, şi l-a bătut rău. Îndată însă ce regele Unga- 
riei a încercat împăcarea, a întins mâna pentru 
această împăcare. Nu a cerut nici Pocuția. Țara 
Sepenicului o avea de multă vreme, — dar nu a 
cerut Pocuția. 

Ştefan-cel-Mare avea legături multe în Ori- 
ent, şi sânt unele pe care le-am găsit acum. Ast- 
fel, D oamna Evdochia de la Chiev, una din neves- 
tele lui, avea un frate acolo, la Chiev, și acesta 
s'a ridicat contra regelui polon. Ştefan cel-Mare era 
îoțeles cu dânsul, care era înţeles și cu stăpânitorul 
din Moscova, rudă a lui Ştefan. Dar nici prin cap 
nu i-a trecut câudva acestuia să se întindă prin 
aceste părţi, 

A avut legături cu Crimeia: a doua soție a 
lui, Maria din Mangop, venia de acolo, şi 

Crimeia a fost apărată de soldaţi români, 
şi din Moldova, şi din Muntenia: aceasta este 
cea d'intâiu manifestare de vitalitate militară a 
noastră, fără scopuri de cucerire, dincolo de grani- 
tile noastre. Dar Ştefan-cel-Mare nu a vrut să se 
întindă mai departe în aceste regiuni; s'a oprit 
la Cetatea Albă, 

Într'un rând nişte oameni de acolo, din Cetatea 
Albă, s'au dus până la Nipru, — Niprul se chema 
Lerici la Italienii genovesi din Crimeia, unde 
stăpăniau aceştia. Îndată ce a venit plângerea lor 
înaintea lui Ştefan, el şi-a consultat harta din minte 
şi s'a întrebat: face parte aceasta din răzeșia mea? 
Nu. Atunci, cei cari s'au dus acolo, să iasă şi să 
reîntre în moşia lor. 

Nu se poate concepţie mai frumoasă decât con- 
cepţia aceasta de drept, pe care se sprijină la noi 
întreaga societate şi tot Statul. Noi sântem un po- 
por care am moştenit de la Roma, poate şi de la 
înaintaşii traci, nu de la Slavi, această concepţie de 
drept: am dreptul, mă amestec; nu, orice mi s'ar 
oferi, nu primesc. Ştiţi vechiul dicton: ai carte, ai 
parte. Dar ce înseamnă „carte“? — „Carte“ înseamnă 
documentul carestabileşte dreptul, N'ai „carte“, n'ai 
titlu de drept, nu te amesteci, nu reclami nimic 
nicăiri. Dar, dacă ai drept, nu-l laşi până la moarte. 

Anume procese din Moldova sânt adevărate epo- 
pei în mult mai multe cânturi decât Iliada sau 
Odiseia. Sărăcesc generaţii întregi, dar omul nu se 
lasă pentru o şuviță de pământ. În fiecare din noi 
este acest sentiment. 

De câte ori vaca vecinului întră la noi să mă- 
nânce o frunză, noi dăm de moarte ; dar, în acelaşi 
timp, nu trimetem vaca noastră în vecini. În pri- 
vinţa aceasta poporul nostru este un model de con- 
ştiinţă juridică şi aceasta înlătură ideia de cuceiire: nu 
o avem, nu o putem avea; orice ni s'ar oferi răs- 
pingem, dar orice ar încerca să se iea din moșia 
noastră, o apărăm până la sfârșit. 

V'am arătat în prima conferință din ciclul cel 
nou că Românii nu au fost niciodată un popor 
cuceritor. V'am învederat de ce nu au fost un 
popor cuceritor, exemplificând aceasta şi prin felul 
cum s'a întemeiat Statul românesc, fiindcă nu a 
plecat dela voința unui om, care, omul acesta, 
mânat de ambiţii sau de capricii, să fi avut o ideie, 
să fi văzut un teritoriu, pecare ar dori să-l aibă, 
să fi adunat forţele necesare pentru a cuceri acest 
teritoriu, să fi avut mijloacele de a stăpâni teri- 
toriul pe care l-a cucerit, unul care să fi făcut un pro- 
gram şi acest program,cu mijloacele pe care le avea la 
îndemână, să-l ducă la îndeplinire. Nimic din toate 
aceastea nu s'a întîmplat. 

Noi nu am fost poporul care să caute ocasiile 
de a încerca o cucerire, chiar atunci când ni se pre- 
sinta ocasia, ci ocasii ni s'au presintat şi ocasiile 
acestea le-am răspins. 

Aţi văzut că pentru Muntenia, pentru Domnia a 
toată 'Țara-Românească, era perspectiva balcanică, 
drumul la Constantinopol, în a două jumătate a 
secolului al XIV-lea şi în secolul al XVI-lea, Puteam 
merge într'acolo şi n'am făcut-o. Nu ne-a atras acea 
ispită a Constantinopolului, care a făcut să se piardă 
atitea silințe, să se verse atîta sînge. Am ştiut să 
resistăm, S'a deschis pentru Moldoveni, cari sânt 
către Răsărit, putinţa de a trece Nistrul, de a 
merge până departe în stepă. N'au mers, nu li-a 
cerut inima trecerea pe pământ străin. 

Vechea concepție răzeşeasă a omului care este 

aşezat pe un pământ și nu-l dă, dar dincolo de 
dînsul nu cere nimic, această concepție ne-a stăpâ- 
nit ; totdeauna am trăit în dânsa, 

Prin urmare, refusul acesta de a porni o operă 
de cucerire vine din însăşi intimitatea, din însăşi 
esența sufletului nostru. Nu sântem apucători, cum 
iarăşi nu sântem lăsători, iar, în ce priveşte aven- 
turile, acestea ne sperie, ceia ce nuînseamnă că la 
noi lipsesc din când în când aventurierii, cari în- 
cearcă aventuri, dar, observați bine, li merge numai 
până la o bucată de vreme: ei cred că îşi vor ajunge 
ținta, dar de- odată se petrece ceva, de se prăbușesc, 
nu pentru că nu ar avea anumite însuşiri, pentru că 
nu a fi îndrăzneți bunăoară sau nu ar avea spirit 
de sacrificiu, dar, cu toate aceştea, fiindcă nu este 
în firea noastră să încercăm aventurile, ne dăm 
instinctiv înapoi, îndată ce simţim ceva aventuros. 

Observaţi-vă fiecare din d-voastră şi o să vedeţi 
foarte bine cum aţi resistat, într'un anume moment, la 
seducțiune în direcția aceasta. Mergeţi până ce 
aveţi visiunea aventurii: cum o aveţi, vă retrageţi 
înapoi. 

Ideia însăşi de a face un lucru zgomotos, un 
lucru extraordinar, care nu s'a mai făcut, un lucru 
pretenţios și obraznic, ideia aceasta este cu totul 
străină de noi; ni acoperim fața şi ni spălăm 
mânile: de aşa ceva nu avem nevoie. 

Am căutat să vă învederez în cea d'intâiu conferință 
că este un fel de datorie, pe care şi-o simt unele po- 
poare, aceia de a se pregăti pentru o acţiune impe- 
rialistă. Fiecare vrea să capete cât se poate mai 
mult din scoarța pământului şi din adâncul lui, 
Până şi în aier se va duce lupta pentru partea fie- 
căruia şi, după ce-și vor fi împărțit pământul, vor 
merge şi în stratosferă, să vadă dacă nu ar mai fi 
ceva de anexat ; păcat numai că nu se poate împlân- 
ta steagul în aier, în eter. 

Dar, în afară de aceasta, de lucruri pe care nu 

le avem și pe care nu ni le putem oferi, pentru 
că sânt străine de firea noastră, şi aceasta ne face 
să fim mai puțin politicoşi față de naţiuni aşa de 
mari, cum este națiunea germană, sau de naţiuni 
aşa de iubite, cum este națiunea italiană, îndată ce 
naţiunile acestea schițează un program de cuceriri 
imperialiste şi de dominație universală, cred că se 
poate aplica şi la noi ceia ce spusesem în prima 
serie de conferințe, adecă: fără ca un soldat să 
treacă granița, fără a împuşca peste hotar, fără a 
face ceia ce fac în momentul de față sovieticii şi 
Iaponesii, cu flotilele aeriene care plouă în capul 
dușmanului un număr oarecare de bombe, 
fără toate lucrurile acestea, care sânt urâte, căci 
viața omenească este aşa de scurtă încât e păcat 
să-şi cheltuiască cineva silințile ca să scurteze ví- 
aţa aproapelui, vitalitatea firească a unui popor, 
lucru care se face de la sine şi care nu se poate 
împiedeca, aceasta, şi în ce priveşte poporul româ- 
nesc, s'a exercitat oare sau nu s'a exercitat? Iar, 
fiindcă noi am refusat încălcările, fiindcă noi am 
despreţuit aventurile, fiindcă Domuii noştri nu au 
fost cuceritori, am rămas oare închişi în parcul nostru 
cel vechiu, aşa cum stă o oaie blândă, care se teme, 
dacă iese cumva de acolo, că o încolțeşte lupul? 
Sânt mulţi cari, în timpul din urmă, au părut a 
spune că avem obiceiul acesta rău dea ne mărgeni, 
de a ni pune un hotar, de a ne feri să facem un 
lucru mare după o concepţie energetică, pe care şi o 
anume filosofie de la noi a predicat-o. 

Uu conferențiar universitar, care în momentul de 
faţă are o locuință pe care nu şi-a ales-o singur, 
nu făcea înaintea studenţilor săi de la Universita- 
tea din, București altceva decât să-i îndemne: por- 
niți oriunde o fi, ca să faceţi şi voi ceva, fiindcă 
o nație nu se ține decât numai prin dovada aceas- 
ta de energie necontenit îndrăzneață. 

Dar oare am fost noi osândiţi, fiindcă am refu- 

sat cuceriri şi nu ne-au încântat aventurile, am 
fost noi mărgeniți la viața aceasta închisă ca un 
fel de temniță, în care cineva se anchilosează şi 
putrezeşte sau, totuşi, prin însăşi vitalitatea noas- 
tră am făcut ceva dincolo de hotarele țării? 

La aceasta trebuie răspuns: da, am făcut multe 
lucruri dincolo de hotarele moşiei noastre. Aceste 
lucruri s'au făcut prin mersul normal al vitalităţii, 
pe căile acelea de afirmare a energiei, cu respectul 
a tot ceia ce este uman, care se potrivesc cu po- 
poarele în adevăr nobile, popoare care sânt nobile 
nu numai în gândire, dar şi în ce priveşte psiho- 
logia populară. Fiindcă în orice popor se pot ivi 
oameni foarte înzestrați, firi foarte nobile, dar fi- 
rile acestea nobile sânt pentru ele. Națiunea în- 
săşi nu e peaceiaşitreaptă, nu se ridică la acelaşi 
nivel, nu ajunge la aceiași înălțime ca oamenii 
aceştia dăruiți de Dumnezeu cu mijloace excepţio- 
nale. Evident că oamenii foarte nobili sânt 
vrednici de toate laudele, de toată închinarea, dar 
națiunea însăşi foloseşte mai puţin, şi este mai 
bine ca până la un anume nivel să se ridice o na- 
țiune întreagă, chiar dacă nu se află o personali- 
tate care să întreacă foarte mult acest nivel, decât 
să fie personalitatea care întrece nivelul, iar biata 
nație să stea foarte jos față de dânsa. 

Eu cred că vă pot dovedi în această conferinţă, 
Şi încă în două care vor mai veni, că noi am rea- 
lisat opera aceasta de trecere, prin vitalitatea 
noastră, dincolo de hotarele restrânse, Şi anume: 
în conferinţa aceasta va fi vorba de ceam făcut noi 
în domeniul popular. O altă conferinţă va arăta 
ceia ce am făcut noi în domeniul cultural dincolo 
de graniţă, iar la sfârșit va fi una în care voiu 
învedera ceia ce am făcut prin prisosul nostru de 
vitalitate în domeniul politic, 

In felul acesta patru conferinţe cu privire la noi 
vor sta în faţa celor patru conferinţe de priviri 

generale, cu care am deschis cursurile din anul a- 
cesta. Mi se pare mai necesar decât oricând să 
afirm lucrurile acestea, şi ar fi posibil ca măcar 
partea aceasta din urmă, prelucrată, să fie tipărită 
şi într'o limbă străină mai răspândită, pentru a se 
cunoaşte lucruri, care de obiceiu sânt ignorate, fi- 
indcă, iată, prin deosebire de realiştii și cuminții 
Maghiari din țara noastră, se încearcă la Budapesta, 
întrun anume cerc, o nouă campanie zădarnică 
împotriva oricărui rost al poporului românesc, şi, 
într'o formă care să nu jignească pe nimeni, —și 
noi ţinem să nu jignim pe nimeni, — avem datoria, 
astăzi mai mult decât oricând, să învederăm ceia 
ce am făcut: ceia ce am fost noi şi ceia ce ama- 
ajuns în stare să îndeplinim. 

Astfel, prin ziarul „România” de ieri, am aflat că 
d, Domanovzky, profesor universitar la Budapesta, 
pe care-l cunosc foarte bine, căci sântem în Aso- 
ciația Universală de Istorie şi pe care-l văd la 
fiecare congres, a găsit cu cale să tipărească o 
carte în limba francesă, de trei sute şi ceva de pa- 
gini, în care îmi face o onoare, pentru care îi sânt 
recunoscător, carte care se chiamă „Metoda istorică 
a d-lui Nicolae Iorga“. Aceasta înseamnă că vrea 
să dovedească faptul că această metodă consistă în 
a falsifica, şi eu, prin urmare, sânt un mare falsi- 
ficator. Falsific texte, explicații, şi toate acestea ca 
să dovedesc lucrul, care pentru d, Domanovzky 
este absolut inadmisibil şi anume că Românii au 
existat pe malul stâng al Dunării. Adecă, după a sa 
metodă, nu a existat niciun singur Român pe ma- 
lul stâng al Dunării, iar, dacă totuși ar fi existatr 
l-ar admite cel mult până la Carpaţi, fiindcă, dacă 
ar merge dincolo de Carpaţi, ar fi o monstruositate 
şi trebuie un falsificator ca mine, cu „metoda mea“, 
ca să iscodească lucruri de acestea, care nu au e- 
xistat niciodată, 

Cartea are, am zis, trei sute şi ceva de pagini. 

Multă osteneală pentru. Domanovszky şi mai 
puţină politeţă, pentru că trebuia să-mi trimeată 
cartea şi mie, ca să văd şi eu cum am falsificat, 
Cartea putea să-mi folosească la ceva. Am tele- 
grafiat să mi se trimeată ca să răspund şi eu, care 
nu am conștiința că sânt uu falsificator. 

Adaug că, după a mea credinţă, putem trăi 
în cele mai bune raporturi între Români şi Ma- 
ghiari, chiar dacă Românii ar fi existat pe malul 
stâng al Dunării. Nu este cine ştie ce crimă faţă 
de interesele naţiunii maghiare, dacă au existat 
Români şi în Ardeal. Iată, din partea mea îi dau 
voie d-lui Domanovsziky să spună că au existat Ma- 
ghiari în Peninsula Balcanică sau în Grecia, în 
Asia-Mică, fie şi în America. Ce păgubesc eu, dacă 
îi dau voie să spună aşa? De ce o atât de grozavă 
supărare, cuprinsă într'o carte de trei sute de pa- 
gini, în care să-mi facă o așa de mare reclamă, în 
loc să zică: problema existenţei Românilor pe ma- 
lul stâng al Dunării, fără legătură cu „metoda 
istorică a d-lui Iorga“, 

Căci niciodată nu mi s'a făcut o reclamă mai. 
mare. S'ar fi cuvenit să-mi pună şi portretul, 
Voiu cere neapărat ca la o doua ediţie să figurez, 
supt aspectul care să arăte şi mai clar că eu sânt 
născut pentru a fi falsificator, 

Dar, în puţinul timp pe care mi l-am fixat 
astăzi, voiu căuta să vă arăt, chiar în legătură cu 
unele argumente pe care le pregătesc d-lui Doma- 
nowszky, — fiindcă sânt aşa de grăbit, încât, de şi 
cartea “nu am văzut-o, dar eu îmi închipuiu ce 
noate să spună d-sa înăuntru, şi am început pole- 
mica, tot în frauţuzeşte —, în ce priveşte pătrunderea 
noastră populară aiurea, că ea s'a săvârşit în două 
feluri: primul fel, care este mărgenit la un teritoriu 
foarte restrâns şi numai la un număr oarecare 
de ani, aşa încât de dânsul o să vă vorbesc în le- 
gătură şi cu întinderea noastră politică, fiindcă este 

o consecință a acesteia. Am făcut agricultura, 
într'un moment, şi dincolo de hotarele noastre, şi 
anume la două epoci deosebite, așa încât, cum există o 
agricultură romănească dincolo de hotarele romă- 
neşti, cea d'intâiu pătrundere a plugarilor noştri 
dincolo de unul din hotarele pământului românesc 
o cunoaștem şi din conferința precedentă, în care 
v'am spus că, după 1680, noi am avut o parte 
din Ucraina, regiunea de dincolo de Nistru. A 
fost o Ucraină Moldovenească, cu o cârmuire a 
Moldovenilor, în care au stat dregătorii lui Duca- 
Vodă, în care au păzit soldaţi români şi dincolo de 
Nistru s'au scris acte în româneşte, diutre care 
unul s'a şi păstrat, Astfel marea agricultură ucra- 
iniană, care s'a alcătuit supt influența unui Ger- 
man în ultimele decenii, — veţi fi auzit de numele 
unui Falțtain, care a venit cu idei foarte îndrăz- 
neţe şi acolo, în stepă, a introdus nu numai agri- 
cultura, ca Moldovenii, ci şi o creştere a vitelor, 
aşa de inteligent condusă și urmărită cu toată 
străduința, încât a creat, prin încrucișări, tipuri 
de vite care nu existau înainte ; iar, pe urmă, a venit 
revoluţia rusească şi a stricat şi aceste gospodării, 
ca şi altele și familia a fugit de acolo, sărăcită 
cu desăvârşire, rătăcind pe Marea Neagră lângă 
granița noastră, şi nu ştiu ce s'a ales de dânşii. 

Acelaşi lucruri le-au făcut şi plugarii români, nu 
numai decât din ordinul lui Duca-Vodă. Căci oa- 
menii noştri au o foarte mare curiositate: totdea- 
una vor să vadă ce este „dincolo“, Ei au tendința. 
de nebiruit, de a scociori şi de a descoperi ceva. 

Mai târziu, în secolul al XVIII-lea, „Ruşii şi-au 
închipuit că pot păstra Moldova. O ocupaseră şi 
ar fi dorit să treacă şi în 'Țara-Românească. Ei 
au socotit deci că nu vor ieşi din Moldova şi, 
atunci când au văznt totuşi că tratatul de pace 
îi invită să se întoarcă înapoi acasă, au ameninţat 
că, dacă Turcii vor neapărat să aibă Moldova, o 

vor avea, dar fără locuitori: luăm locuitorii de 
acolo şi-i ducem pa toţi aiurea. Era greu să ducă 
pe toţi locuitorii, dar au îndemnat pe foarte mulţi 
țărani de-ai noştri să treacă dincolo, cum i-au în- 
demnat şi pe Sârbi. Este o întreagă regiune din 
Rusia apuseană plină cu acești Sârbi, Serbia Nouă. 
Dia aceşti Sârbi s'au ridicat și oameni foarte în- 
semnaţi, cum este generalul Miloradovici, care 
probabil venia din regiunea aceasta a Serbiei Noi, 

Astfel s'a creat şi o Moldovă Nouă. Moldova 
aceasta Nouă de la 1740-90 trăieşte şi până astăzi. 
Sânt sute de mii de Români dincolo de Nistru, la 
cari noi ne gândim foarte puţin, cari merg la Bug 
şi unele elemente chiar până în Crimeia şi în Asia. 
Acolo unde sânt, — şi o știm, din mărturisirile ace- 
lora dintre Români cari și în timpul războiului: Ro- 
mâni din Bucovina, din Ardeal, au locuit în părțile 
acestea, și aşa au fost siliți să locuiască acolo, 
între Ruși, preoţii C. Morariu şi I, Agârbiceanu —, 
sânt cei mai buni gospodari, până la kolkhozurile 
sovietiste, care li-au distrus avutul, Nu era până atunci 
câmp mai bine îngrijit, nici vite de rasă mai fru- 
moase, nici ordine mai deplină în gospodărie 
decât la Români, și chiar Românii represintau un 
fel de clasă superioară față de țăranii ruşi. Un 
țăran rus, dacă ajungea să se însoare cu o Mol- 
doveancă, o socotia ca o înălțare în rang, căci 
Moldovencele de obiceiu nu se coborau până la o 
căsătorie cu țărani ruşi. 

Prin urmare, iată o a doua mişcare cu caracter 
popular, pe care nu a poruncit o Statul moldovean, 
prin care o parte din populaţia noastră, ca agri- 
cultori, şi-a mutat dincolo de graniță vechea aşe- 
zare şi ac-lo a făcut o operă de civilisaţie, care 
dnrează până în momentul de față în Ucraina, 
Mai sânt Români prin părţile acelea, foarte mulţi 
Români, pe cari nimeni nu-i va desnaționalisa, şi 
pe basa existenței acestor Români s'a creat repu- 

blica aceia caraghioasă, care este Moldova Sovietică, 
de care se ocupă de atâta vreme unul dintre 
Transnistrieni, aşezat la Iași, ca funcţionar,3 d. 
Smochină, care şi-a făcut din cercetarea acestor 
locuri, de unde a plecat el, obiectul studiilor 
sale. Apare acum şi o revistă „Transnistria“, 

Acolo se întrebuințează limba românească. 
Şcolile româneşti sânt cu litere cirilice. Am avut 
şi eu în mână cărţi pentru şcoală tipărite acolo. 
Sânt în ele versuri, de obiceiu destul de proaste. Dar 
şi o literatură populară care nu este peste măsură de 
rea. Şi e încă interesant să se vadă cum aceas: 
tă republică moldovenească, în care se scrie româ- 
neşte cu litere chirilice şi în şcoală se cultivă 
limba românească, de şi nu i se zice românească, 
este încredinţată unor autentici represintanți ai 
speţei semitice, adecă Evrei. Evreii sânt stăpâni, 
supuşii sânt Moldoveni. 

Aceşti Transnistrieni sânt foarte numeroşi, dar 
nu ne gândim să-i anexăm ; nici prin cap nu ni 
poate trece să schimbăm granița aşa de bună pe 
care o avem la Nistru, râu foarte larg şi frumos. 
Doar dacă unii oameni politici umblă cu astfel de 
rătăciri, Într'un rând: înainte de războiul balcanic, 
Ion Brătianu mă întreba, dincolo de Dunăre, până 
unde merg Românii. Visa poate, ca şi tatăl 
său la 1877-8, o întindere peste fluviul de 
graniţă, ceia ce ar fi o primejdie pentru noi. Noi 
ştim foarte bine că există această republică moldo- 
venească şi oamenii de acolo pot să rămână, dacă 
vor, iar, dacă nu vorsă rămână, pot să se întoarcă 
în Basarabia, şi putem chiar să facem un schimb 
foarte folositor. Iată, de exemplu, pentru gospodarii 
aceștia minunați noi să dăm o parte, dacă vrea 
cineva chiar întreaga populaţie evreiască din Mol- 
dova: o convenție foarte favorabilă cu Rusia Sovi- 
etică: pentru un Român de acolo o sută de 
Evrei de la noi, Ca populaţie, pierdem, dar 


www.dacoromanica.ro 


95 


avem şi alt punct de vedere decât acela al numă- 
rării capetelor, fie cu perciuni, fie fără perciuni, care 
în fond sânt tot capete omeneşti. 

Deocamdată avem deci o înaintare a agriculturii 
noastre, care a trecut dincolo de graniţă, 

Vă mai dau încă un cas: 

Malul celălălalt al Dunării este plin de Români. 
Când mă întreba Ion Brătianu: dincolo de Dunăre 
până unde merg Românii, i-am spus: trage o 
linie de la un capăt al Dunării-de-jos până la 
celălalt şi, graniţa fiind compusă din înaintări ale 
malului drept asupra malului stâng, toată pătrun- 
derea aceasta a Balcanilor către noi este umplută 
de la sine de elementul românesc. Elementul acesta 
se întâlneşte până foarte departe. Eu l-am întâlnit până 
aproape de Macedonia, în satele acelea care nici nu 
sânt insemnate ca având o poulație românească 
pe hărţile noastre, şi nici nu a fost vorba, cred, de 
dânsele niciodată. 

La un congres de bizantinologie m'am dus şi eu 
să văd una din cele mai frumoase clădiri bisericeşti 
ale Sârbilor din evul mediu, clădiri pe care ei le au 
mai mult decât noi, şi noi am învăţat foarte mult 
de la dânșii. Nu este peste măsură de plăcut să o 
recunoaștem, dar e o datorie de onestitate să spu- 
nem când aşa este. Nu şi-au făcut o mare reclamă 
Sârbii, până în timpul din urmă, dar au început 
şi ei să scoată înainte biserici mult mai vechi şi 
chiar, în genere, mai frumoase decât ale noastre. 

Şi acolo am găsit Români. Când i-am întrebat: 
„dar d-voastră de când sânteţi aici? “, mi-au răspuns: 
„sântem aici de totdeauna ; n'am venit de nicăiri“. 

Când am fost în campania din Bulgaria, regiuni 
întregi prin care treceam noi erau numai de Români 
Se pot vedea, nu după costum, fiindcă unii au pă- 
răsit vechiul costum oltenesc. Căci sânt foarte 
mulți Olteni: dacă Bulgarii au intrat în Muntenia 
la noi, noi am trimes pe Oltenii noştri dincolo, 

două mişcări paralele, numai cât noi pe Bulgari 
i-am desnaționalisat, iar Bulgarii, cu toate mijloacele 
lor polițienești, nau putut să desnaţionaliseze pe 
Olteni. Dar, unde nu era portul, îi recunoştea ci- 
neva foarte uşor prin mila de oameni. Veniau sol- 
daţii obosiţi, hămesiţi. Dacă treceau printr'un sat 
bulgăresc, uşile şi ferestrele erau închise; dacă treceau 
printr'un sat românesc, pe margenea drumului era 
aşezată apă pentru drumeţul care trecea. Era un 
semn care nu putea să înșele niciodată. Gospodarii 
cei mai buni din părțile acestea sânt Românii. Nu 
vă vorbesc de Macedoneni, cari represintă o altă 
ramură, ci de Românii din Oltenia noastră, întru 
totul asemenea cu cei ce sânt pe malul stâng al 
Dunării, În această privinţă, chiar astăzi i-am pre- 
gătit un argument d-lui Domanovszky, Dacă Ro- 
mânii de aici au venit din Peninsula Balcanică, 
de ce vorbesc un alt dialect românesc decât 
Românii din Macedonia? Ar fi trebuit ca noi 
să vorbim ca şi ei, de vreme ce ne-am dus de acolo 
pe la 1300; dar ştiţi că dialectul macedonean 
este așa de deosebit de limba noastră, încât nu 
ne putem totdeauna înţelege. 

Dar d. Domanovszky vorbeşte de un popor pe 
care nu-l cunoaşte, de o o ţară pe care nu o cu- 
noaşte, de o viaţă pe care nu o cunoaște. Numai 
cu câteva documente în mână nu se pot dis- 
cuta lucrurile acestea. Până când nu cunoşti ţara, 
naţia, limba şi o mulțime de alte lucruri, nu poţi să 
vorbeşti cu temeiu, 

Iată deci o migraţie românească de Olteni, De ce 
s'au dus ei acolo? Fiindcă erau mai ușoare con- 
diţiile de viață acolo decât în Oltenia lor. În păr- 
țile noastre trebuiau să dea tribut Turcilor, trebuiau 
să dea provisii Turcilor, trebuiau să rabde multe 
de la Turci. Dar erau şi boierii, şi era şi Domnul, 
Când e vorba să sugă sângele un parasit, 
nu e plăcut, dar e mai suportabil decât să vină 

parasiții unul peste altul şi Turcul, şi boierul, şi 
Domnul. Pe de altă parte, Turcului îiera milă de 
ai lui, dar nu-i era milă de ai Domnului ; prin ur- 
mare, de la cei cari erau în curte la dânsul el lua 
mai puțin decât de la cei cari stăteau supt oblă- 
duirea Domnului creştin. 

Pe urmă, la noi era o administraţie în sens euro- 
pean, cu lucruri scrise: cu funcționarii te înțelegeai 
mai greu. La Turci lucrurile nu sefăceau cu scripte, 
te înţelegeai cu funcţionarul și înşelai pe Sultan. 
Era mai ușor să înșeli pe Sultan dincolo de 
Dunăre decât să înşeli pe Domnul de dincoace de 
Dunăre, care te căuta la catastif şi vedea că 
trebuie să plătești 

Dar aici avem a face cu o trecere de element 
românesc, model în ce priveşte gospodăria, dincolo 
de Dunăre. Ei au fost nişte învățători în materie 
de agricultură. De ce? Fiindcă Sârbul este războinic, 
este haiduc, și este şi păzitor de porci, Bulgarul 
este cârciumar, băcan, cămătar. E şi țăran, dar nu 
țăran în rândul întâiu. Adevăratul țăran e însă 
omul nostru. A fost, astfel, ca și în Ucraina, și din- 
colo de Dunăre o pătrundere de element românesc 
românesc din punct de vedere al gospodăriei agri- 
cole. Dar cei cari au jucat rolul cel mai mare în 
ce priveşte expansiunea noastră dincolo de grani- 
țe au fost ciobanii, păstorii. 

D. Domanovszky spune: Românii au fost cio- 
bani și îşi închipuie că „cioban“ înseamnă ultima 
expresie a iuferiorității omeneşti Dar nu e aşa Cio- 
banul este de obiceiu deprins să lupte cu primejdia, 
păzind turma; el e mai vitzaz şi mai drept decât 
plugarul. Plugarii, cei drept, se cred mai presus 
de ciobani. Din causa aceasta, de exemplu, şi pe 
valea Teleajenului au fost totdeauna ciocniri între 
elementul mocănesc şi elementul celălalt, așa-numiții 
Cojani. Cojanii vin cu carele lor, de aduc porumb 
de jos, și Mocanul știe când vine Cojanul cu po- 


7 


www.dacoromanica.ro 


98 


rumb fiindcă aude scârțâind carul cu legături de 
fier care pentru Mocan nu are importanţă: la el 
important e calul; sânt deci oamenii carului şi oamenii 
calului. Două speţe deosebite, şi râde şi Mo- 
canul de Cojan, şi Cojanul de Mocan. Astfel, pe 
aici în sus, este un sat care se chiamă Râncezi. 
Numele vine de acolo că Mocanul are cămaşa scăl- 
dată în zer, ceia ce impiedecă îngrămădirea para- 
siților. Cămaşa nu este frumoasă, dar e foarte 
comodă, permițând să fie multă vreme purtată. Dar, 
natura), miroase a rânced. Râncezii nu înseamnă 
deci altceva decât un număr de Mocani, cari s'au 
aşezat acolo, Astfel Mocanul este sufletește un om 
superior plugarului în ce priveşte imaginaţia și 
sentimentul. De ce? Fiindcă el trăieşte în miilocul 
naturii, Natura îl inspiră. În fiecare moment el 
este cu stelele de-asupra capului ; el este cu toate 
tainele firii de jur împrejurul lui ; toate superstiţiile, 
toate icoanele fantastice represintă tovarăşii şi 
vecinii lui. E deci în stare de inspirație continuă, 
Pe de altă parte el nu strânge bani, nu face soco- 
teli. Numără oile, îngrijește de cânii şi măgarul 
său, pe când acel care stă pe pământul său e în- 
truna prins de socotelile acestea, care-i taie ori- 
zontul. 

Poesia populară vine, în cea mai mare parte, şi 
în partea cea mai grea, balada, de la Mocani,. Mo- 
canii aceştia nu numai că au creat poesia aceasta, 
dar au răspândit-o, fiind marii agenţi ai cântecului 
popular, din care causă cântecele ardeleneşti se 
cântă dincolo de Nistru şi cântece moldoveneşti se 
pot întâlni şi'n cutare regiune din Peninsula Bal- 
canică, fiindcă ei treceau prin Dobrogea şi se du- 
ceau până la Varna cu turmele lor. Acesta e un 
răspuns pe care pot să-l dau d-lui Domanovszky. 
Dar pot să-i mai observ un lucru, 

D-sa crede că păstorul este un om de cutare loc. 
Dar, el fiind un om de orizont, îl afli pretutin- 

deni. El n'ar avea casă, dar nu este adevărat că 
e un vagabond. D. Domanovszky crede că ciobanul 
este un sărăntoc şi un prost. Pe când, nefiind prost, 
ele une ori bogat ; ca teritoriu de acţiune, el își ştie 
perfect drumul. Aşa a fost şi în Peninsula Iberică, 
unde sistemul acesta se chiamă „mesta“, aşa a 
fost şi în Italia veche. Scriitorii latini povestesc 
de ciobanii cari veniau din Nord şi treceau prin 
munții Abruzzi, fiind supuşi la un regim special. Ai 
noştri mergeau de la o fântână, de la un puț, la 
altă fântână, la alt puț. Crucile pe care le vedem 
în Bărăgan nu înseamnă că a murit cineva prin 
accident acolo, ci ele servesc pentru orientarea 
ciobanilor. Când vin zăpezile cele mari, crucile 
acestea încă răsar, pentru ca să arăte drumul. 
Aşa este şi în Asia, Acolo ciobanul turanian, care 
vine în Iran, merge pe o anume linie. Pe ea nu 
sânt puțuri, ci cisterne, unde se adună apa de 
ploaie, şi, dacă nu le ştie Turanianulacesta trans- 
humant, om cu două locuințe, una de vară şi alta 
de iarnă, şi se rătăceşte puțin, îi mor oile de sete, 
Aceste cisterne sânt întrun anume loc și nu se 
poate găsi altceva care să înlocuiască apa, multă 
ori puţină, bună ori rea, care se găsește în ele. 

Ciobanii aceştia, pe cari i-am descris aşa de pe 
scurt, creatori de musică şi de cântece, care merg 
împreună, — una din rătăcirile cele mari ale moder- 
niștilor noștri este că sânt dușmanii musicei în 
poesie, şi de aceia fac versurile acelea lăbărțate, 
evitând tot ce ește armonios, fără a-și da sama 
că poesia este une ori pe trei şferturi musică şi 
pe un şfert cuvântul care se întrebuințează. Ei 
sânt un fel de cavaleri, de nobili. Duc lupta cu 
fiarele. Este o duşmănie luptătoare chiar şi între 
ciobani, ca în „Mioriţa“, unde cei trei ciobani, 
veniți din trei regiuni, se bat între dânşii, ori cau- 
tă să-şi fure oile. Din aceştia se pot face apoi 
foarte buni ostaşi. Când vin ei cu bâta lor, ea poate 


www.dacoromanica.ro 


100 


să facă mai multă ispravă decât o armă perfec- 
ționată, dacă acel care poartă pe accasta nu 
ştie s'o întrebuințeze. A lovi în numele Tatălui 
drept între ochi e un lucru pe care îl] ştie orice 
cioban. 

Aceşti ciobani ai noștri au cutreierat toate ţări- 
le, în toate direcţiile Au trecut peste munți, peste 
vadurile apelor, au amestecat toate stăpânirile. Ei 
reprseintă un element, care în esența sa însăşi 
este trecător de hotare. Ignorează hotarul, care 
nu are nicio valoare pentru dânșii. Au existat 
totdeauna regimuri de Stat care permiteau c'oba- 
nilor să circule, O singură dată s'a încercat să se 
împiedece aceasta, pe vremea când Monarhia austro- 
ungară ni arăta colții şi când un anume regim din 
Ardeal căuta să desnaţionalizeze pe Românii de 
acolo Pentru aceasta trebuia ca aceşti ciobani de 
la Nordul Carpaţilor să nu aibă legătură cu noi. 
Eram deputat în momentul când s'a presintat o 
convenție care cuprindea, în ce priveşte pe Măr- 
ginenii noştri de la Sălişte, despre cari mai am să 
spun un cuvânt, o clausă care trebuia să-i distru- 
gă, să-i sărăcească. Se dăduse ordin majorităţii ca 
ea să nu proteste împotriva acestei clause. Eu 
mi-am făcut datoria şi am protestat, dar taportorul, 
care era un om foarte de treabă, Emanuel Porum- 
baru, avea însărcinarea de a trece peste greutatea 
care se făcea păstorilor români de dincolo de munţi. 
Și este adevărat că de pe urma acestei convenţii 
au sărăcit foarte mulți dintre Mărgineni. 

Dar este o mare greşeală, pe care o face oricine 
își închipuie că păstorul este condamnat să rămână 
totdeauna păstor. 

Nu este adevărat. Plugarul nu poate să devină 
păstor ; băcanu) nu poate să pască oile, Dar posi- 
bilitățile umane ale ciobanului sânt  nesfârșite. 
Dovada o aduc toate aşezările acestea de plugari 
de astăzi, ai căror bunici au fost ciobani. 

Dobrogea cuprinde astfel două elemente româ- 
neşti. Un element pe care l-a adus Statul român, 
care nu-l știe îngriji: colonisaţii aceştia chiar din 
anul următor ai împrumutat adesea de la Bulgari, 
cari erau vechi gospodari; unii dintre dânşii au 
întrat şi slugi la acei Bulgari şi s'au bulgarisat în 
curând. Dar, pe când Statul, ca totdeauna, s'a 
dovedit de o lipsă de prevedere, de o stângăcie, 
mai ales de un defect de observaţie asupra lucru- 
rilor pe care le-a făcut —, pentru că nu este de 
ajuns să plantezi un pom, trebuie să te și îngrije- 
şti o bucată de vreme, până ce elpoate trăi numai 
prin vlaga lui —, care sânt extraordinare, pe de 
altă parte este plin malul celălalt al Dunării de 
coborâtori direcți ai Mocanilor. Aceştia sânt ele- 
mentul cel mai serios, cel mai trainic, cel mai 
vrednic de stimă dintrn toți Românii cari se găsesc 
pe acolo, de la Nicoliţel până la Ostrov. 

Dar nu numai atât, Nu numai că acești ciobani 
cari treceau graniţa se duceau une ori și pătrundeau, 
cum v'am spus, în Bulgaria până la Varna, nu 
numai că din păstor se poate face un plugar, dar 
din acelaşi păstor poate ieşi un negustor. Fiindcă 
omul se duce să-și caute un cumpărător pentru 
produsele sale. El vine cu caşul lui, cu lâna oilor 
lui pentru a găsi clienți. La Ragusa. pe malul 
Adriaticei, pe la 1300 şi ceva, „caseus valachicus“, 
brânza noastră, se vindea pe piaţă, şi locuitorii 
slavi, de origine romanică, aveau contact cu cioba- 
nii noştri. Aceiaşi păstori se duceau și spre Chalcidică, 
până ce călugării de la Athos s'au temut, nu cumva 
să se turbure visurile lor prin cunoștința neveste- 
lor și fetelor ciobanilor, fiindcă aceştia veniau cu 
familia lor întreagă, şi s'a luat măsura care-i înlă- 
tura, La Dunăre, la gura Ialomiţei, unde o Petra 
sau un Petrea avea o piuă (de unde „Piua Petrei“, 
nu „Pietrei“), Mocanii vindeau, în „târg“, „floci“ de 
la oile lor (de unde: Târgul de Floci) 

Prin urmare, ciobanii ajung a fi negustori chiar 
fără voie, şi toată lumea care cunoaşte Oltenia și 
în special judeţul Vâlcea, ştie un lucru: Mărginenii 
de la Săliște au trecut dincoace. Râmnicul este 
plin de familii de acestea, precum familia Simian: 
unii au rămas dincoace, s'auaşezat în oraş şi 
i-au dat aspectul orânduit ardelenesc pe care 
foarte multe din orașele unde nu au pătruns astfel 
de elemente nu-l au. Este acolo credința că, dacă 
vrei să nu te înșele negustorul, să te ferești de Grec, 
să te fereşti de Evreu, dar pe toți îi bate Mär- 
gineanul, mult mai priceput în materie de comerț, 

Om din toate părţile, om din toate domeniile, 
cuprinzând în sufletul său toate elementele care se 
pot desvolta, acesta este admirabilul cioban al 
nostru, pe care nu trebuie să-l judece cineva după 
cămașa lui neagră, nici după viața lui în aparență 
aşa de săracă, ci după toată comoara ce se cupri- 
nde în dânsul. 

El domneşte din Maramurăş până în fundul 
Balcanilor și acolo își dă mâna cu elementul păs- 
toresc transhumant din Macedonia, care merge 
până la capul Tenar, în fundul Peloponesului, 
chiar dacă acum nu mai ştie româneşte. 

Prin urmare elementul românesc prin ciobani a 
ajuns până la ultima limită a continentului euro- 
pean. Şi în regiunile acestea grecești oriunde se 
întâlnește cineva cu dânsul. Şi, în Penisula Balca- 
nică, îndată ce are cineva nevoie de o călăuză, 
trebuie să se adreseze la acela care este chervana- 
giul, omul ce conduce caravana. Pe la 90o şi ceva 
se pomenește de uuii drumatri, „hodiţi“ în grecește, 
despre cari se credea că sânt nişte tălhari, dar ei 
sânt aceşti chervanagii, cari pot fi şi călăuzele 
cele mai credincioase, dar, în același timp, când 
nu se înțeleg cu cineva, pot deveni şi aceia cari 
aşteaptă la strâmtoare pentru a omorâ, 

Dar cine conduce caravana înţelege cât de folo- 

sitor poate să fie a se aşeza lă un popas, devenind 
acolo hangiu. Hangii şi bacani în toată Peninsula 
Balcanică sânt Românii Macedoneni, așa încât 
Oltenii, cari s'au coborit în Serbia, întâlnesc, în 
anumite regiuni, un om de la margenea drumului, 
vânzând băutură şi dând locuinţă călătorului, care 
este, de şi vorbeşte altă limbă romănească, tot ci- 
neva din neamul lui. 

Peste atâtea popoare străine, deci, prin rătăcirile 
ciobanilor, ca și prin pătrunderea agricultorilor, 
prin înaintarea chervanagiilor şi presența hangiilor 
din Macedonia se întâlnesc cele două părți ale 
poporului românesc. 

Iar, pentru a a ajunge la acest resultat, nu am 
vărsat o picătură de sânge a altui om, pe care 
să-] socotim ca dușman, ci viața din noi a fost în 
stare să facă lucruri pe care cuceririle le îndepli- 
nesc poate mai larg, dar care nu au niciun viitor, 
când se sprijină pe ură şi pe violenţă. 


www.dacoromanica.ro 


VII, 


Am spus în cea de a doua din aceste conferințe 
câ o să vă arăt cum poporul românesc,ieşind din 
hotarele sale stricte, a putut să exercite o influen- 
tă şi altfel decât prin partea din ciobanii noștri, 
din agricultorii noștri care s'a îndreptat dincolo de 
linia Dunării şi dincolo de linia Nistrului. 

Şi, în ceia ce privește această întindere culturală 
de care este vorba acum, este bine să o punem 
în legătură cu trei noţiuni, care acestea domină 
toată opera pe care am putut-o îndeplini dincolo 
de graniţe. 

Întâiu, a fost o operă de luare în stăpânire a 
altui orizont, — fiindcă de acesta este vorba —, 
prin puterea misterioasă, prin taina de simpatie 
pè care o cuprinde într'insa limba românească. 
Limba aceasta românească a fost prin urmare pen- 
tru noi mai bună decât sabia şi decât celelalte 
arme agresive ale altor popoare. Noi am cucerit 
printr'însa. 

În momentul de față este un naționalism 
foarte pronunțat, foarte ascuţit, foarte violent, 
foarte puţin păzit şi ca echilibru mintal şi ca mij- 
Joace de expresiune, care face ca această întindere 
să fie tăiată. Lumea se apără acum împotriva 
limbii româneşti, după ce unii dintre ai noştri, 
clasa domnitoare de la noi, a alunecat spre grece- 
şte, spre franțuzeşte, şi, după războiu, cum Francesii 
sânt foarte simpatici, se alunecă din nou către 
franțuzeşte, aşa că s'a făcut o spărtură în ceia ce 
priveşte domeniul limbii româneşti chiar în clasa 
couducătoare, ceia ce este un foarte mare păcat, 

pentru care pe vremuri am făcut și o bucăţică de 
„revoluţie“, dar nu-mi va părea rău nici pâvă la 
sfârșitul zilelor mele, împotriva celor cari gonesc 
limba românească din rosturile româneşti, 

Dar, sunt influența supernaționalismului, se caută 
acum împiedecarea acestei pătrunderi a unui suflet 
românesc dincolo de hotarele României. Iată, acum 
mi-a sosit cartea d-lui Domanovszky, şi i-am cules 
toate injuriile, ba chiar mi-a făcut o deosebită 
plăcere să le -culeg pe toate. Totuşi, când vor- 
beşte  franțuzește, d-sa este mai păzit, când 
a vorbit însă într'un ziar din Budapesta, şi-a dat 
drumul. D. Domanovszky este Polon de origine, 
prin urmare se crede mai obligat de cum ar fi un 
Maghiar de pur sânge să apere ceia ce pentru d-sa 
este o convingere, dar pentru mine o ilnsie. Am 
putut să văd până unde duce pasiunea unui om 
de vârsta şi de situația d-sale, cu naționalismul acesta 
intransigent, trecând peste orice limite. Eu merg 
de la „falsificator“ permanent până la „dibaciu 
jongleur". Acum, vă puteţi închipui ce mai poate 
să fie pe dedesupt. Dar îmi fac o deosebită 
plăcere din aceasta: nu-mi aduce nimeni un mai 
mare serviciu decât când mă injură. Injuria lui 
întră în capitalul mieu, atunci când eu nu am niciun 
fel de vinovăţie. 

Dar, vedeţi, este un naţionilism în timpurile 
noastre care nu admite înterpenetraţii, străbateri 
de la o ţară la alta, care erau îngăduite odinioară, 
Până unde se merge în momentul de faţă cu acest 
ultranaționalism, aţi putut vedea în ce priveşte răz- 
boiul contra cravatei. A început în Italia, S'a zis: 
să umblăm cu gâtul gol, fiindcă influența francesă 
se ascunde în cravată. Din fericire, alte piese de 
îmbrăcăminte nu sânt numite cu cuvinte francese, 
pentru că altfel ar ajunge cineva la nudismul ab- 
solut. Şi îndată câţiva ziarişti de la Budapesta au și 
strigat: „lepădim și noi cravatele, odată ce lea 

lepădat Roa“, fiindcă, de sigur, Traian n’a purtat 
cravată, şi nici Arpad. Însă s'au cam păcălit, şi 
iată de ce: „cravată“ ştiţi d-voastră ce înseamnă? 
Înseamnă „legătură de'gât croată“. Cravata este deci 
croată, şi prin urmare cei cari cred că poartă 
războiu cu Francesii, poartă războiu cu Croaţii. 
Dar Frances este una şi Croat alta. 

Am spus că avem ca mijloc de penetrațiune 
dincolo de granițile noastre limba. 

Vă voiu arăta de ce limba noastră a putut să 
fie instrument internațional, — fiindcă există un 
internaționalism al limbii româneşti, pe care nu-l 
ştim în de ajuns, nu băgasem sama la dânsul și 
nu ni scoteam niciun fel de merit din aceasta, 
acordându-i recunoaşterea la care are dreptul. 

Pe urmă vineînsă o anumită concepţie religioasă a 
noastră în felul cum am înțeles noi ortodoxia, Acesta 
iarăşi a fost un element de pătrundere pentru noi 
dincolo de graniţe. 

În sfârşit, noi am fost așezați unde ne găsim, 
ca un popor în ţara căruia se poate străbate uşor, 
şi din Apus, dincolo de Tisa, de-a lungul Olteniei 
şi pe urmă al stepei muntene, şi pe la Nord, pe 
vechi drumuri de negoț. Se poate coborî cineva 
foarte bine şi din Nord-Vest și din Nordul curat, 
în Moldova. Chiar drumurile noastre de apă, râurile 
noastre, îngăduie această pătrundere. Aici bat 
vânturi din multe părți, și mai prielnice şi mai 
puțin prielnice, și atmosfera noastră fisică vine 
din aceste vânturi care vin din diferite direcţii. 
Cu atmosfera noastră morală e tot așa: vânturile 
culturale bat din deosebite direcţii. Vântul Apusului 
bate la noi mai des şi cu mai mare iuterisitate de 
cum poate bate în Peninsula Balcanică. Noi nu 
facem parte din Balcani, fiindcă sântem Carpatici 
şi, dacă sântem Carpatici, nu putem fi Balcanici, 
iar, dacă am fi Balcanici, ar trebui să evacuăm 

Carpații. Numai în Italia se întrebuințează expresia 
aceasta de „Balcania“, care merge de la Capul 
Tenar până în vârful Carpaţilor, dar este cu totul 
nepotrivită. 

Deci popoarele balcanice au luat anumite 
influențe apusene prin noi. Nu de la noi: 
este o deosebire între una și alta. Noi nu avem 
pretenţia de a fi creat o cultură propriea noastră. 
Şi, de câte ori vedem pe cineva care pretinde că 
este creator de cultură fără niciun împrumut de 
aiurea, nu ne putem împiedeca de a zimbi, chiar 
dacă acela pe sama căruia am zimbi, cum este casul 
d-lui Domanovszky, se supără şi ne injură puțin. 

Căci d-sa are o ideie care mi se pare imposibilă. 
Zice că, înainte de a veni Ungurii în Panonia, încă 
din Lebedia, din stepa rusească, ei aveau o con- 
ştiinţă politică şi națională deplină, ceia ce este 
absurd. La niciun popor nu se poate spune pe 
vremea aceia, înainte de 800, că are un simţ de 
unitate națională. Să-l aibă la 8oo, când acestea 
sânt lucuri de la 1800.... Şi pe lângă aceasta ar fi 
avut şi sentimentul monarhic, care n'a existat 
atunci, fiindcă, de fapt, când au venit semințiile 
maghiare cu Arpad, a trebuit o mulțime de vreme 
până ce regalitatea, cu ajutorul Sfântului Scaun, 
să capăte influență asupra separatismului şefilor 
de triburi. E de toată evidenţa. 

Dar idei de acestea, de extremă definire a unor 
concepții care au venit mai târziu, ni sânt nouă cu 
desăvârşire străine. 

Prin urmare, noi nu vom pretinde niciodată nici 
că am avut conștiință națională la 800, nici un sen- 
timent de unitate națională tot la anul, 800, nici 
sentimentul monarhic așa cum este astăzi, la 800, 
nici că am creat o cultură la 800. Dar prin noi au 
pătruns anumite cultări. A fi creator de cultură 
este fără îndoială mult mai mult decât a fi mijlo- 
citor de cultură, dar şi a fi mijlocitor de cultură 

poate fi un lucru foarte onorabil pentru sine şi 
foarte folositor pentru alţii. 

Deci, resum: Noi am putut să ezercităm o influ- 
ență culturală, — așteptând conferința din urmă, în 
care va fi vorba de influenţele politice, — pe trei 
căi: prin limba noastră, prin concepția noastră 
despre religie şi, al treilea, prin sarcina de mijlo- 
citori ai culturii apusene, Bună sau rea, căci eu nu 
zic că a fost bună totdeauna șică resultatele au 
fost fericite, dar, în sfârşit, cultura aceasta apuseană 
a pătruns în aceste locuri de veche cultură patri- 
arhală şi de cultură orientală, prin noi, şi în această 
calitate am exercitat a treia influență culturală. 


Să le luăm pe rând. 

Întâiu, limba. Noi nu ni dăm sama în de ajuns 
ce mare comoară este lmba noastră, fiindcă, dacă 
ni-am da sama, atunci fără indoială p'am strica-o 
întrun sens sau în altul. Limba românească se 
poate strica prin prea multe neologisme, şi mai ales 
neologisme nemistuite, fără folos. Dar limba româ- 
nească se poate strica și printr'un exclusivism ar- 
baisant care să ne trimeată la anumite cuvinte vechi 
care sânt veştede, moarte. Bune pentru a împo- 
dobi literatura, ele pot fi potrivite pentru o expu- 
nere istorică, dar aceasta nu înseamnă că trebuie 
să izgonim neologisme de origine latină, ca să in- 
troducem toate turcismele, toate maghiarismele, 
toate sla -ismele, care în momentul de față nu-se 
mai întrebuințează. Să zici neapărat „a făgădui“ 
totdeauna, atunci când poți zice, une ori, și „a pro- 
mite“, și aşa mai departe. 

Îi scapă din vedere unui om foarte inteligent, 
care duce o campanie folositoare prin „Universul“, 
un lucru: că noi avem interesulca limba noastră să 
aibă cât mai mult contact cu alte limbi, fiindcă 
aceasta deschide drumul către noi  Neologismele 
sânt deci fericite, fiindcă vine cineva, un Latin, 

Frances, Spaniol, sau un alt Apusean care cunoaşte 
una din aceste limbi, mult mai răspândite şi mai 
capabile de a produce literatură, pănă acum, de- 
cât limba noastră, vine către noi: el recunoaşte 
unele cuvinte și cuvintele acestea îl ajută să cu- 
noască altele. Limba joacă multe roluri şi joacă 
deci şi rolul acesta de a câștiga prietenii, de a 
deştepta simpatii, de a deschide drumuri către noi. 

Limba e bine să o lăsăm în sama ei. Toate 
normele pe care le dă unul și altul, sprijinin- 
du-se pe 'idei generale sau invocând argumente 
de bun simț, put să aibă un rost, dar limba este 
un lucru viu, care merge, înlătură cuvinte, primeş- 
te cuvinte, scade importanţa cutărui cuvânt, creşte 
importanța altui cuvânt, creiază din materialul pe 
care-l are o mulţime de nuanţe, care nu existau 
înainte. Se zbate tot sufletul unei națiuni în limbă. 

Ce poate să știe un gramatic, un filolog, un critic 
literar despre toate lucrurile acestea? Cel care face 
dicționare adună vocabulariul, indiferent dacă merg 
sau nu merg cuvintele, dacă merg mai mult sau 
mai puţin. Dar, în sfârşit, poporul, în întregimea 
lui, în chip obştesc și pe căi misterioase, este ne- 
contenit elaborator de limbă. Nu există o limbă 
românească permanentă ca aceia din acest moment 
în care vorbesc eu. Iată, să zicem, găsesc eu o expre- 
sie fericită. Această expresie poate trece în litera- 
tură. Astfel s'a schimbat un lucru. Tot aşa, ideile 
pe care le exprim aici pot să fie împărtășite de 
cineva, să-l influențeze în ce priveşte judecarea 
acestei chestiuni a neologismelor. 

Limba, prin u:mare, este un râu care merge, 
care-și sapă mai adânc albia, care se mută dintr'un 
loc în altul. Ceia ce era pat 'al undelor ajunge a fi 
de la o bucată de vreme numai o grămadă de 
pietriș sau o insulă de mâl. 

Limba noastră este prețioasă supt foarte multe 
raporturi. Este prețioasă, mai întâiu de toate, fi- 

indcă poți face dintr'însa ce vrei. Foarte puține 
sânt limbile potrivite pentru aşa ceva. Se poate 
întâmpla chiar ca o limbă să fie prea mult cultivată, 
şi prin aceasta înțepenită în anumite forme, care 
te urmăresc ca nişte stafii sau ca nişte semne de 
băț pedagogice de pe o catedră, care te împiedecă, 
fiindcă necontenit vezi pedagogul în fund care-ţi 
face semn cu bățul. 

Zicea cândva un om foarte inteligent, care a 
avut un sfârşit foarte trist, după multe greşeli, şi 
ale lui, zicea cândva Alexandru Davilla, care a scris 
„Vlaicu- Vodă“, şi „Balada Strămoşilor“, zicea, vor- 
bind de felul mieu dea scrie, pe care multă lume 
nu l-a primit atâta vreme şi erau persoane care 
credeau că-mi fac uu compliment spunând: „Ce u- 
şor te poate urmări cineva pe d-ta când vorbeşti 
şi ce greu este când trebuie să te cetească“, zicea așa: 
„Îmi place la d-ta lucrul acesta, că, de unde 
începe frasa, tot iese la capăt!“ 

Nu este un merit al mieu, ci al limbii românești, 
care se pretează la aşa ceva. Poate îmbrăca orice 
idei, poate da expresie oricăror sentimente, în ea 
se pot oglindi orice instincte. Toate elemente mu- 
sicalităţii pot întra în mijloacele pe care ea le are 
la îndemână. 

Nu cunosc o altă limbă care să aibă aceste în- 
suşiri. În alte limbi sânt cuvinte, sânt întorsături 
care există în dialecte, dar nu le poți introduce 
în limbă ilterară, fiindcă acela care te ceteşte nu 
cunoaște dialectul. La noi avantagiul cel mare este 
că, în afară de dialectul macedonean, care este la 
o parte, de dialectul istrian, care în momentul de 
faţă nu înseamnă decât felul de a vorbi al unui 
mic grup, pe cale, din nefericire, de dispariţie, dar 
îu afară de acestea nu există dialecte, Orice poți 
lua, din orice regiune, şi poţi introduce în limba 
vorbită de toată lumea. 

Dar limba aceasta mai are un avantagiu, pe 

lângă că este potrivită pentru orice, și pentru 
glumele cele mai groase, cum le face une ori Creangă, 
care nu e un scriitor de salon — „acum în urmă d, 
Călinescu, criticul care a ajuns profesor la Univer- 
sitatea din Iaşi, s'a apucat să scrie o carte de 
impietate față de Creangă, povestind toate nenoro- 
cirile din viaţa lui, cu aplecarea d-sale către istoria 
romanțată, şi, în acelaşitimp, denegân du-i lui Creangă 
orice altă calitate decât a autenticităţii. (prin el auzi 
pe ţăranul român din cutare regiune, însă n'ar 
avea nici o valoare artistică) —, şi ea poate 
îngădui oricărui cugetător, oricât de original 
şi de îndrăzneţ, a vorbi despre orice subiect, de 
filosofia cea mai înaltă,afară poate numaide „spaţiul 
mioritic“ al d-lui Blaga. Dar orice cugetare clară 
şi sănătoasă poate fi înțeleasă de un Român care 
n'a făcut nici patru clase primare. Eminescu se 
poate înţelege pe trei şferturi de orice Român 
ştie într'adevăr româneşte și are mintea deschisă 
pentru idei şi sentimente noi. Este limba cea mai 
democratică şi cea mai aristocratică tot de odată, 
limba cea mai savantă şi limba care n'are nevoie 
de niciun fel de savantlâc pentru a o înţelege. 
Pentru a şti un străin bine franțuzește trebuie să- 
şi facă o anumită minte, De unde, din o sută de 
persoane care vorbesc franțuzește, la noi, şi în aparență 
destul de convenabil, poate fi una singură care 
înţelege într'adevăr ce înseamnă a vorbi această 
limbă. Şi, dacă e vorba, apoi, de limba greceas- 
că vorbită cândva la noi, ce nu cere limba gre- 
cească în ce priveşte înălțarea cugetării, pentru 
ca să te găseşti bine în formele ei! Cândva, la 
Sorbona, d. Mario Roques, care atâta vreme a fost 
tălmăcitorul faţă de Francesi la Paris al limbii 
române, explica, la o lecţie la care asistam şi eu, 
că nimic nu-i mai ușor decât să te orientezi, în 
ce priveşte formele verbale, în româneşte, În franţu- 
zeşte formele verbale neregulate sânt aşa de numeroa- 

se, încât îi trebuie mulți ani cuiva ca să se poată 
descurca într'însele, pe când în româneşte lucrul 
este transformat aşa, traco-iliric şi țărăneşte, încât 
n'are nevoie să se zbată cineva în atâtea forme şi 
rosturi morfologice. Şi aici este într'adevăr un mare 
avantagiu. Ştiţi de ce se vorbeşte aşa de mult în 
toată lumea englezeşte, limbă care nu este uşoară 
și mai ales sintaxa englesă nu o poți învăţa uşor, 
pe lângă faptul că nu este peste măsură de sonoră, 
şi precisă, ci toate vocalele se amestecă şi anumite 
consoane dispar, şi cu toate acestea limba englesă 
s'a răspândit enorm. Pentru că nu are gramatică, 
Nu trebuie să te trudești cu gramatica. Limba 
merge de la sine pe o cale curioasă, unică. Prin 
urmare orice Negru, care n'ar putea învăța franţu- 
zeşte mai de loc și ar căpăta congestie celebrală 
dacă ar încerca să învețe nemţeşte, deprinde în 
timp relativ scurt englesa, care domină toată 
lumea. Ferească Dumnezeu, poate să ajungă o vre- 
me când toate limbile celelalte ar fi biruite pe 
toate celelalte patru continente de limba englesă. 
Aceasta fiindcă este o limbă care se strecoară de 
la sine printre toate naţiile. 

Aşa este şi cu limba românească. Dar limba 
românească mai âre un dar. Omul, orice s'ar zice, 
are un simț al frumosului. Îl au şi aniraalele: 
albinele, când îşi fac fagurii, castorii, când îşi clă- 
desc casa, şi aşa mai departe. O limbă frumoasă 
are şanse de a pătrunde. Limba noastră este într'ade- 
văr frumoasă, printr'o armonisare a vocalisării, 
instiuctivă, care se aplică la toate cuvintele. 

V'am mai spus că, în ce priveşte neologismele, 
nu trebuie să le considerăm potrivit cu originea 
lor, ci cu prefacerea la care le-am supus noi. Alt- 
ceva este un colț de piatră rupt dintr'o stâncă și 
altceva același colţ de piatră care a umblat prin 
undele râului și s'a transformat în acel chip rotund 
al unui grăunte de prund. Toate acestea au fost 

o trântură de lespede şi acum pare că sânt o jucărie 
anume făcută pentru copii. Aşa facem noi cu 
împrumuturile în undele limbii noastre: tocim toţi 
colții frânturilor de stâncă întrați în mersul graiu- 
lui nostru. 

Şi limba aceasta, prin insuşirile pe care vi le-am 
arătat, a trecut toate graniţile. 

A trecut toate granițile nu numai odată cu 
Komânii, dar şi fără Români, de la sine. La 1540, 
beiul de la Tighinea, care pe atunci se chema, 
turceşte, Bender, purta corespondența cu Polonii 
în limba românească. Pe vremea lui loan Zamoyski, 
adversarul şi învingătorul lui Mihai Viteazul, mai 
uşor se putea înțelege un Turc de la Nistru cu 
un Polon, chiar în corespondenţa oficială, româneş- 
te, decât latineşte, — limbă pe care nu o ştia 
Turcul —, decât poloneşte, — limbă foarte grea, 
care nu făcea parte din acelea pe care Turcul le 
putea cunoaşte. La Nistru s'a purtat deci continuu 
corespondenţă între Poloni şi între Turci în limbă 
românească, 

Nu numai atâta, În Ardeal, Saşii nu vorbesc 
toți la fel. Sasul de la Bistrița vorbind cu Sasul 
de la Braşov şi cu Sasul de la Mediaş, dacă n'ar 
şti limba germană din cărți, ar avea anumite mo- 
mente de nedumerire, Pe de altă parte, acolo sânt 
mai multe naţiuni; sânt şi Maghiarii. Naţiunile 
acestea nu se pot înțelege între dânsele, împrumu- 
tând Maghiarul o limbă aşa de grea cum este 
limba germană, nici Germanul împrumutând o limbă 
care nu are niciun fel de legătură cu a sa, cum 
este cea maghiară. Dar Românul este pretutindeni, 
El este ca apa: când e de-asupra pământului, când 
dispare furişându-se ca să răsară din nou în pâraie, 
În toate părţile, sânt gârlițe de acestea româneşti 
pe teritoriul celorlalte naţiuni. În piaţa oraşelor din 
Ardeai, limba care se aude mai des, nu numai fiindcă 
vin țăranii noştri devând şi cumpără, este limba 

românească, E o limbă de intercirculație in Ardeal, 

Dar avem fapte istorice care arată cât era de 
răspândită limba românească în circulația dintre 
diferite națiuni. 

A venit într'un rând în Ardeal, pe la 1610, 
împotriva lui Gabriel Bâthory, prinţ al Ardealului, 
un Paşă, Ali Maghiaroglu, un „fiu de Maghiar“, 
un Ungur trecut la Islam. Ali-Paşa, venind contra 
prințului Ardealului, căta să îutre în legătură cu 
supușii lui. Şi avem proclamaţiile lui, care sânt 
scrise în românește, 

Dar, dincolo de Dunăre, multă vreme înainte 
de ce Bulgarii au început să găsească —, eu 
cred: fără dreptate —, că noi sântem un popor 
stricat şi fricos, că ofiţerii noștri îşi pun corset şi 
se pudrează şi că poporul este un neam de mămă- 
ligari, prejudecată pe care vecinii noştrii de dincolo 
de Dunăre o au şi nu-i putem face nimic ca 
să-i convingem —, dar, înainte de aceasta, a 
vorbi româneşte pe toată linia Dunării, dincolo, 
era un semn de nobleţă. La Silistra, unde, de 
altminteri, erau foarte mulți Români, şi Mocani, 
la Rusciuc, unde Românii au fost mai puţini —, 
nu mai vorbim de Turtucaia, unde o ma.e parte 
din pescarii de acolo sânt Români — și tot lungul 
Dunării până la Vidin, care este „Diul“ nostru, 
până la Cladova, se vorbia româneşte. Şi astăzi 
cu limba românească ajungi până în fundul Bal- 
canilor. M'am încredințat eu singur. Şi oamenii, cu 
toată politica oficială bulgărească, care este contra 
noastră, cu toate acestea ni păstrează foarte multă 
simpatie. M'am dus la Nagoriceani, în marginea 
Macedoniei ; veniau oamenii de vorbiau româneşte 
cu mine, Bulgari, nu Români. Își aduceau aminte 
de tot felul de lucruri: Cutare câștigase lucrând 
la calea ferată din România; altul avea o rudă 
la Buzău, care se chema cu un „escu“ în 
coadă, fiind complect romanisat. Lumea se inte- 


www.dacoromanica.ro 


II5 


resa: tot aşa de uşor se poate câştiga în binecu- 
vântata Românie ca pe vremea când ei mai puneau 
ceva la chimir pentru acasă? 

Limba noastră merge până la Rodope, prin anu- 
mite strecurări, merge până se întâlneşte cu Ma- 
cedonenii, cari, aceștia, vorbesc dialectul lor, dar 
ni păstrează nouă, chiar când sânt amestecați cu 
popoarele celelalte, o deosebită simpatie. Într'o 
cutare localitate, Liplian, ma întâmpinat un om 
bogat care mi-a spus: „capitalul mieu îl pun tot- 
deauna la băncile din Bucureşti“. Sau, în marele 
bazar de la Skoplje, Uskiib, se vindeau curent 
punguţe lucrate cu mărgele în care erau colorile 
româneşti, tricolorul nostru. Sânt trei sute de ne- 
gustori, macedoneni, Români, pe piața din Skoplje, 
Natural, ei merg la şcoala sârbească, dar, când în- 
trebam: „dar copiii nu uită româneşte?“ — „Ce să 
uite, că, dacă se întorc înapoi acasă, vorbesc tot 
limba maicii lor“. 

Când este vorba de farmacişti, ca şi de altfel 
de ocupaţiuni, imediat întâlneşti pe Românul din 
Macedonia. 

Când a venit congresul de bizantinologie la Sko- 
plje, primarul, d. Sapungi, ceia ce înseamnă „fa- 
bricant de săpun“, după ce a ţinut un discurs-fran- 
țuzesc, pentru ceilalţi, ni-a mai tras şi nouă un 
mic discurs românesc, aşa ca pentru un grup mai 
restrâns. 

În Grecia iarăşi, cum Grecii vin în Galaţi, la Bră- 
ila, etc. cu comerțul lor, auzi peste tot româneşte. 
Dar limba Dunării-de-jos este limba românească, de 
la un capăt până la celălalt. Cei cari au mers pe 
Dunăre pot să navige şi pe alte ape, dar tot își 
aduc aminte de limba pe care au cunoscut-o când 
au mers pe fluviul nostru, 

Am găsit, acum multă vreme, corespondenţa bei- 
lor turci de la Cladova, dincolo de Dunăre, în păr- 

țile Severinului, Toată această corespondență se 
purta în româneşte, 

Limba românească a mers prin negustorii mace- 
doneni, prin boierii noştri, prin Compania Grecească, 
— trei mijloace de pătrundere, — până în Ungaria, 
până la Miskolcz, la Eperjes, la Tokay, la Buda- 
pesta, unde era o colonie macedoneană foarte nu- 
meroasă şi unde a fost una din acele mişcări inte- 
lectuale româneşti, şi până la Viena, cu cele două 
biserici rumâneşti, cu școală românească, cu das- 
căli de româneşte. 

Dar, cu „Companiile“ acestea greceşti, care erau 
de fapt macedonene, şi cu Slavi, şi cu Greci, dar 
şi cu Români, cari au biruit, şi noi li-am moște- 
nit, la Braşov, la Sibiiu, la Beiuș, la Oradea, 
toate bisericile acelea mari pe care le-au făcut Gre- 
cii şi unde acum se cântă româneşte, noi am pă- 
truns peste tot unde au mers legăturile acestea, 
cuprinzând pe cei mai mari negustori pentru lucruri 
orientale din secolul al XVIII-lea. Până la Posnan, 
în Polonia de astăzi, în provinciile polone ale Pru- 
siei de odinioară, era un preot şi dascăl macedo- 
nian, Ucuta, care a scris acolo, — eu am găsit toată 
povestea lui şi a grupului din care făcea parte, — 
o carte pentru folosirea limbii româneşti, aşa cum 
se vorbeşte în regiunile sale, carte plină de spi- 
ritul național românesc din epoca lui Șincai şi a 
lui Petru Maior. Nu credeţi că est mai bine să ai 
pretutindeni spiritul d-tale, prin limba dumitale, 
limbă primită cu plăcere şi vorbită cu bucurie, cu 
mândrie de altă lume, decât să nu poţi impune 
acasă limba dumitale, cum era în vechea Ungarie 
milenară, şi să te gândești la posibilitatea de ex- 
pansiune paste alții? 


Acesta este un mijloc de pătrundere, şi de sigur 
cel mai important. Iată celelalte două, care cer 
mai puţine lămuriri: 

Noi tot vorbim de ortodoxie. Aceasta se 

înțelege în multe feluri. Este şi o ortodoxie 
intransigentă. Iată, sânt şi uniţi aici. Am aflat 
un lucru defavorabil şi pentru ortodocşi şi 
pentru uniți, în viaţa Românilor din Ardeal. Cine- 
va din Secuime îmi spunea aseară, fiind vorba de 
înlăturarea unui număr de clase dintr'o școală se- 
cundară: „e foarte rău că se suprimă, fiindcă sânt 
mai mulți părinți cari nu mai ştiu unde să-și tri- 
meată copiii, Să-i trimeată la Braşov, nu se poate. 
Brașovul nu este prea departe dar nu pot s'o facă 
fiindcă de la Părintele Mitropolit Bălan a venit 
ordinul ca la Braşov, unde este oarecum şi liceu 
confesional, să nu se primească decât ortodocşi, 
Uniţii doar prin excepție. Dar se poate întâmpla 
ca elevii să nu fie ortodocşi, Unde să-i trimetem? 
Să-i trimetem la Blaj? Dar şi la Blaj se caută să 
se complecteze numărul elevilor dintr'o singură 
confesiune, cu uniți“. 

Sânt fără îndoială lucruri foarte urâte și a în- 
țelege ortodoxia, — fiindcă de dânsa vorbim, — în 
felul acesta prigonitor, sfărâmând unitatea neamu- 
lui, e un foarte mare păcat. Ortodoxia este de alt- 
fel foarte amabilă, amabilă de multe ori până la 
vulgaritate şi până la folclor, până la popa cu căl- 
dărușa şi gâcirea din psaltire a cui a furat vaca, 
Ea se poate ridica foarte sus în anumite domenii, 
dar nu neglijează nici domeniile cele mai umile. 
Ea se preface și în concepția unor doamne care 
sânt grozav de ortodoxe în ce priveşte religia, dar 
în saloane vorbesc mai bucuros franțuzeşte. 

O anumită ortodoxie grecească, sprijinită pe cu- 
noştința tuturor canoanelor și argumentând cu toate 
argumentele teologice, este însă cu totul străină 
de sufletul nostru, ca şi o ortodoxie rusească, în 
care se amestecă tot ce voiți: un anume misticism, 
o anume importaţie teologică, o anume influență 
de Stat, un anume funcționarism religios, şi se a~ 
mestecă şi anume împrumuturi din Apus, de care, 
cum este plină şi musica bisericească pe care o 

cântă, cu tot felul de evoluții de glas, tenorii şi 
başii în toate bisericile ruseşti. 

Nici ortodoxie grecească, nici ortodoxie rusească ! 
Ortodoxia noastră este zimbitoare, amabilă, popu- 
lară, strâns legată cu viața cea mai adâncă a po- 
porului nostru Eu am enunțat cândva o formulă 
pe care o mențin: noi țineam la ortodoxie nu 
pentru ce ni-a dat ortodoxia nouă, ci pentru ce 
am dat noi ortodoxiei. Ortodoxia noastră este o 
creațiune a maselor populare âle acestui neam, şi 
de aceia catolicismul este foarte greu de împlântat 
la noi, Din causa aceasta, şi când a pătruns el, 
iam spus: bine, dar opreşte-te întăiu în prag şi 
îmbracă-te ca noi, cântă ca noi şi atunci te pri- 
mim. Dar din catolicismul desbrăcat de formele 
sale şi îmbrăcat în formele româneşti, ce mai 
rămânea? 

Religia aceasta poate întinde mânile tuturor 
națiunilor şi tuturor formelor confesionale. Ba eu 
cred că Românii musulmani de pe Vardar, cari 
acum au dispărut, fiindcă i-au luat Turcii în Ana- 
tolia, ca unii ce erau Musulmani, precum Grecii au luat 
din Asia Mică pe toți Grecii, şi pe cei cari nu 
erau Greci, dar erau creștini, eu cred că Românii 
aceştia de pe Vardar, cari mergeau la moscheie, 
înşelau puţintel pe profetul Mahomet, botezându-l 
pe româneşte. Ca, de alminterea, atâţia creştini 
cari, în Balcani, fățăriau islamismul, dar acasă 
reveniau la religia strămoşilor lor. 

Ortodoxia aceasta a n astră a fost un mijloc de 
întindere. Unde nu trimsteam noi Vlădicii noștri, 
oameni cari, cum ajungeau într'un loc, îşi dădeau 
sama de se cere acolo şi se prefăceau întocmai 
aşa cum cerea nevoia locului! Vlădici de aceștia 
au mers şi în Ardeal. D. Domanovszky spune că 
noi nu am avut decât episcopi vagabonzi. Ca să 
îndrepte apoi că n'a înţeles aşa ; eu am arătat că e 
fals că erau episcopi cari nu aveau nicio reşedinţă. 

Trimeteam deci episcopi din Muntenia în anumite 
părți din Ardeal, episcopi din Moldova în alte părţi, 
pe Someş, la Vad: veniau acolo călugăraşii noștri 
cu desagii plini de cărți traduse în româneşte. 
Fiindcă noi ortodoxia am primit:o pe slavoneşte, 
dar nu chiar așa de mult, Ce ştiau preoții noştri 
cei vechi din slavoneşte? câteva rugăciuni. Ba mulți 
nu ştiau ceti şi scrie. Dar am cunoscut acum în urmă 
o carte a unui cercetător german foarte serios, 
care a studiat istoria Bisericii latine, catolice în 
Imperiul latin din Constantinopol de la 1204 la 
1261 şi a găsit documente în care diaconi și preoți 
de la Sfânta Sofia declară că aurugat pe alţii să-i 
iscălească, fiindcă ei nu știu să cetească şi să scrie, 
Şi cu aceasta ocasie autorul spune că, în secolul 
al XIII-lea târziu, erau o mulțime de aştfel de 
clerici, pănă la un episcop, ba și un patriarh, 
de Aquileia ori de Grado, care nici el nu ştia 
ceti și scrie, 

Ortodoziaslavonă era deci învățarea pe de rost a câ- 
torva rugăciuni, Poporul nu înţelegea nimic. Dar popo- 
rul nostru, când nu înțelege ceva, râde de cel pe care 
nu-l înțelege. Se ştie ce parodie a făcut din „Tatăl 
nostru“ slavon. 

Noi am vrut să ni se vorbească și de sus tot 
româneşte, Am tradus pe româneşte Sfânta Scrip- 
tură, supt influența Husiţilor, pe acolo, între Ma- 
ramurăș, Ardeal, Bucovina și Moldova, către 1400. 
Sânt manuscrise care arată că, fără a întreba pe 
episcop sau pe mitropolit, fiindcă nicio traducere 
de aceasta până la Varlaam și la Dosofteiu nu 
este făcută din ordinul Bisericii, noi am tradus-o 
în românește. Călugării noștri din mănăstiri voiau 
să ştie ce este Cuvântul lui Dumnezeu, voiau și ei 
să stea de vorbă cu Dumnezeu Prin urmare să 
nu i se spună lui tot felul de „otci naşca taşca“, 
ci toate în graiul în care el, Românul, vorbește şi cu 
Domnul, ca și cu ai lui de acasă, 

Și, atunci, veniau, am zis, călugării aceștia cu dăsagii 
plini de cărți, cum făcea și Badea Cârţan; umblau 
până pe la Oradea şi împărțiau cărți pretutindeni, 
Dar aceastea nu erau granițile Statului român; 
şi cu toate acestea mergea acolo cartea ortodoxă 
românească, adusă de călugării din mănăstiri, cum, 
de alminteri, veniau copii din Ardeal la mănăstirea 
Neamţului, ca ucenici, şi făceau şcoală de mănăstire 
la aceste mari case călugărești ale Moldovei. 

Dar nu numai atât. Rutenii au fost, o bucată 
de vreme, persecutați pentru credinţa lor răsări- 
teană de Biserica polonă. Erau, cum vom vedea, 
Iesuiţii, cari s'au aşezat în a doua jumătate a 
secolului al XVI-lea la Lemberg chiar. Ei bine, 
când era nevoie de un Vlădică pentru Rutenii 
aceştia, se trimetea preotul românesc. Cu preotul 
acesta al nostru s'a mers pretutindeni unde era 
de apărat ortodoxia. Am găsit acum în urmă, — şi o 
presint recent în revista „Biserica Ortodoxă“ —, în 
foile care se întrebuințează 'n legătura cărţilor şi 
pe care pe urmă trebuie să le desfaci muind legătura 
în apă fierbinte, am găsit în fragmente o predică 
foarte interesantă: 

Cand Duca-Vodă a avut Ucraina, la 1681, noi 
imediat ni-am trimes acolo, nu'inumai plugarii 
noştri şi soldaţii și dregătorii şi guvernatorii noștri, 
ci am trimes în același timp şi popii noştri. Şi aceasta 
este o predică făcută pentru regiunile acelea, una 
în care se vorbeşte de credință, adecă, zice, „vearoiu“ 
pe rnseşte, şi sânt şi scăpătări de limbă care arată 
tocmai pătrunderea peste hotare în fasa stângace 
în care o limbă face concesii pentru ca să fie în- 
țeleasă de cei cari vorbesc altă limbă. 

Şi episcopul de Brăila, pentru raiaua turcească, 
părțile de pe malul stâng al Dunării pe care le 
stăpâniau Turcii la noi: Giurgiul, Brăila, partea 
de jos a Galaţilor cu Bădălanul, Renii, Chilia, Is- 
mailul, Benderul, acest episcop, în predica aceasta 

foarte interesantă, îşi zice: episcop al Brăilei, al 
Dunării şi al Nistrului. 

Dar nu numai atât. În Balcani, Vlădicii erau 
cum dădea Dumnezeu supt stăpânirea turcească. 
Cei în adevăr culți, aceştia grecisau, cu toate 
că eu am tipărit o circulară a unui episcop 
de Filipopol, pe la sfârşitul secolului al XVIII-lea, 
redactată în bulgărește, aşa încât degeaba se plâng 
Bulgarii că i-au năpădit Fanarioţii şi toată Bise- 
rica lor era grecisată, Dar alţii, cari nu erau Greci, 
învățau unde? Mulţi dintre dânşii nu aveau într'a- 
devăr cultură ; vestitul părinte Paisie, „oteț Paisie“, 
e un exemplu şi ce a scris el în materie de istorie n'are 
a face cu istoria ca în Apus ; şi atunci viitorii episcopi 
veniau la Bucureşti, de era plină Mitropolia de că- 
lugări de aceştia balcanici, cari învățau aici şi gra- 
matica slavonei lor şi cântările. Erau numiți de 
Patriarhul din Constantinopole episcopi şi în anumite 
locuri unde nu mai era nici Biserică, nici credin- 
cioşi, Aici, la noi, a fost un seminariu general pen- 
tru toată Peninsula Balcanică, în Mitropolia bucu- 
reşteană. 

Dar nu numai atât. Tipografiile noastre au stat 
la îndemâna tuturor creştinilor din tot Răsăritul 
Europei, dar și din Asia, din Georgia, din Siria, 
din Arabia, ca să li se trimeată cărți. Cutare Mihai 
Iştvanovici, Român din Ardeal, care, de alminteri, 
a mers până în Olanda ca să învețe meşteşugul său, 
a fost chemat de regele Georgiei, pe vremea lui 
Brâncoveanu, ca să tipărească acolo cărți în limba 
georgiană. I s'a urât omului între străini şi deci a pus 
la sfârșitul unei cărţi cu litere georgiene o formulă 
cu care ai noștri obișnuiau să-și încheie cărţile: 
„Cum corbul este însetat de izvoare“, etc, Şi Geor- 
gienii se dădeau peste cap şi nu înțelegeau ce stă 
scris în aceste rânduri, până a venit cineva care ştia 
româneşte şi a explicat că bietul Mihai Iştvano- 
vici, cu dorul lui de acasă, spunea ceva și pe ro- 
mâneșşte. 

Patriarhii veniau aici, și când erau maziliți şi când 
se aflau în funcțiune și căutau să adune pomeni. 
Erau la noi destui pe vremea lui Brâncoveanu, a 
lui Nicolae Mavrocordat. Noi cucerisem toată Bi- 
serica Răsăritului ; prin faptul că o oploşiam, o în- 
zestram, o mângâiam, o apărăm, — noi o dominam. 
Vasile Lupu făcea Patriarhi la Constantinopol: li 
dădea bani, deci trebuiau să asculte de dânsul. Pe 
Patriarhal care nu-l asculta îl răsturna și punea 
pe cine voia el. La Alexandria, Vasile-Vodă striga 
la Patriarh: „nu mă las, dacă nu mă ascultați, şi 
plătes= pe Pașa,ca pe tine, Patriarhe, să te răstorn“. 

Ei bine, aceasta este o cucerire, când se porun- 
ceşte în toată Peninsula Balcanică, la Constantino- 
pole, dar şi la Alexandria, iar Patriarhul de Anti- 
ohia era adesea un cerşitor care trăia din pânea 
de la noi. Iată o mare cucerire culturală. 

Vin la cea de-a treia. 

Niciodată noi nù ne-am apărat față de Apus, 
Am avut totdeauna o poartă deschisă într'acolo. 
Balcanii însă s'au închis Supt stăpânirea turcească, 
abia dacă mergea cineva pe acolo, din Serbia. 
Sârbii aveau și malul Adriaticei, pe unde pătrun- 
deau din Italia influențe apusene, din care causă 
la Ragusa, la Dubrovnic, s'a desvoltat o strălucită 
literatură, cum n'am avut noi, supt influența di- 
rectă a Italiei, noroc de care noi am fost lipsiţi, 
Dar, dacă nu Sârbii, şi în legătură şi cu Monarhia 
austriacă, ori Grecii, fiindcă ei făceau negoț pretutin- 
deni şi Veneția era plină de Greci, legăturile lor 
cu Italia fiind de fiecare moment, şi erau rosturi 
italiene și în Arhipelag, mulți dintre Balcanici nu 
aveau riicio fereastă deschisă către Apus. Încremeniau 
întrun vechiu bizantinism muced, într'o veştedă 
ortodoxie fără orizont Alte idei decât ideile tra- 
diționale nu pătrundeau. La Bulgari circulat din 
când în când doar călugării franciscani, cari li-au 
făcut foarte mult bine şi ei nu pot să fie în de ajuns de 

recunoscători pentru rolul pe care l-au jucat Fran- 
ciscanii în mijlocul lor. 

Dar noi, fără să fim pe linia cea marea legătu- 
rii între Apus şi Răsărit, care mergea pe la Niş, 
nu pela noi, cu toate acestea prin Ardeal primiam 
necontenit influențe occidentale. Saşii erau, mai 
ales în Țara-Românească, atâta vreme, ca acasă 
la dânşii. Toată strălucirea culturală şi economică 
a Braşovului în special, pe care o arată şi covoa- 
rele orientale, aşa de frumoase, cumpărate cu bani 
din acest negoţ, venia din legăturile cu ţările 
noastre, Braşovul am putea zice că, de și aşezat 
dincolo de munte, era mai mult la noi decât în 
locul în locul unde era rostul lui geografic, 

Pe dealtă parte, din spre Polonia au venit necon- 
tenit aceste influențe occidentale, influenţe chiar 
latine, limba latină fiind usuală în toate domeniile 
din Polonia. Mai târziu Polonii au trecut şi la cul- 
tura francesă. Soţia lui Sobieski, vestită Marysienka, 
era o Francesă, care a făcut și foarte multe pozne, 
și ea şi tatăl ei, dar regele a fost amoresat de 
dânsa până a murit. De la Sobieski înainte, secolul 
al XVIII-lea represintă pătrunderea tot mai adâncă 
a influenței francese în Polonia. 

Noi aveam o singură graniță către Orient și trei 
către Occideat: graniță ardeleană, granița polonă de 
Nord şi cea polonă de la Răsărit. N'are a face cu Bal- 
canicii cei mai favorisaţi, cumerau Sârbii, cari aveau, 
afară de Banat, numai o legătură care nu mergea 
până în interior, fiindcă de la Marea Adriatică se 
găseşte îndată muntele şi de la Pind încolo începe 
o altă viaţă, care nu mai sufere influenţa italiană. 

Iată, prin urmare, ce bine eram așezați pentru 
legătura cu Apusul. | 

Dar mai era ceva. Noi cu Apusul ne înțelegeam. 
Vorbia cinevă, gâciam ceva. Matei Basarab, care 
era bătrân şi simplu de spirit în lucrurile culturale, 
şi o fi fost și niţel surd, când se vorbia latineşte 
întreba: „Ce zice?“, — aşa spune izvorul con: 

temporan, dar, în ce privește pe Vasile Lupu, el 
trebuie să fi prins ceva latineşte și italieneşte, 
Toți Italienii cari au fost la noi spun că au ajuns 
foarte răpede să se înțeleagă. Nu e Italian care să 
nu spună că se simte ca acasă la dânsul în mij- 
locul nostru, 

Va să zică: trei granițe către Apus; asămănare 
între limba noastră şi cea latină sau limba italiană, 
mai puțin limba francesă. 

Dar n’a fost numai atât. Noi am fost ocupați 
de atâtea armate occidentale, Secolul al XVIII-lea 
este plin de ocupații austriece, ruseşti, pe vremea 
când mulți dintre ofițerii ruși nu erau altceva decât 
Francesi, — prinţul de Ligne, Roger de Damas şi 
atâția alții cari veniau la noi, participând şi la 
cucerirea cetăților basarabene. Nu trebuie spus, 
cum 0 făcea Xenopol, că Rușii ni-au adus influența 
francesă: ni-a adus-o cetirea cărților francese, secre- 
tarii domneşti şi preceptorii francesi cari veniau 
aici înainte de Revoluţie, şi pe urmă emigrații 
Revoluției. Dar, cu toate acestea, comanda superi- 
oară a armatelor ruseşti era în parte francesă, şi 
Ecaterina a II-a nu era decât o Nemţoaică franci- 
sată, care căuta să impună cât se poate mai mult 
cultura francesă filosofică, de care se simția legată, 

Şi, atunci, noi cari nutrisem în ortodoxie, în re- 
ligia orientală, pe vecinii noștri, până în Asia, 
într'o altă fasă i-am îndreptat, peste ortodoxie, 
pentru ideia revoluționară, pentru ideia liberală, 
către Apus, Astfel vestitul Rigas, care a scris imnul 
revoluţiei grecești, în care ne cuprindea şi pe noi, 
ca și pe Slavi, pe Albanesi, Rigas, care a fost 
ucis la Belgrad de Pașa de acolo, devenind mar- 
tirul libertăţii creştine în Balcani, fusese scriitor 
la Grigore Brâncoveanu în Bucureşti, şi ela tipărit 
harta Moldovei, a Țării-Româneşti, cu portretele 
Domnilor, cunoscând perfect rosturile de la noi. 
Ba încă, fiind el tânăr Grec, — Grecii nu admit 

că era de origine românească din Balcani, iar noi 
nu o pretindem numai decât, dar cred că era sânge 
românesc într'însul, fiind de la Veleștin —, fiind 
el tânăr şi chipeș, cum se vede din portretele lui, 
s'a îndrăgostit de o mahalagiță din Bucureşti, pe 
care a părăsit-o, şi ea l-a dat în judecată la Mi- 
tropolie, aşa că am găsit actele înseşi ale procesului: 
a fost condamnat să plătească nu ştiu ce despăgu- 
bire. Atâţia alții au făcut stagiul aici, la noi. 

Aşa încât, fără o singură amenințare, fără o 
singură pătrundere pe un alt teritoriu decât teri- 
toriul nostru, prin limba noastră, prin legea noa- 
stră şi prin legăturile noastre cu Apusul, noi am 
cucerit, generație de generaţie, mii şi mii de oameni, 
cari au fost ai noștri prin spiritul nostru care a 
întrat în ei, 

Este de adaus ceva la conferința precedentă, aşa 
încât, înainte de a trece la ce am putut da 
noi într'o anumită formă, cu totul particulară, care 
rămâne să o fixăm în această ultimă conferință, altor 
popoare şi supt raportal politic, dar tot aşa, în 
afară de orice ideie de cucerire şi afară de orice 
ideie de silă, chiar de îmbulzire, cu atâta mai pu- 
țin de apăsare, vă cer să vă aduceți aminte, 
din cunoştințile pe care le are, oricum, toată lumea, 
de unele influențe culturale,:pe care Românii le-au 
putut exercita, şi în domenii foarte importante, ba 
într'o măsură hotărâtoare, asupra unor popoare 
mult mai mari, care erau în vecinătatea noastră, 
Şi anume, pentru a nu vorbi şi de popoarele, care 
nu sânt mai mari de cât noi, de dincolo de Du- 
năre, e vorba de Rusia, de Rusia lui Petru-cel-Mare 
şi puțintel chiar şi înainte de epoca lui. Rusia 
aceasta este un Stat național numai în aparenţă, 
până la Soviete, când, de altfel, este amestecată toată 
Evreimea, aşa încât nu se poate vorbi de o Rusie naţio- 
nală nici acum ; dar Rusia cea veche era a tuturor: era 
şi a Polonilor, era.şi a Germanilor din Provinciile 
Baltice, şi a străinilor veniți din toată lumea, fi- 
indcă până la aceste Soviete, care au trecut Rusia în 
stăpânirea unei oligarhii evreieşti, învrâstată cu 
tot felul de elemente caucasiene şi altele, până a- 
tunci Rusia a fost la disposiția oaspeţilor ei, cari 
au trecut-o de la fasa normandă la fasa bizantină, 
de la fasa bizantină, la fasa tatară, de la fasa ta- 
tară la prima fasă germană, de la prima fasă 


www.dacoromanica.ro 


12% 


germană la fasa francesă, de la fasa francesă a 
Ecaterinei a II-a la o nouă iasă germană, din 
secolul al XIX-lea. Așa încât, Ruşii nefiind vre- 
odată stăpâni acasă la dânşii, nu este de mirare 
că au putut primi influențele Moldovei, influ- 
ențe atât de importante cum sânt acelea pe care 
le vom vedea acum. 

La sfârşitul secolului al XVI-lea pătrunsese 
catolicismul în ținuturile rueşti de la Apus, care fu~ 
seseră reunite odinioară cu Statul lituanian, — Li- 
tuanienii au acum o ţară deosebită, și sânt elemen- 
te comune şi cu noi: doina, costumele populare, etc., 
dar strămoşii noştri nu aveau o deosebită simpatie 
pentru astfel de rud- îndepărtate, fiindcă acestea 
erau păgâni şi de aici vine „litfa spurcată“. Pătrunsese 
în ținuturile acestea ruseşti, după ce ele au căzut 
supt stăpânirea Poloniei, o influență care căuta să 
aducă ortodoxia lor la creștinismul catolic. Pe vremea 
aceasta, la sfârşitul secolului al XVI-lea, aceşti Ruşi 
de Apus, Ruteni sau Rusneci, sau, cum li ziceam 
noi odinioară şi Rufeni, — de unde la Iași bise- 
ricuța Rufenilor —, au fost influențați de o foarte 
puternică propagandă catolică, servită de Iesuiţi. 
După ce Biserica romană a pierdut foarte mult 
din teritoriul ei prin reforma luterană, prin reforma 
calvină, ea s'a răstors asupra unor teritorii care 
aparțineau Bisericii ortodoxe: prin urmare ceia ce 
luaseră luteranii şi calvinii trebuiau să pună la 
loc ortodocșii. Şi atunci au venit Iesuiţii, cu oa- 
meni foarte remarcabili, ca Possevino, Italian care 
vorbeşte şi de noi, ca unul ce a fost şi prin Ardeal, 
pe vremea când în Moldova era Domn Petru 
Şchiopul, şi ca un număr oarecare de Poloni, 
Solikowski, Warszewiecki, cari au făcut o casă a lor la 
Liov, la Lemberg, şi de acolo au căutat să câștige la 
catolicism şi Moldova, ba, dacă se putea, şi Țara-Ro- 
mânească, dar înainte de toate pe Rutenii aceștia, 
cari erau supt oblăduirea regelui Poloniei. S'a 


www.dacoromanica.ro 


128 


lucrat pentru unirea cu Biserica Roma, căci atun- 
ci a apărut pentru prima dată sistemul acesta de 
alipire la Papa, care, mai târziu, la sfârşitul seco- 
lului al XVII-lea și începutul secolului al XVIII- 
lea, a pătruns şi în Ardeal, unde o mare parte 
din Români sânt legați de Biserica Apusului, 
de catolicism, păstrând însă ritul lor obişnuit, fără 
care Românii n'ar fi primit niciodată cele pa- 
tru puncte de deosebire. Lucrurile acestea au con- 
tinuat şi de la 1600 înainte. Dar ortodoxia Ruteni- 
lor era în legătură și cu un fel de conştiinţă nați- 
onală, de conştință politică a lor: cădea ortodoxia, 
cădea și viața acesta deosebită a Rutenilor. Prin 
urmare a fost o opunere din partea elementelor 
rutene conştiente după sinodul de Unire care s'a 
ținut atunci la Brzesk. S'au opus Rutenii aceştia, cari 
mai târziu au contribuit esenţial la întemeierea 
Statului căzăcesc allui Bogdan Hmilniţchi al lui 
Timuş, al lui Iurie, fiii lui, al lui Doroşenco, Stat 
din care „Ucrainienii“, în timpurile nostre, fac un 
lucru grozav. De fapt, n'a fost un Stat ca Statele 
celelalte, ci la început un brigandaj, o răscoală 
socială, apoi o luptă confusă, iar, în ce priveşte 
moravurile, era copiat după Moldova: Bogdan 
Hmilniţchi se îmbrăca aşa cum se îmbrăcau Dom- 
nii noștri, numai cât era uşor să te îmbraci ca 
Domnii noştri, nu tot atât de ușor altceva: să 
ajungi la treapta de cultură a unui Vasile Lupu, 
aşa încât, când s'a măritat, cu sila, fata lui Vasile, 
frumoasa Ruxandra, cu Timuş, fiul Hatmanului 
Cazacilor, a fost la Iaşi un imens scandal: Timuş 
era un băiat zdravăn, dar foarte urât, toată fața 
lui fiind pătrunsă de urmele vărsatului, şi, astfel, 
în traducerea nemțească a unui text polon care 
s'a tipărit şi el, i se spune: „ein pokennarbiger 
` Kerl“ Moştenitorului, să zicem, al „tronului“ Cazaci- 
lor, iar tronul, — un biet scaun inaintea oalei de lut de, 
unde bea Măria Sa, tatăl lui. Timuş, viind la Iaşi 

na ştia să spună un singur cuvânt; s'a băgat deci 
îatr'un colţ când cântau lăutarii la nuntă, şi acolo 
stătea, spune acelaşi povestitor, „ca un lup în 
mărăcini“, în traducere nemțească: „wie ein Wolf 
im Gestrăuch“, negăsind un cuvânt pentru fru- 
moasa mireasă ; trebuind să aibă şi el o distracţie, 
ea a constat în aceia că îşi mușca unghiile, În 
timpul când se petreceau lucrurile acestea la 
Curte, druștile, un număr de femei care-l încun- 
jurau, când au dat de vinul bun al lui Vasile- Vodă 
Lupu, s'au îmbătat, aşa încât a trebuit să le 
suie în căruţă şi să le ducă moarte.bete acasă, 
iar Cazacii ceilalţi şi-au găsit de lucru prin aceia 
că goniau pe Jidani pe străzile Iaşului, așa încât 
sistemul autisemiţilor din timpurile noastre este 
mult mai vechiu: ei sânt nişte plagiatori ai Cazaci- 
lor lui Timuș de la 1640 şi ceva. Acesta era omul, 
şi acesta era Statul căzăcesc, Statul acesta a vrut 
să fie independent —, atât cât i se poate zice „Stat“-—, 
dar după aceia a oscilat între Rusia Țarului, 
care era în multe privinți tot atât de sălbatecă, 
mai ales în adânc, precum era şi „Statul“ căzăcesc, 
şi între Turcia, de unde Ucraina aceia moldovenea:- 
scă a lui Duca-Vodă, care la 1.81 a primit un 
steag de la Poartă pentru Ucraina, şi atrimes, cum 
am spus, un represintant al său, un Grec, Iane 
Dragbhinici, soldaţi şi plugari, păstori şi cirezi de 
vite moldoveneşti, începând acea gospodărie cum 
nu o mai apucase Ucraina. S'au făcut curţi la Ti- 
canova, la Nimirov: până la Cehrin se întindea 
stăpânirea lui Duca-Vodă, care a ţinut numai o vreme, 
dar nu fiindcă i-a luat cineva Ucraina, ci fiindcă 
Duca-Vodă a căzut el însuşi la 1683 şi astfel un acci- 
dent în cariera lui Duca-Vodă a împiedecat pe 
Moldoveni să rămână încă multă vreme în Ucraina, 
Am publicat un document redactat în românește, 
scris întocmai cum se făceau cele Moldova, din 
care se vede cum sotnicii cazaci stăteaula dispo- 

siția omului, pe care-l trimesese hatmanul Ucrai- 
nei, care era Vodă, 

Dar acest „Stat“ căzăcesc, fie în forma de la 
început, forma liberă, fie în forma aceasta moldo- 
venească de mai târziu, nu putea să represinte 
ideia ortodoxă ; nu putea s'o represinte mai târziu 
şi pentru faptul că ideia ortodoxă ajunsese să se 
așeze acum la Moscova, şi Moscova însemna acum 
cu totul altceva decât această Ucraină. Prin urmare, 
pentru a salva ortodoxia, pentru a întemeia întâia 
oară în calitate de ctitor o cultură rusească în: 
părțile acestea de la Apus, trebuia altcineva. Şi 
acesta a fost Petru Movilă, căruia i se zisese Pătra- 
șcu- Vodă, fiind menit să ajungă Domn în Moldova 
sau în Muntenia: în Moldova, unde domniseră 
Ieremia şi Simion, unchiul şi tatăl lui, sau în Mun- 
tenia, unde domnise Simion. Când s'a văzut că 
acest frate al lui Gavrilaş Movilă, al lui Ion și 
Mihăilaş Movilă nu poate să aibă un Scaun româ- 
nesc, atunci, din causa legăturilor foarte strânse 
pe care familia Movileştilor le avea în Polonia, 
unde s'au măritat fetele lui Ieremia, — şi aceasta se 
poate adăuga la capitolul influenței politice la care 
o să vin îndată, — şi, o bucată de vreme, oligarhia 
polonă a fost servită înainte de toate de oameni 
de la noi, între cari fetele lui Ieremia Movilă, şi una, 
Ana, a făcut cele mai neînchipuite isprăvi, având 
trei-patru bărbați, aşa că Polonia s'a speriat de ener- 
gia extraordinară, ca aşa că de lipsa complectă de ori- 
ce scrupul a aceleia care fusese acasă domniţa Ana 
a Moldovei, prin urmare, din causa legăturilor pe 
care Movileştii le aveau în Polonia, Pătrașcu Mo- 
vilă s'a dus şi s'a făcut călugăr la Lavra din 
Peştera de la Chiev, iar acolo a avut cu totul 
alte tendinți decât cea mai mare parte dintre că- 
lugării din vremea aceia, cari e drept că mai târ- 
ziu au dovedit oarecare îndeletniciri şi aplecări în ceia 
ce priveşte arta, creându-se o frumoasă școală de 

pictură la ei prin 1630-40, pentru care la biserica 
Trei Ierarhi din Iaşi au lucrat şi zugravi ruşi. Dar 
una este a se pricepe la zugrăvit şi altceva să se 
represinte o cultură complectă, care ar putea să fie 
pusă alături de cultura occidentală. Dar Petru Mo- 
vilă avea şi o cultură latină,- şi atunci el a ajuns 
să fie conducătorul religios şi sufletesc al Ruşilor 
de la Apus. Ba el a reuşit, fiind în legăturile cele 
mai strânse cu regele Poloniei, deci foarte bine 
privit şi primit la Curte, să se impună unei socie- 
tăţi care altfel n'ar fi ținut în samă ortodozia, S'a 
impus deci şi a avut dibăcia dea întrebuința fa- 
voarea Curţii polone, fără a face niciun fel de con- 
cesie catolicismului, fiind contra unirii cu Roma. 

Iată, dacă este să căutăm în istoria poporului 
nostru pe cineva care să semene mai bine cu Petru 
Movilă, putem să ne oprim la Andrei Şaguna, care 
era fiu de negustor macedonean, dintr'o familie 
foarte bogată, primise o cultură care era şi sâr- 
bească şi în acelaşi timp occidentală, era foarte 
considerat la Curtea Împăratului, unde se ținea 
samă totdeauna de cuvântul lui, aşa că a putut 
înălța Scaunul Bisericii ortodoxe din Ardeal foarte 
sus, dar din ortodoxia sa nu a sacrificat nimic pen- 
tru a păstra şi a înălța această favoare. 

Petru Movilă, prin urmare, este creatorul Biseri- 
cii ortodoxe şi al culturii şi conștiinții naţionale 
ruseşti în părțile acestea din spre Apus Nimeni nu 
o poate tăgădui, și ceia ce este interesant şi duios 
pentru noi este că omul care s'a mutat în alt me~“ 
diu şi a adus servicii unei alte culturi și naţiuni, 
în intimitatea lui a rămas Român până la sfârșit, 

Avem o carte, scrisă pe la 1580, de Ghenadie 
Enăceanu, episcopul de Argeș, cu privire la Petru 
Movilă. Dar părintele Ghenadie nu era cine ştie ce 
erudit, format după toate normele apusene, şi, ast- 
fel, Petru Movilă îşi aşteaptă şi acum un studiu 
din punct de vedere românesc, iar însemnările pe 

care le făcea românește până la sfârşit, atunci când 
rămânea numai el cu sufletul său, ar trebui nu numai 
tipărite toate, dar redate şi în facsimile. 

Iată o foarte importantă influență romârească în 
regiunile acestea ruseşti. 

Dar, mai târziu, dinastia Romanovilor s'a ridicat 
la Moscova, şi dinastia aceasta a pornit în împre- 
jurări foarte șubrede şi foarte grele, familia domi- 
natoare fiind compusă din mai mulţi membri 
cari nu aveau niciun fel de bună înțelegere şi nici 
un sentiment al bunei cuviinţe. După moartea lui 
Alexe, fiul lui Mihail, au rămas trei fii, între cari 
şi Petru-cel-Mare, dar și teribila lui soră, Sofia, 
care a trebuit să fie închisă. Un tablou al lui 
Ilie Riepin, cel mai mare pictor rus din a doua 
jumătate a secolului al XIX-lea, care a murit de 
foame supt regimul bolşevicilor, înfăţişează pe 
Sofia turbată ca o fiară, care ar părea că se 
prinde cu dinţii de zăbrelele odăii în care era zăvorit. 
Petru-cel-Mare însuși era o brută, care a tăiat 
cu toporul capul streliților revoltați împotriva lui, 
ținând să fie văzut în acest chip de calău, şi era 
un bețiv fără păreche, așa încât, când i s'a deschis, 
mormântul, pe figura lui erau semnele deliriului 
„tremens“, cu care mor alcoolicii. Viaţa lui e a u- 
nui cumplit barbar: căsătoria d'intâiu cu o femeie 
nenorocită, uciderea, după ordinul său, a fiului, 
pentru că şi-a permis să călătorească şi să aibă 
legături cu societatea nemțească, a doua căsătorie, 
cu ţăranca din Livonia, care era Ecaterina, pe care 
a adus-o şi la Curtea lui Dimitrie Cantemir, care 
cunoştea toată cultura Apusului şi Orientului şi 
Doamna lui era o Bizantină, foarte mândră de o- 
riginea ei imperială, iar pe Dimitrie Cantemir l-a 
luat pe sus şi l-a purtat în aier, ca şi, când s'a dus 
în Franța, pe Ludovic al XV-lea, Ba a vrut să 
vadă pe Doamna de Maintenon, care fusese soţia 
de mâna stângă a lui Ludovic al XIV-lea şi care, 

bolnavă, zăcea într'un pat cu polog, iar el s'a dus 
acolo, a dat într'o parte perdelele și a spus Înain- 
tea Curţii întregi: „Ce maimuţă urâtă !“, La masă nu 
zicea nimic și numai bea; iar la baluri spunea 
că nu poate să ieie la danț pe niciuna din doa- 
mnele acestea, care sânt aşa de supțţiri, încât, dacă 
ar pune mâna pe dânsele, le-ar rupe în două. 
Acesta a fost Petru. I s'a zis cel Mare pentru 
o europenisare stângace şi brutală: tăia bărbile 
Rușilor săi şi-i silja să învețe pe de rost un manu- 
al de aritmatică sau de geometrie, iar boierii lui, 
desperaţi, se rugau să li se trimeată bărbile acasă, 
pentru a le pune în sicriu, căci înaintea lui Du- 
mnezeu Tatăl nu se pot înfățișa jupuiţi. 
În această Rusie a Romanovilor au venit Ro- 
mâni cari au îndeplinit o funcţiune de educatori. 
Unul dintre dânșii a fost Spătarul Nicolae Milescu, 
care a fost în China şi a dat o vestită descriere a 
împrejurărilor de acolo, iar, pe de altă parte, lia 
dat Ruşilor tot ce voiau: li trebuia superstiție, li-a 
dat cărți de superstiție ; li trebuia știință, aşa cum 
se înțelegea știința pe atunci, li-a făcut cărți de ştiinţă, 
După Nicolae Milescu a venit Dimitrie Cantemir, 
care crezuse că că se poate crea o Moldovă dina- 
stică independentă, ruptă de la Împărăţia turcească, 
pe care o prevedea menită supt formă otomană 
decăderii, Sa refugiat în Rusia, şi, de unde era, 
în Moldova, un Voevod frumos cu o barbă tînără 
şi cu părul lung revărsat pe umeri, s'a prefăcut 
într'un senior ca la Curtea lui Ludovic al XIV-lea, 
cu perucă, ras, pudrat, iar, după ce ia murit 
soţia, Casandra Cantacuzino. a luat pe o Rusoaică 
şi anume nu pe o oarecare, pentru avere sau 
nume, ci pe una care făcuse studii în Suedia. În 
juru i trebuiau să se găsească tot oameni de o cultură 
corespunzătoare cu a lui, iar fiica lui Dimitrie Can- 
temir, Maria, iubită de Petru-cel-Mare, care s'ar fi 
gândit a o așeza lângă dânsul, Maria, a cării corespon- 

dență trebuie găsită şi tipărită în întregime, ştia 
franțuzeşte, italieneşte şi grecește, fiind femeia, 
fără îndoială, cea mai cultă din toată Rusia, Fiul 
lui Dimitrie, Antioh, care a ajuns pe urmă ambasa- 
dor al Țarului la Paris, a influențat pe Montesquieu ; 
ideia mărimii şi decăderii Imperiului roman la acesta 
nu este decât ideia, la care ajunsese Dimitrie Cante- 
mir, a măririi şi decăderii Imperiului otoman. Şi acum 
în urmă am găsit legături de-ale lui cu un prelat 
italian, din care se vede cum era considerat el 
de lumea, în mijlocul căreia se învârtia. El este 
acela care a introdus la Ruși spiritul din „Satirele“ 
lui Boileau, gen de literatură cum nu mai pome- 
niseră Ruşii, precum în teatrul rusesc a întrat prima 
influență apuseană prin boierul muntean Herescu, 
devenit, în ruseşte, Herascov. 

Iată două genuri de literatură rusească datorite 
unor Români. Adăugați ştiinţa lui Dimitrie Cante- 
mir însuşi, care a vorbit despre obiceiurile orientale, 
despre rosturile turceşti, despre musica turcească, 
şi a introdus idei care domină astăzi în geografie, 
dar pentru prima oară au fost exprimate în notele 
lui, atunci când a întovărăşit pe Țar într'o expe- 
diție dincolo de munții Caucasului, spre Persia. 
Descoperitor de drumuri, Dimitrie Cantemir a murit 
tânăr, în mare mare parte şi desgustat de mediul 
inferior în care trăia acolo, în Rusia, Şi Ioan Ne- 
culcea, cronicarul, care nu era un om deosebit de 
învățat, spunea că nu e de trăit în Rusia, fiindcă 
acolo nu este Curte, nu este o societate cultă, nu 
este o literatură şi nu este nicio răsplătire după 
merit. 

Iată ce am vrut să adaug la ce spuneam în 
conferința precedentă despre influența culturală 
pe care am exercitat-o noi. Va recunoaște oricine 
că la Ruși, şi în Rusia chieviană şi în Rusia mos- 
covită, ea a fost însemnată. 

Și noi -nu trebuie să ne comparăm cu Apusenii 

cei mai înaintați, de şi, dacă se uită cineva mai 
de aproape la dânşii, vede de multe ori scăderi care 
nu se întâlniau la noi. 

Când râde cineva care nu știe istoria universală 
de faptul că la Iaşi erau străzi podite cu grinzi, 
că erau acolo, şi numai târziu, lumânări de său, nu 
trebuie să facă nicio comparație cu asfaltul şi cu 
lumina electrică de acum, ci să se întrebe cum 
era atunci în Apus. Parisul, în vremea aceia, în 
secolul al XVIII-lea, era, în ce priveşte siguranța, 
aşa, că, dacă nu mergeai cu un felinar într'o mână 
și n'aveai spada la coapsă, îți rămâneau oasele în 
niște străzi înguste, care au fost transformate numai 
pe vremea lui Napoleon al III-lea, şi încă Parisul 
păstrează exemplare de acestea pe care este vorba 
să le transforme abia acuma în sens modern. Iar, 
în ce priveşte obiceiurile, la Vasile Lupu era eti- 
cheta bizantină, la Dimitrie Cantemir o concepție 
foarte înaltă a bunei cuviinți, la Brâncoveanu tot 
ce se putea alege mai distins în tradiţiile cele mai 
nobile ale Orientului, iar, în ce privește Parisul de 
la sfârşitul domniei lui Ludovic al XIV-lea, vă voiu 
cita numai trei fapte. Ce era supt peruca lui Lu- 
dovic al XIV-lea ca murdărie nu-şi poate închipui 
cineva. Aceasta este unul, Al doilea, pentru ce 
era ca distracţie la Curtea lui Ludovic, cetiți a- 
mintirile Princesei Palatine, Liselotte, princesă ger- 
mană măritată cu un prinț din dinastia Franciei: 
ea vă va spune de o anumită musică de intestine 
umane, întovărăşită de oarecare desavantagii în 
ceia ce priveşte curăţenia, atmosferei, şi se între- 
ceau prinții care de care mai mult și mai tare. Al 
treilea, dacă vroia să circule cineva la Versailles, 
trebuia să aibă o umbrelă, căci oalele de noapte 
se vărsau pe acoperiş, Iar, în ce priveşte moravu- 
rile, Fanarioţii noştri stăteau mult mai sus decât 
unii Apuseni, fiindcă, în Germania, sora lui Frede- 
ric al II-lea, al cărui tată a vrut să-l zugrume pe 

dânsul şi pe sora lui, şi, când a voit să fugă Fre- 
deric împreună cu un prieten, prietenul a fost con- 
damnat la moarte şi executat chiar supt fereasta 
la care era ținut cu de-a sila prințul, această soră 
a lui Frederic al II-lea, măritată cu margraful de 
Anspach, a murit şi de foame, fiindcă socrul nu-i 
dădea de ajuns de mâncare, iar obiceiurile la Curtea 
aceasta erau așa, încât socrul îşi lua la bătaie fi- 
ul şi trebuia să intervină nora ca să scape viața 
soțului; iar, când s'a întors margrafina la tatăl şi 
la mama ei, nu a găsit un regim mai dulce decât 
acesta, Puneţi alățuri pe Nicolae Mavrocordat, care 
scria cărți inspirate de filosofia apuseană, pe Con- 
stantin Mavrocordat, retormatorul social, pe Ale- 
xandru Ipsilanti, pe Alexandru Moruzi, personali- 
tăţi care pot să stea în fruntea culturii morale a 
timpului lor, lucru care ar trebui spus în cărțile 
de şcoală, în locul înşirărilor de nume și de ani, 
care se uită atât de uşor. Cum am spus aseară la 
radio, noi trebuie să facem în ţară propaganda va- 
lorii noastre, pentru ca să nu ni spurcăm gura în 
fiecare moment, socotindu-ne cea din urmă dintre 
naţiuni, ceia ce nu am fost niciodată. 


Acum, după ce v'am arătat și lucrurile acestea, 
să vedem oare, dintre influenţele propriu-zis politice, 
nu s'au exercitat asupra altor popoare din partea 
noastră, şi anume din timpuri foarte vechi. 

Întâiu, în trecutul nostru cel mai îndepărtat, 
avem un foarte mare merit: pe când în Apus era 
o viață de şerbie, cea mai mare parte dintre locu- 
itorii ţării, dintre membrii rasei, fiind şerbi, țărani 
neliberi, noi am trăit în libertate țărănească. Vă 
rog să nu credeţi într'o teorie, răspândită odinioară 
de-Constantin Giurescu, tatăl așa-zisului profesor de 
Istoria Românilor de la Universitatea din Bucureşti, 
care pretinde că țările noastre s'au întemeiat cu 
șerbi, cu boieri stăpâni pe țărani neliberi. Nu se 


www.dacoromanica.ro 


137 


întemeiază o țară cu oameni neliberi, şi, când oa- 
menii sânt neliberi într'o țară, țara aceasta nu se 
poate menținea. Vorbesc într'un moment când, de 
pe urma păcatelor clasei politice, este o eclipsă de 
libertate, dar călduroasa mea dorință este să ne 
întoarcem cât mai răpede la o libertate conştientă 
gi disciplinată. 

Noi am trăit în ideia de libertate: sântem oa- 
meni cari facem lucrurile cele mai mari, nu pen- 
tru că ni se poruncește de cineva, ci din voia noas- 
tră, şi lucrurile cele mai frumoase au ieşit totdea- 
una din voia obștii, care este mai mult decât su- 
fragiul universal şi libertăţile constituționale. 

În toată Europa sânt numai trei grupe de ţărani 
de felul acesta: sântem noi, sânt Elveţienii germani, 
cari au dus la figura aceia frumoasă representativă, 
a lui Wilhelm Tell, şi sânt Scoţienii, cari au rămas 
țărani liberi până în ajunul reformelor constituțio- 
nale ale Regatului Unit al Marii Britanii și Irlandei 
din timpul nostru. Dar, de oare ce erau țărani ca 
şi ai noștri în Peninsula Balcanică, nu poate fi vor- 
ba de o influență politică a acestei vieţi ţărăneşti 
asupra acelora, fiindcă regimul social era, de o parte 
şi de alta, identic, 

Dar, pornind de la libertatea țărănească, am 
creat anume forme, pe care, formele acestea ale 
noastre, le-am transmis altora. 

Înainte de a vă arăta care sânt aceste forme, 
vreau să vă fac să observați un lucru, care nu a fost 
ținut în samă până acum: poți să exerciți o in- 
fluență asupra altora, când treci la dânșii acasă 
şi poți să exerciţi o influență, când ei vin la tine 
în ţară, sau când îi chemi între hotarele țării tale. 
E, indiferent unde exerciți o influență asupra altei 
rase: dacă o exarciți peste hotare sau la vatra 
dumitale, Ei bine, aceste instituții create de noi 
au trecut asupra acelora cari au venit şi s'au 
așezat la noi. Prin urmare este o pătrundere po- 

litică a vitalităţii, a puterii creatoare, a inițiativei 
poporului românesc asupra acelor cari s'au aşezat 
în mijlocul nostru. 

Care sânt aceste forme? Mi se pare că se oferă 
ocasia să vorbesc de dânsele acum, când este 
proaspătă cartea d-lui Domanovszky şi stă să 
apară şi cartea în care-i răspund, de și nu în 
aceiaşi proporție, căci se pare că d. Domanovszky 
are mai puține ocupaţii şi spune deci în trei sute 
pagini ceia ce cred că pot cuprinde ca răspuns 
în patruzeci. 

Încep de la instituția cea mai generală, nu cea 
mai de jos, dar cea mai populară, şi apoi de la 
dânsa vom trece la formele superioare pe care 
le-a creat poporul românesc, 

În Ardeal există și la Saşi şi la Secui Scaune. 
Secuii se impart într'un număr oarecare de Scaune, 
de unde vine şi numele de szék, de Szekely, 
cari sânt „scăunași“, fiindcă Scaun înseamnă Seau- 
nul de judecată; Scaun şi județ este tot una, 
Scaunul e doar acela pe care stă cel ce hotărăşte 
într'un proces. Nicăiri aiurea nu se întâlneşte, în 
tot cuprinsul regatul ungar de odinioară şi în tot 
restul Ardealului, o instituţie de Scaun de judecată 
la basă. Şi, natural, în fruntea acestor Scaune 
stau juzii; ele sânt județele. Jude, judeţ sânt 
lucruri care merg împreună. 

De ce Secuii le.numesc aşa? Dece ei au Scaune 
de judecată? De ce au judeţe și juzi? Fiindcă au 
găsit, atunci când s'au aşezat aici —, şi cei din- 
tâiu cari s'au aşezat au fost Pecenegii, de rasă 
turaniană, şi ei însă deosebiți de partea turaniană 
dia formațiunea poporului maghiar, — organisaţii 
de felul acesta, care, de altfel, se întâlnesc în toa- 
tă lumea romană, organisaţii,pe juzi”şi pe judeţe. 
Sardinia era împărțită întrun număr oarecare de 
judicaturi, în fruntea cărora stăteau juzi. 

Dacă, pe vremea când răstrămoșii Românilor 

erau în legătură cu Visigoţii, la aceştia se găseşte 
ca şef, un jude, Atanaric, — şi niciodată Germanii 
nu au fost conduși de juzi —, în secolul al IV-lea, 
aceasta înseamnă că Goţii erau în legătură cu po- 
porul de la care au luat pe „jude“ 

Dar Saşii ardeleni sânt împărțiți şi ei pe Scaune, 
Stühle, şi au un Richter în fruntea lor. Scaun, 
judeţ, jude. 

E multă vreme de când am aruncat această 
ideie, şi, în timpul din urmă, a primit-o şi cerce- 
tătorul inteligent şi științific al vieții româneşti 
din Ardeal care este părintele Ion Lupaş. Mi se 
păruse, într'un moment, că d-sa nu recunoaşte 
originea acestei idei, dar, cu multă loialitate, s'a 
grăbit a spnne unde a întâlnit-o. 

D, Domanovszky, supărat cum e de regulă, spune 
însă: nu se poate: Și Ungurii aveau o judecată. Da. 
însă nu forma politică. 

În Ardeal chiar se întâlnesc județe românești, pe la 
Haţeg şi Dobra, la punctul pe unde trece Murăşul, 
străbătând munţii, acele „districtus olahicales“, de 
unde a ieșit şi Ioan Hunyadi, cu privire la care 
voiu spune un cuvânt. 

D. Domanovszky recunoaşte că Hunyadi se co- 
boria din Români, dar obiectează că tatăl lui a fost 
„miles regius“, ostaş la curte, prin urmare nu mai 
era Român. Dar cum să nu fie Român, dacă-l 
chema Voicu? „Miles“ sau ba, eltot Român rămâne. 
Şi, de altfel, în părțile Huniedoarei am văzut 
într'o biserică alți cavaleri de aceştia români, de pe 
vremea Împăratului şi regelui Sigismund, pe la 1400: 
femeile sânt îmbrăcate româneşte, şi bărbaţii tot 
aşa, dar având la gât atârnată sabia. Aceşti „milites 
regii“, ca şi Voicu, au rămas prin urmare țărani. 
Da, adauge învățatul'ungur, Hunyadi poate fi 
Român, dar. iată, unii sânt de altă părere. Să fie 
sănătoși, dar aceasta nu schimbă lucrurile, 

Şi, isprăveşte d-sa, chestiunea nu este bine ho- 

tăriîtă, Ce are-a face! Şi, pe urmă, mama lui Hu- 
nyadi? Mama lui Hunyadi era o țărancă din cercul 
în care a trăit Voicu. Şi,tot întorcându se în jurul 
lui Hunyadi, d. Domanovszky spune: de ce, apoi, 
să cercetăm noi cari sânt strămoșii oamenilor cari 
au jucat un rol important în istoria Ungariei? 

Observ în răspunsul mieu că,tot așa, d. Doma- 
novszky însuși este de o evidentă origine străină, 
polonă, Nu e voie să cercetăm originea d-lui Doma- 
novszky? D. Hóman care a scris Istoria Ungariei, 
un om de o inteligență superioară, este vre-un 
Hochmann, şi, cu voia oricui, de origine germană, 

Va să zică avem instituția aceasta a juzilor şi 
a judeţelor. Şi dincoace de munţi am fost organi- 
sați tot pe juzi şi pe judeţe. Avem și astăzi forma 
judeţelor de odinioară în Muntenia, fiindcă Moldo- 
va este o țară de cucerire, în care Domnul a po- 
runcit să se facă un pătrat în jurul cetăţii sale. 
Dar în Muntenia au rămas județele de odinioară, 
de unde forma lor deosebită: Argeșul un gât supțire 
și apoi se lărgeşte; Muscelul, îngrămădit într'un colț, 
dar Dâmboviţa are iarăşi forma unei pâlnii; Vlaşca 
şi Ialomiţa înseși se întind în proporţiile pe care le-au 
avut vechile judeţe. Țara-Românească este făcută 
doar din unirea juzilor și confundarea judeţelor. 

D. Domanovszky nu și dă samă de importanța 
județelor la noi. Omul liber de la noi se chema 
„judec“; judecii sânt răzeşii de la Munteni. În Mol- 
dova, unde, din causa cuceririi maramurăşene, şi-au 
pierdut juzii însemnătatea și au ajuns juzi de sate, 
se spune totuși: satul cutare în care a fost un jude 
sau doi juzi; aceștia sânt „bătrânii“, moşii; deci 
moşia umblă pe unul sau doi „bătrâni“. 

Vedeţi ce instituție fundamentală este la noi 
aceasta a juzilor, dar d. Domanovszky nu ştie 
nimic din aceste lucruri și atunci zice: au venit 
Românii pe acolo, nişte ciobani, și, văzând ce 
este o judecată, și-au spus: hai să ne organisăm 

şi noi cu juzi! Când te gândești ce noțiuni funda- 
mentale sânt la noi „lege“, „judecată“, „drept“, „drep- 
tate“, instituții juridice care nu se găsesc la ciobani, ci 
numai la agricultori, şi la iubirea fanatică pentru pă- 
mânt care formează trăsătura cea mai nobilă a 
poporului românesc, înţelegi că aşa ceva nu se îm- 
pacă de loc cu regimul de ciobani fără niciun fel 
de organisare. 

Pentru d Domanovszky eu sânt un şarlatan, un 
poet, un imaginativ, care înșeală lumea, pe când 
d-sa are un fel cu totul special de a lucra. De e- 
xemplu, l-am văzut cum spune că Vlădicii noştri ar- 
deleni erau nişte vagabonzi şi nişte inculți, nişte popi 
proști, la care răspund că, în ce priveşte cultura, Ata- 
nase Anghel, cei d'intâiu după Unire, a învăţat la 
școlile ungureşti, Patachi, al doilea, a urmat la școala 
romană, fiind doctor în teologie, al treilea, Inochentie 
Clain-Micu, la școlile ungureşti, iar toți ceilalţi Vlă- 
dici au umblat sau la Viena sau la Roma, dar, 
când îi spusesem că-i face vagabonzi, a obiectat: 
nu este adevărat; eu spun numai că n'aveau nicio 
reşedinţă, Dar, când un episcop n'are nicio reşe- 
dință, este un vagabond sau ba? 

Sau, când s'a întemeiat Moldova, d-sa afirmă: Moi- 
dova a fost o feudă ungară. Dar Bogdan:Vodă a 
creat o ţară independentă; el s'a luptat de mai 
multe ori cu Ludovic cel Mare al Ungariei şi şia 
păstrat independența. Dar adversarul mieu zice: 
„d-ta însuţi spui că întâia formă a Moldovei, supt 
Dragoș, a fost o feudă a Ungariei şi că Bogdan 
a fost: întâiu, în Maramurăş, supus regelui ungar. 
Da, aşa am spus, şi aşa spun şi acum. Dar după 
aceia, în loc să continue d-sa mai departe, acolo unde 
spun că Bogdan a luat Moldova, a gonit pe vasalul 
regelui ungar şi a ajuns stăpân pe ţară, pune 
puncte. Apreciați onestitatea procedării. Aceasta 
este metoda sa în cartea în care critică metoda mea. 

Dar trec mai departe. De-asupra juzilor noştri 

se găsesc banii şi chenezii, Aceşti cnezi, chenezi, 
nu sânt altceva decât tot juzi ridicați une ori puţin 
mai sus. Şi, atunci, în ceia ce priveşte pe aceşti chenezi, 
cari se întâlnesc şi la noi, chenezul nu este altceva 
decât trecerea în slavoneşte a cuvântului german 
Konung, prin urmare, o origine foarte ridicată. D. 
Domanovszky zice: ce erau aceştia ?. Doar nişte oameni 
cari aduceau un număr oarecare de Români şi-i 
puneau în serviciul unuj nobil oarecare, care avea 
nevoie de muncitori pe moșie. Doar nu vă uitaţi 
ce erau chenezii aceia la 1500 şi ceva, evident, 
când instituția se afla în decădere. Cum juzii în 
Moldova au ajuns să nu fie în legătură decât cu 
satele, tot aşa şi chenezii din Ardeal, când s'a 
impus autoritatea regală, au ajuns să nu fie 
altceva decât numai represintanţii rurali, într'un 
cerc restrîns, ai unei instituții foarte scăzute. Ad- 
versarul mieu mai citează pe colegul, amicul şi ru- 
da mea, Ioan Bogdan, care ar zice tot aşa. Dar 
Ioan Bogdan zicea numai aceasta că, dacă dincoace 
de munţi se întâlnesc chenezii, ei nu sânt împru- 
mutați de la cei de dincolo de munți, ci, şi de o 
parte şi de altaa munților, chenezatul este o insti- 
tuție care s'a desvoltat din instituţiile judecătoreşti 
ale poporului nostru. 

Voevodul, care este de-asupra, e altceva. Ele 
conducător de războiu, iar Domnul, şi mai sus, e 
conducător de ţară. Acestea sânt instituțiile noastre, 
Şi, dacă întâlnim în Ardeal noțiunea de „terra“ în 
sensul politic, ea vine tot din noțiunea de „ţară“ 
a noastră, care este atât de fundamentală, şi de loc 
ciobănească. Dacă e vorba de pământ, de „țară“, cio- 
banul din Ardeal, când se duce în Vlaşca, spune: 
„mă duc în țară“. Pentru dânsul „țara“ este toată 
regiunea de supt munte şi de supt deal, de la noi, 

Vin la Voevod. Cuvântul de „Voevod“ e slav şi 
corespunde germanului „Herzog“, conducător de ar- 
mată. Însă Bogdan spunea cu dreptate că, la noi, 


www.dacoromanica.ro 


143 


a trebuit să existe cândva şi terminul de „duce“. 
Cronicarii noştri vor zice apoi: „ducă“. „Duce a dis- 
părut. De ce? Noi nu admitem două feluri de cu- 
vinte în româneşte: întâiu, cuvintele care sânt urite, 
şi, în al doilea rând, cuvintele care au mai multe 
înțelesuri. Nu primim această omonimie atât de re- 
presintată în alte limbi. De exemplu, în franțuzeşte, 
trebuie une ori să apeşi asupra caracterului scurt 
sau lung al vocalei, ca să înţelegi de ce e vorba; în 
chinezeşte acelaşi cuvânt cântat pe nu ştiu câte 
arii are înţelesuri deosebite, de unde la tipografia 
chinesă, când cere zețarul să i se dea o literă, el 
cântă şi, dacă nu cântă cum trebuie, i se dă o li- 
teră cu totul deosebită. 

„Duce“ este însă persoana a treia de la indica- 
tivul present al verbului „a duce“. Noi nu admi- 
tem aceasta. Am preferat „Voevod“. În Ardeal 
numai, este „Voevodul“, căruia i se zicea şi „prin- 
ceps“, într'o epocă foarte îndepărtată. Unii cerce- 
tători maghiari îl contestă. Nu pun mâna în foc 
că este, dar nu pun mâna în foc nici că nu e, 
și nu este niciun motiv de a-l înlătura. De ce 
există însă Voevod numai în Ardeal? Pentru că 
a existat Voevodul românesc, şi a venit stăpânirea 
regală ungurească, şi l-a păstrat. În atâtea locuri, 
când Statele au cucerit cutare regiune, se întâlneşte 
un demnitar care nu se află aiurea, fiindcă dem- 
nitarul acesta aparține populației din ținuturile 
care au fost cucerite. Este simplu şi clar ca lumina 
zilei. 

În Ardeal sânt și o mulțime de bani, pe cari 
i-am trecut și Ungurilor. D. Domanovszky observă 
că au fost o mulțime de bani unguri și deci cum 
se dovedeşte că este Român cutare? Chiar când 
îi aduci înainte numele, d-sa obiectează că este un 
nume „presupus“ românesc. Cu sistemul acesta, 
acum putem zice că este o „presupusă“ zi și apoi 
va veni „presupusa“ noapte şi noi o să dormim 
un „presupus“ somn şi este de „presupus“ că ne 

vom trezi, ceia ce dorim la toată lumea. Nu metr- 
ge însă cu risipa aceasta de cuvinte. Dar de ce 
banul acesta, care vine de la Avari, se păstrează 
numai în Ardeal, de ce este plin Ardealul de hani 
întrun moment ; de ce cuvântul acesta de „ban“, 
primit de noi a fost lipit de instituţiile fundamentale 
din părțile noastre? 

Prin urmare, de ce formațiunile acestea ale noastre, 
trecând de la țăranii liberi, cari au în frunte un 
jude, un chenez, ridicându-se la ban, înălțându-se şi 
mai sus, la Voevod şi atingând cea mai înaltă 
culme, care este Domnul peste „țară“, de ce noți- 
unile acestea s'au răspândit pretutindeni? Fiindcă 
în domeniul politic noi sântem acei cari am putut 
transmite altor popoare, care au trăit în mijlocul 
nostru, instituții care sânt fundamentale, 

Dar mai târziu, — am citat acuma chiar imita- 
rea Domnilor noștri de către şefii Cazacilor: ace- 
iaşi îmbrăcăminte, încercarea de a introduce ace- 
leaşi datini de Curte, dorința de a avea legături 
de familie cu ai noştri. Evident că mai târ- 
ziu, când formele politice din Apus au trecut la 
noi, pe vremea Fanarioților, când noi părăsisem 
instituțiile noastre populare, din care causă Tudor 
Vladimirescu a trebuit să imite pe Caragheorghe,— 
căci răscoala lui Tudor Vladoimirescu vine de 
aici ; „Adunarea poporului“, „şeful poporului“, sânt 
lucruri care vin din viața balcanică, —formele acestea 
occidentale, pe care noi le-am avut întâiu, le-am 
transmis în jos. În ce priveşte pe Sârbi, până foarte 
târziu, Statul lor, care era puternic supt rapor- 
tul militar, nu era desăvârşit ca forme: aveau doar 
un cneaz, un Senat, o Adunare a poporului, un 
număr oarecare de voevozi şi atât; aşa erau orga- 
nisaţi Sârbii. 

În ce privește pe Bulgari, ei n'aveau niciun fel 
de organisaţie, lipsindu-li Statul, pe când la noi 
Statul a fost, şi înainte de Regulamentul Organic, 

un Stat complect, cu funcţionari în toate rosturile 
cum îl făcuseră și Fanarioţii. Dar toți Balcanicii 
au trăit o bucată de vreme la noi. Aici era adăpos- 
tul lor, aici era sprijinul lor, de aici veniau în- 
demnurile lor, de aici curgeau banii. Cea mai 
mare parte din oamenii politici din Balcani au 
făcut şcoala la noi. 

La Sârbi este un lucru extrem de important: o 
carte foarte folositoare, ieșită în a doua ediție, a 
profesorului Popovici, tratează despre Românii din 
Balcani, Românii din Macedonia. D. Popovici afir- 
mă lucrul acesta: noi, Sârbii, sântem țărani, sântern 
mici negustori de porci, sântem haiduci, sântem 
ostaşi, dar nu negustori. Tot ce este burghesie în 
Serbia vine de la Românii macedoneni, cari, bur- 
ghesia aceasta, au străbătut şi vechea Monarhie 
habsburgică. Tot Ardealul e plin de negustori 
macedoneni de aceştia. Aşa era în Ardeal, în Cri- 
şana, în Banat. Companiile acestea greceşti repre- 
sintau tot negoțul cu Orientul, până la Budapesta, 
până la Viena, până laTrieste. Trieste a fost făcut 
în mare parte de negustorii greci, jumătate din ei 
de origine românească. Românii balcanici vor fi mers 
şi până la Philadelphia, în America. Prin urmare, 
frații noștri din Balcani au creat o burghesie sârbă, 
iar, când Sârbii au vrut să se organiseze, să aibă 
un Domn, Constantin Ipsilanti, pe care Ruşii îl 
făcuseră Domn în Moldova şi în Muntenia, după 
I8c6, visa să fie şi în Serbia, să aibă deci trei 
coroane de Domnie creştină. Este aceasta o influen- 
ță din partea lui Constantin Ipsilanti, care trime- 
tea şi bani şi susținea pe cale diplomatică răscoala 
sârbească? Fără îndoială că da. 

Bulgarii au învățat şcoala politică la noi. Au 
învățat la Bolgrad, în Basarabia-de-jos ; au învăţat 
şi la Brăila şi la Giurgiu şi la Bucureşti. O recunosc 
ei singuri. Cineva care este acum la închisoare 
pentru vechi păcate, nu pentru acestea mai noişi 

cu totul de alt gen, pentru că este vorba de co- 
munism, d. Constantinescu-lași, care ştie bulgă- 
reşte şi a scris despre legăturile noastre cu Bul- 
garii o lucrare foarte bună, a arătat cum s'au for- 
mat toți aceștia la noi. Stambulov, care a jucat 
un rol atât de mare, a trăit pe la Brăila; Cara- 
velov, Gheșov chiar, din timpul războiului balcanic, 
toţi aceştia, intelectuali, moşieri, bancheri, s'au pur- 
tat pe la noi. Unii au şi rămas, păstrând numele 
bulgărești, sau luând alt nume. Şi în lucrurile 
bune și în lucrurile rele noi am dominat foarte 
multă vreme viața Statului bulgar. Până şi bătă- 
ușii de la alegerile noastre au trecut in Bulgaria, 
unde se chemau „sopagii“, Ei au jucat un rol im- 
portant pe la 1890, când erau o instituție oficială 
organisată, „cetăţenii indignați“ de la noi. 

Mai adăuziți încă un lucru, cu care încheiu: când 
s'a întemeiat Statul grecesc, el a pornit de la un 
mare plan, care nu s'a putut executa: trebuia în- 
tăiu să se răscoale Moldova şi Muntenia. De aceia 
a trecut Prutul Alexandru Ipsilanti, fiu de Domn 
român, — despre mama lui credeam odihioară că era 
o Văcărească, dar aceasta e cea de-a doua soție 
a lui Constantin Ipsilanti, iar cea d'intâiu, mama lui 
Alexandru, era fiica lui Alexandru Callimachi, de la 
Calmăş. De aceia a trecut Alexandru Ipsilanti în 
Moldova cu cneazul rusesc Gheorghe Cantacuzino, 
care era şi el fiul unei domnițe Cailimachi, așa în- 
cât erau rude după mamă: mi se pare că mamele 
lor erau surori. Au crezut Grecii că răscoală Moldova 
și Muntenia, dar n'au reușit. Au crezut apoi că răs- 
coală Bizanțul, Constantinopolul. Turcii au aflat însă 
şi au omorât pe câţiva dintre şefii Fanarioţilor ; ei 
au spânzurat pe Patriarhul Grigorie. Acum în ur- 
mă am pregătit un studiu despre moartea Patri- 
arhului: se vede că Turcii l-au spânzurat nu în 
veşminte arhierești, ca Patriarh, ci, cu toate că în 
ziua de Paşti, dar numai după ce a fost depus de ar- 

hiereii greci, cari s'au fost întrunit şi numiseră alt 
Patriarh, aşa că, până nu a sunat clopotul pentru 
Patriarhul cel nou, până atunci nu a fost executat 
Grigorie. Constantinopolul nu s'a răsculat, 

Atunci cine s'a răsculat? Numai Moreia și părțile 
vecine, Acolo erau Albanesi şi Români, erau 
Sulioţii, 

Dar răscoala este una; cine face Statul, cine 
formează guvernul? La început s'a crezut că Gu- 
vernul îl vor forma acei cari aveau un brâu lat 
cu multe hangere şi cu multe pistoale înăuntru, 
cu mustăţi lungi, cu opinci, „ţaruhia“, clefţii, ar- 
matolii. Aceştia la început au jucat un rol foarte 
mare. Cutare dintre ei era ca însuși simbolul re- 
voluției. Când îi spunea cineva că la Curtea regelui 
Othon are mulți duşmani, el răspundea: „da, însă 
cei mai mari duşmani ai miei sânt numele mieu şi 
faptele mele“. 

Da, splendizi ostași ; dar aceasta este una şi a 
guverna alta. De aceia, şi Grecii au avut, într'un 
moment, nevoie de altfel de conducători decât 
aceia cari, când era o Adunare națională, se încăie- 
rau între dînşii şi se împrăştiau cu toții după cele 
câteva momente de şedinţă. Atunci s'a recurs la 
Fanarioţi. Dar Fanarioţii, Ipsilanţii şi ceilalți cari 
au alergat pe utmă şi sau aşezat acolo, veniseră 
la noi din Constantinopol, nu din Grecia, şi ei nu 
represintau spiritul grecesc, ci spiritul bizantin şi 
spiritul occidental, trecut în Constantinopol, Era 
în ei o sintesă de cultură occidentală şi orientală. 
Şi Fanarioţii, ceia ce nu se vede de obiceiu, s'au 
format într'adevăr europeneşte, nu la Constantinopol, 
ci la Bucureşti şi la Iaşi, unde erau în legături 
necontenite cu lumea occidentală, așa încât, când 
am trimes înapoi pe Fanarioţi, la 1821, Fanarioţii 
aceştia de modă francesă erau un produs al atmos- 
ferei din țara noastră. Deci noi am dat Greci- 
lor, peste luptătorii de la 1821, clasa lor condu- 

cătoare. Un Grec spiritual îmi spunea odată, — 
şi este bine să o ştiţi şi d-voastră: „Apoi d- vdastră, 
Românii, sânteţi o nație foarte dibace : ; dintre Fa- 
narioți aţi păstrat pe cei mai buni și ați trimes 
la noi numai pe cei proști“. 

Da, adevărat, pe cei mai buni decât purtătorii 
de fustanele şi hangere, cari la început voiau să 
întemeieze un fel de Grecie populară, care nu sar 
fi putut menținea. 

k 

Este deci adevărat sau ba, din ceia ce v'am 
spus, că, începând de la cei vechi, din fundul evului 
mediu, şi mergând până la Bulgarii dẹ la 18yo, nu 
s'a petrecut nimic în lumea care se întinde de la 
Carpații nordici până în fundul Peninsulei Balca- 
nice, fără ca în aceasta să nu fie o ideje politică 
venită de la noi? Da. 

Ni-a trebuit o cucerire pentru aceasta? Nu. 

Istoria ni spune că toate acestea s'au putut face 
fără cea mai mică încercare de cucerire și fără 
jignirea nimănui, 


www.dacoromanica.ro 


Aşezâmântul. tipografic 
„Datina Românească” 
Vâlenii-de-Munte 

(Prahova) 


50 lei. 


www.dacoromanica.ro 


